
esperanto. es 

Interretaj novaĵoj de HEF 

Renovigo de la retejo de HEF 

La retpaĝaro de Hispana Esperanto-Federacio spertas dum tiu ĉi periodo rimarkindan 
renovigon. 

Komence de somero oni ŝanĝis la servilon, al alia kun pli granda amplekso kaj kapablo, 
interalie por gastigi la Bitotekon, kiu bezonas sufiĉe grandan spacon pro sia amplekso. Ankaŭ 
la rapideco kaj mastrumado pliboniĝis. 

En septembro ŝanĝiĝis la baza ŝablono de la retejo. Kvankam la aspekto ne radikale malsamas 
disde la antaŭa, ĉefa trajto estas ke la nova ŝablono montriĝas pli adaptita al porteblaj 
telefonoj kaj tabulkomputiloj, kaj pli simpla. 

Fine de septembro oni atingis novan mejloŝtonon: la plurlingvigon de la retejo. Nun HEF 
disponas de diversa materialo prezentanta Esperanton kaj la asocion en la kataluna, galega 
kaj eŭska lingvoj. 

Dum venontaj semajnoj oni funkciigos internan spacon por membroj de la asocio. Ankaŭ estas 
planata la lanĉo de reta bulteno de HEF, por informi ne nur la anojn, sed ankaŭ aliajn esper- 
antistojn kaj la publikon ĝenerale. Ĉiuj interesatoj jam povas aldoni sian nomon kaj adreson 
en la apuda formularo. 

Ankaŭ okazos modifoj en la specialaj paĝoj gastigataj en esperanto.es , kiel la Granda Vortaro 
de De Diego, la Bitoteko, kaj ankaŭ tiuj de lokaj asocioj kaj de la hispana junulara societo. 
Dume, se vi spertas ian teĥnikan problemon, aŭ se vi deziras komenti aŭ sugesti, ne hezitu 
skribi al la HEF-retejestroj ĉe la adreso: esperanto@esperanto.es. 

Numero 0 de la Bitbulteno de HEF 

Hispana Esperanto-Federacio lanĉis sian retan bultenon. Tiu landa E-asocio inaŭguras per tiu ĉi 
sendo novan manieron de komunikado, kiun ĝi esperas utila por ĉiuj ricevantoj, esperantistoj aŭ 
(ankoraŭ) ne. La celo estas ke ĝi taŭgu kiel informilo pri Esperanto, ĉu en Hispanio, ĉu en la 
cetero de la mondo, kiel rimedo por diskonigi la HEF-aktivaĵojn, kaj ankaŭ kiel komunikilo inter 
la esperantistoj kaj la organizaĵoj membroj de la Federacio aŭ kiuj iel rilatas al ili. 

Tiu Bulteno, al kiu oni donis la nomon BITBULTENO, laŭ la formulo kiun jam oni utiligis por 
nomi la Bitotekon de tiu E-organizaĵo, komplementas la ceterajn komunikilojn de la Federacio, 
kaj speciale ĝian longtradician revuon (" Boletm kaj la retejon esperanto.es. Gi ne celas ilin 
anstataŭigi, kaj ankaŭ ne konkuri kun aliaj komunikiloj. Gi fokusiĝos en la aktivaĵoj okazantaj en 
la medio de la Federacio, kaj ĝenerale en la esperantista movado en la areo de Hispanio, sed 
ne ekskludas aliajn novaĵojn kiuj povas interesi la homojn scivolemajn pri Esperanto, sed kiuj 
ankoraŭ ne ĝin mastras, aŭ la esperantistojn interesatajn en tio kio okazas en hispaniaj aŭ 
hispanlingvaj medioj. 

La Bitbulteno ne sekvos establitan periodecon, kaj estos elsendita kiam la intereso de la 
informoj tion fiksu. Oni provos teni ian ekvilibron inter akurata informado, sen nenecesa 
trosendado. 

HEF faras alvokon al la legantoj, por ke ili ĝin helpu pri la redaktado. Ĉiu novaĵo kun intereso 
por la menciitaj medioj, estos bonvena. Vi povas skribi al la adreso letero@esperanto.es , 
sendante tekstojn, fotojn kaj alian interesan materialon. 

Fine, HEF petas senkulpigon se tiu ĉi unua numero alvenis ĉe vi, kaj vi tute ne interesiĝas. Ni 
inkludis inter la unuaj ricevantoj ne nur la anojn de la Federacio, sed ankaŭ aliajn personojn kiuj 
iam rilatis kun ĝi. Se vi ne plu deziras ĝin ricevi, aŭ se vi deziras modifi la kondiĉojn de 
subskribado, vi povas sekvi la instrukciojn aperantajn en la malsupra parto de la mesaĝo, aŭ vi 
simple povas skribi al la citita adreso letero@esperanto.es . 

72a Hispana Kongreso de Esperanto 

La 72a Hispana Kongreso de Esperanto okazis 
en Zaragozo de la 3a al la 5a de majo ĉi-jare 
sub la devizo «Lingvo kaj sento». Partoprenis 
en ĝi proksimume cento da gesamideanoj, in- 
ter ili la eŭska centjaraĝulo Eduardo Larrouy. 
Organizis la Kongreson, kune kun HEF (Hisp- 
ana Esperanto-Federacio), la Aragona Esper- 
anto-Asocio Frateco. 

La kongresa programo estis konstituita de la 
kutimaj aranĝoj de tiutipaj esperantistaj ren- 
kontiĝoj, t. e. kombino de kulturaj kaj distraj 
programeroj: prelegoj, kunsidoj, solenaĵoj... 
Samtempe kultura kaj distra, estis la vizito, en 
kiu ciceronis Jorge Camacho, al la Aljaferia , 
araba kastelo-palaco de la 11-a kaj 12-a jar- 
centoj. Inter la kulturaj aktoj estas menciinda 
la prelego de Antonio Marco Botella pri la 
esperanta versio de Don Kihoto, kiel omaĝo al 
ĉi ties tradukinto Femando de Diego. 

La poezio ludis gravan rolon en la kongresa 
programo. Antonio Valen prelegis pri la po- 
ezio de Kolomano Kaloĉajo. Alia grava pri- 
poezia prezentado estis tiu de Jorge Camacho, 
konktrete pri sia propra verkaro, originale 
verkita en Esperanto kaj laste eldonita sub la 
titolo «En la Profundo». Ankaŭ Miguel Fer- 
nandez pritemis sian esperantlingvan verkaron 
«Poezio, armilo ŝarĝita per futuro», tra- 
dukaĵo el progresema, plejparte politike re- 
volucia poezio, ĉefe el hispania deveno: Blas 
de Otero, Miguel Hernandez, Gabriel Celaya, 
Marcos Ana, Garcfa Lorca kaj multaj aliaj. 
Resume, la Kongreso estis kroma deca el- 
montro de la penlaboro de la hispana esper- 
antistaro en ĉi tiu epoko ne tre favora por la 
afero de nia Intemacia Lingvo. 


Zaragozo, 
de majo do 2013 


4 






























86a SAT-K< 

MH. 

Madridi 


Ji 


86a Kongreso de Sennacieca 
Asocio Tutmonda 

Sennacieca Asocio Tutmonda (SAT), estas esper 
antista asocio en kiu membras personoj el la tuta 
Smondo apartenantaj al diversaj tendencoj de mal- 
^dekstraro: liberecanoj, komunistoj, ekologiistoj, li- 
merpensuloj, sennaciistoj... Tiu organizaĵo kongre- 
sas ĉiujare; en 2013 la kunveno estis en Madrido, 
kun la partopreno de pli ol 100 ĉeestantoj, sub la| 
devizo Esperanto: taŭga ilo por sociaj luktoj. 

ĴKiel kutime ĉe SAT-kongresoj, matene okazadis lal 
Generalaj Kunsidoj de la organizaĵo, malfermitaj al 
ĉiuj gekongresanoj. Kaj krome estis kunsidoj de la 
frakcioj ekologia, sennaciista, komunista, liberec- 
ana, la Vegetara Sekcio kaj la Poresperanta Fako. 
Vespere estis distraj kaj kleraj programeroj: kon- 
certoj teatraĵoj... kaj socipolitikaj debatoj. Estis 
turismaj vizitoj al Toledo, Avilo kaj Segovio. 

Pri la kultura flanko de la kongreso menciindas lal 
koncerto de Jomo, kiu daŭris tutan vesperon; kan- 
tis parto de la koruso Interkant' , gvidata de Franjo 
Leveque, kaj unu el la altaj punktoj estis la apero 
de la koruso Solfonica. Miguel Fernandez dekla 
mis el sia nova libro Poezio: armilo sargita per fu ■ 
\turo. Oni montris la filmon Mondcivitanoj kon- 
traŭ polica ĉikanado de senlegitimilaj enmigrintoj 
La filmo montras kaj diversmaniere reflektas la si-| 
tuacion de enmigrintoj en Hispanio. 

Sendube estas sufiĉe konata ke la Plena Ilustrital 
\Vortaro de Esperanto estas eldonaĵo de SAT. Ĉi 
tiu SAT-Kongreso en Madrido decidis ke la Plen 
um-Komitato de la organizaĵo studu kiel kaj kiaml 
en plaj oportuna maniero malfermi la enhavon de| 
tiu vortaro por libera uzado en Interreto. Oni pro 
ponis plenan “liberigon” de la datumoj, sed ankaŭ| 
ekzistas la ideo pri konservo de la kopirajto kaj 
malmultekostaj PlV-eldonoj en iuj landoj. 

La kongresa Deklaracio, interalie, atentigis pri la 
malekvilibriĝo de la tuttera ekologia sistemo, kaj 
pri la neceso ŝanĝi ne nur ekologirilatajn homajn 
kondut-manierojn, sed ankaŭ la socian sistemon 
mem al tia, kia ebligas enradikigon de daŭripovaj, 
ekologie respondecaj praktikoj; ankaŭ, instigis al 
disvolviĝo de la 15M-movado en Hispanio kaj ties 
pacema postulado de la rajto mem decidi pri la so 
cia estonteco. 


HH 

La ĉi-jara kongreso de UEA okazis, de la 20a al la 
27a de julio, en la islanda ĉefurbo Rejkjaviko. La 
kongresa temo estis: Insuloj sen izoliĝo por justa 
komunikado inter lingvokomunumoj. Alta Pro 
tektanto de la Kongreso estis la islanda prezidento 
Olafur Ragnar Gimsso, kiu donis salutmesaĝon en 
la solena inaŭguro. La okazado de la Kongreso es 
tis sufiĉe diskonigita en la lando pere de la inform- 
iloj: ĵurnaloj, televizio, radio... 

Prof. Mark Fettes el Kanado estis elektita kiel la 
nova prezidanto de Universala Esperanto-Asocio 
en la unua kunsido de la Komitato. En tiu posteno 
li estas sukcedanto de Probal Dasgupta, kiu gvidis 
la Asocion ekde la jaro 2007. Estis renovigo ankaŭ 
de la komitato de la Universala E. Asocio. Krom 
tiu kunveno de UEA estis ankaŭ la sesioj por de- 
batado de la kongresa temo kaj la kunsidoj de 
Eŭropa Komisiono de UEA kaj Junulara Sekcio de 
UEA. 

Kaj, kiel estas kutimo en ĉiuj universalaj kongresoj 
de esperanto, la renkontiĝo de geesperantistoj el lal 
tuta mondo estis okazo por kunvenado de la diver- 
saj esperantistaj asocioj, inter kiuj ni povas mencii 
la sekvajn: Eŭropo Demokratio Esperanto, Interna- 
cia Fervojista Esperanto-Federacio, Tutmonda Es-I 
perantista Vegetarana Asocio, Internacia Komerca 
kaj Ekonomia Fakgrupo, Universala Medicina Es-[ 
peranto-Asocio, Ateista Tutmonda Esperanto-Or 
ganizo, Internacia Katolika Unuiĝo Esperantista, 
Kristana Esperantista Ligo Internacia, Eŭropa Es- 
peranto-Unio, Ligo de Samseksamaj Geesperant 
istoj, Internacia Ligo de Esperantistaj Instruistoj, 
Tutmonda Esperantista Ĵumalista Asocio, Komisi- 
|ono pri Azia Esperanto-Movado, Komisiono Meza 
Oriento kaj Norda Afriko, Esperanta Jura Asocio, 
Amerika Komisiono, Tutmonda Asocio de Esper- 
antistaj Nefumantoj, Ligo Intemacia de Blindaj Es- 
perantistoj, Internacia Komitato por Etnaj Liber- 
ecoj... Estis ankaŭ multaj konferencoj kaj aliaj kle 
raj kaj distraj aktoj. Menciindas, fine, la Ekumena| 
Diservo kaj Oratora Konkurso, KER-ekzamenoj 
(novaj UEA-ekzamenoj, konstmitaj laŭ la aŭtori- 
tata t.n. Eŭropa Referenckadro). Louis Christophe. 
Zaleski-Zamenhof, nepo de la iniciatinto de Esper- 
anto, sendis salut-mesaĝon al la Kongreso. 

Por vidi la tekston de la kongresa rezolucio kaj pli 
detalan informon pri la Kongreso oni povas kon- 
sulti la ret-paĝojn de UEA: 
http://uea.org/kongresoi/uk 2013.html 

f-jjii-ii] Ji-j d-i3iij]y ittoSin Jii Itrto) 


Jen la homo, trankvila kaj feliĉe vivanto, 
kaj pri siaj problemoj, ĉiutage pensanto, 
plena de espero, entuziasme aganto. 

Tamen lia destino ĉiam estos...la morto. 

Pri tio kaj plie, fervora entreprenanto, 
li konstante de sia familio amanto, 
por la bono de la homaro li batalanto. 

Tamen, lia destino ĉiam estos...la morto. 

Tiu estas sama vojo por homa kredanto, 
kaj sen eraro por homo kredon rifuzanto, 
jen realo por homo diverse opinanto. 

Tamen, lia destino ĉiam estos...la morto. 

Por nenio utilas al lerta bankposedanto, 
eĉ ne validas al li, kiel lerta rabanto 
neniam plu la mono estos lia servanto. 

Tamen, lia destino ĉiam estos...la morto. 

Eble, la homo hipotekita, indignanto, 
pensas, mi estas viktimo, kiel suferanto. 
tiu malfeliĉo, ne estos lia savanto. 

Tamen, lia destino ĉiam estos la...la morto. 

La homo konstante de la paco soifanto, 
ankaŭ senrimede estos eterna dormanto, 
kaj li, pro propraj eraroj kondamnanto. 

Tamen, lia destino ĉiam estos...la morto. 

Eĉ simpla masonisto en trabaro pendanta, 

ĉiam en danĝero, jen alia laboranto, 

pri varmo kaj malvarmo konstanta rezistanto. 

Tamen, lia destino ĉiam estos...la morto. 

Kaj vi ventremulo, ĉiam avare manĝanto. 
pri manĝado, preskaŭ neniam estas satanto 
kaj konstante li forgesante al malsatanto. 

Tamen, lia destino ĉiam estos...la morto. 

Li kiu pri tiu mono ĉiam sopiranto. 
lia avareco igas lin la atestanto, 
de mizera peno por malfeliĉa vivanto. 

Tamen, lia destino ĉiam estos...la morto. 

Kaj kion pri la kuracisto, vera aganto, 
ĉiam preta savi vivon al agonianto, 
malfeliĉa kuracisto, ĉiam fiaskanto, 

Tamen, lia destino ĉiam estos...la morto.I 


La patrino por siaj filoj, vera luktanto, 
kaj la patro pri tio, tauĝa kunlaboranto, 
patrino kaj patro ĉiu estas esperanto. 

Tamen, lia destino ĉiam estos...la morto. 

La homo al morto estas plena abonanto, 
la sorto estas lia vera akompananto, 
neniam estas eventuala fiaskanto. 

Tamen, lia destino ĉiam estos...la morto. 

Militisto estas edukita mortiganto. 
li ĉiam instruita por estis detruanto, 
ankaŭ oni diras, li estas pacdefendanto. 

Tamen lia destino ĉiam estos...la morto. 

Jes, estas homo, konsiderata bonfaranto, 
ĉiam de la homaro, li estas defendanto, 
kaj de la bonaj agoj, li estas konkuranto. 

Tamen, lia destino ĉiam estos... la morto. 

Pri politikisto, ofte estas mensoganto, 
kaj li estas konstante, la sincera trompanto, 
kun kritikoj, ofte evidenta babilanto. 

Tamen, lia destino ĉiam estos ... la morto. 

Virino bela juvelo, kiel promenanto, 
rigardata de viro, avida deziranto, 
virino tre ofte estas bela provokanto. 

Tamen, lia destino ĉiam estos...la morto. 

Viro pri virino, jen konstanta adoranto, 
kvankam tre ofte, li estas vera mistraktanto, 
anstataŭ amanto, li fariĝas mortiganto. 

Tamen, lia destino ĉiam estos...la morto. 

La bonajn rilatojn de la vivo defendanto, 
ĉiam al familio li estas apoganto, 
estas vivo, kiun celas ĉiu progesanto. 

Tamen, lia destino ĉiam estos...la morto. 

Ĉiam adorata homo, la futbal-ludanto, 
li, en la socio estas grava influanto, 
li sin konsideras en la ĉielo sidanta. 

Tamen, lia destino ĉiam estos... la morto. 

Vanteco, mono, avareco, ĉiu kulpanta, 
envio, egoismo, saman vojon iranta, 
jes, ĉiu, li, ŝi, en saman sakon entenanta. 

Tamen, lia destino, ĉiam estos...la morto. 

Kelkaj entuziasmaj katalunaj esperantistoj organizas ĉiujare allogan E-Semajnon ĉe la marbordo de Meditera- 
neo. Ĉiam ĝi okazas alteme norde kaj sude de Barcelono. Ĉi-foje la bela urbo Lloret de Mar gastigis tiun-ĉi 
eventon. Lloret estas unu el la plej vizitataj turismaj centroj de la “Costa Brava”- Sovaĝa Marbordo. En la pas- 
inteco ĝi dependis de la konstmado de ŝipoj, fiŝkaptado kaj agrokulturo. La kampojn anstataŭis modemaj ho- 
teloj laŭlonge de la strando. Ni loĝis en la plej granda, en la hotelo “Don Juan” kun 869 ĉambroj. Ĝi estis ple- 
ne okupata. Por niaj aktivaĵoj ni disponis pri granda salono. 

La aranĝon partoprenis 136 esperantistoj el 15 landoj. Venis pluraj novuloj, kiuj asertis partoprenon denove 
venontjare. La plej aĝaj estis 95 kaj 97-jara bone parolantaj geesperantistoj el Sant Cugat del Valles. Tie oka- 
zis la unuaj du E-Semajnoj iniciatitaj de S-ino Trini Garcia Corbach. Kun nostalgio ŝi rememoris tiujn 
eventojn. 

La inaŭguran ceremonion ĉeestis la urbestro de Lloret S-ro Roma Codina i Maseras. Li afable bonvenigis nin 
dezirante sukcesan restadon. Inter elstaraj personoj troviĝis Barbara Pietrzak el Pollando, kiu salutis nome de 
UEA. Tuj posttagmeze ŝi prelegis pri la gazeto Heroldo de Esperanto menciante ĝiajn iamajn redaktorojn. Ŝi 
ĉefe omaĝis kaj substrekis la grandan laboron kaj meriton de Ada Sikorska Lighisra por Esperanto. Barbara 
ankaŭ iom rakontis pri la E-movado en Pollando kaj ĉefe pri la Pola Retradio, kies elsendojn ŝi efike pri- 
laboras kaj prezentas. 

De Paŭlo Branco ni eksciis pri la funkciado de Eŭropa Unio. Li, kiel kompetenta persono, pro siaj fŭnkcioj en 
diversaj institucioj de EU detale priskribis la nuntempan situacion en Bruselo. 

Wolfgang Gŭnter en siaj prelegoj “Kulturo de daŭropoveco” parolis pri neceso de la malpliigo de produktado 
kaj konsumado por pli digna vivo de ĉiuj. Krom aliaj gravaj punktoj li atentigis pri klimatŝanĝiĝo kaj ties mal- 
bonaj konsekvencoj por estontaj generacioj. 

De la geedza paro Buŝs el Latvio ni eksciis pri la fama litova pentristo kaj komponisto Mikolajus Konstantinas 
Ĉiurlionis. Ilia dua prelego temis pri la tri Baltaj landoj. Samtempe ili invitis partopreni la 50-an jubileon de 
BET (Baltaj E-Tagoj) okazonta venontjare en Latvio. 

Nia kara organizanto, poeto kaj pensemulo Luis Serrano Perez dediĉis sian ampleksan prelegon al “La Agro- 
kulturo”. Temis pri influo de agrokulturo al la homa vivo ekde la pratempo ĝis nun. Li emfazis la fakton, ke 
sen agrokulturo ne povas ekzisti la vivo. En lia interveno kaj debato “Ĉu la E-movado kontentige progresas” 
estis iom malfacile konvinki lin pri daŭra progresado malgraŭ tio, ke ne okazas tiom da klubaj aktivaĵoj kiom 
en la pasinteco. La modema epoko alportas novajn rimedojn, eventojn kaj aliajn aktivaĵojn. 

Rodica Todor el Rumanio instmis Esperanton al la partoprenantoj de diversnivelaj scioj. En la E-kurso flu- 
parolantoj plenumis donitajn taskojn dum ŝi okupiĝis pri komencantoj. Rodica kuraĝigis kaj lerte gvidis ilin al 
progreso. Kun granda entuziasmo ŝi sukcesis kontentigi ĉiujn grupojn. 

La premio de Ada Sikorska Fighiera estis ĉi-foje atribuita al S-ino Alicja Lewanderska-Quednau pro ŝia efika 
laboro por Esperanto. Kiel kutime okazis ekskursoj. Ŝipe ni direktiĝis al la proksima urbeto Tossa de Mar, kie 
ni supreniris (kelkaj - per urba trajneto - aliaj piede) al kastelo por ĝui belan panoramon. Restis tempo por pro- 
meno tra stratoj kaj kafumado. Dum alia duontaga ekskurso ni vizitis la maran muzeon en Lloret kaj ekkonis 
ĝian historion. La tuttaga ekskurso estis tre aprezata. Ĝi gvidis nin al Girona, kie ni vizitis la malnovan kvar- 
talon, vidis la katedralon kaj poste ni daŭrigis tra montareca pejzaĝo ĝis la ĉemara urbeto Cadaques. Iuj el ni 
promenis ĝis la urbeto Portlligat por vidi la domo-muzeon de la fama pentristo Salvador Dali. 

Dum vesperaj programeroj ni dufoje “interkonatiĝis” ĉe vintrinkado. Ŝercoj, kantoj kaj poemoj animis tiujn 
vesperojn. En alia vespero la edzino de Luis, Maria Ferigle, per DVD prezentis la operon “La Traviata”. Ne 
mankis folklora vespero kun havanaj kantoj de la jam konata ensemblo “Montjuit” kaj la fama trinkaĵo 
“Cremat”, per kiu finiĝis en gaja kaj neforgesebla etoso la 21-a E-Semajno. 

Liba Gabalda 

Fotis kaj aranĝis Liba kaj Floreal Oabalda 


9 
































. .... -,. ,.. - 

^ v^; v^t; .vjaj: v>m ojtt'- v^ v®, ^ 


ELLABORADO 


1- e. Antaŭhejti la fomon je 260 gradoj. 

2- e. Hejti la 100 gramojn da ĉokolado kaj la 50 gra-; 
mojn da butero dum unu minuto kaj duono je 500» 
vattoj. 

3- e. Miksi la ovojn kun la sukero kaj la faruno. 

4- e. Aldoni la fanditan ĉokoladon kaj miksi ĉion. 

5- e. Ŝmiri la unu-personajn muldojn per iomete da 
butero kaj pulvore disŝuti sur ilin farunon. 

6- e. Verŝi la miksaĵon en la muldojn plenigante ĝis 
triono el la ujo. Meti ĉokolad-uncon en ĉiun muldon 
kaj plenigi la ujojn per la cetero el la miksaĵo. 

7- e. Baki la enmulditajn fluidaĵojn dum 7 al 8 minutoj 
kaj servi ilin tuj post la elfornigo. 


100 gramoj da blanka ĉo- 
kolado plus kromaj kvar 
uncoj por la interno de la 
fluidaĵo. 


2 ovoj 


50 gramoj da butero 


1 sup-kulero da faruno 


30 gramoj da sukero 

La 2a Vatikana Koncilio de la RomKatolika Eklezio estas, eĉ por multaj personoj ligitaj al tiu Eklezio, tre 
malbone konata afero. Do, la plej grava evento en la vivo de tiu institucio dum la tuta 20a jarcento estas, por 
iuj, nekonata, kaj por aliaj, forgesita, kaj por plejparto el la homoj, nekomprenita. 

En la historio de la eklezia institucio la koncilioj, ekde tiu de Niceo, en la jaro 321, estis grava faktoro en la 
evoluo de la ideoj kaj la ritaro de la kristanismo. La lastaj koncilioj, ekde la 16a jarcento, estis kontraŭ- 
reformismaj, kaj nur tiu 2a Vatikana havis alian karakteron. La fakto ke ties disponoj estas reale ignorataj 
signas la krizon kiun nun traspertas la Eklezio kaj la koncepto mem de “koncilio”. 

Temante pri tiu ekumena koncilio de la 20a jarcento kaj la maniero kiel estis/as rifuzita, eĉ se ne oficiale, de 
la institucio mem kiu realigis ĝin, povas utili ekzameni kiel estus la modelo de Eklezio kiun la Koncilio volis 
kaj kiamaniere la institucio kaj ties gvidantaro devis, kiel memdefenda reago en sia deziro plu resti kon- 
traŭreformisma, falsi la signifon de la disponoj de la Asembleo kaj eviti ties aplikadon. 

Per la sekvaj ĉapitroj de ĉi tiu eseo ni travivos aŭ tramemoros la kernon de tiu kontraŭdiro kaj la fiaskon de 
tiu eklezia “perestrojko”. Kompreneble, la termino “perestrojko” en ĉi tiu kunteksto estas komparo kun simila 
fiasko de reformisma intenco entreprenita en alia movado, tiu de la sovetunia sistemo antaŭ pli ol 20 jarojn. 

La perestrojkaj procezoj fiaskas laŭ du manieroj. La unua estas kiam la proponita reformo rezultas nuligita de 
la institucio mem kiu entreprenis ĝin. Tio okazas kiam la povo en la institucio falas sub la kontrolo de kon- 
traŭreformismaj fortoj de la kolektivo. En la sovetia sistemo fiaskis tiamaniere la reformista intenco iam en- 
treprenita de Ĥrusĉov. La alia fiasko-maniero okazas kiam la reform-movado fariĝas nekontrolebla kaj preter- 
pasas la originan celon ruinigante la institucion aŭ sistemon kiun oni pretendis reformi. A1 tiu fiasko-formo 
apartenis, en la sovetia sistemo, la Perestrojko aŭ Glastnosto de Gorbaĉov. En la Katolika Eklezio, la fiasko 
de reformismo de la 2a Vatikana Koncilio apartenas al la unua modelo. Ĉu la reakcia reago de la papoj 
Johano-Karlo la 2a kaj Benedikto la 16a anoncas la ruiniĝon de la kaduka institucio gvidita de ili kaj kreas la 
kondiĉojn por ke tio realiĝos? 

Sendube la kristanismo plu ekzistos dumlonge kaj tio estos bone por la homaro, sed la institucioj kiuj nun 
enkamigas ĝin, la Eklezio Katolika kaj aliaj, devos malaperi, ĝuste por la bono de la homaro, kaj esti ans- 
tataŭitaj de aliaj pli justaj kaj malpli komptaj kristanaj organizaĵoj. 

Temante pri la Rom-Katolika Eklezio konkrete, la korupton, ties efektivigantojn kaj profitantojn, kaj la meto- 
don uzitan por ties efektivigado, ni pristudos per ĉi sekva raporto. La menciita pristudo postulos oftajn post- 
rigardojn al la multjarcenta historio de la Eklezio kaj ĉi ties antaŭaj koncilioj. Tio sufiĉe oportunas nun ĉar ĉi- 
jare, krom la 50-jaran datrevenon de la 2a Vatikana Koncilio, oni povas jubilei ankaŭ la 17an jarcenton de la 
Eklezio, se oni konsideras kiel la komenciĝon de la Eklezio la Edikton de Milano per kiu la romia imperiestro 
Konstantino rajtigis la kristanan religion. Tiam, ja, komenciĝis la procezo de instituciiĝo de io kio ĝis tiam 
estis nura religia movado. Reale, la temaro de ĉiuj ekumenaj koncilioj plus multenombraj lokaj koncilioj kaj 
sinodoj centriĝas en la tri elementoj kiuj konstituas la esencon de la institucia karaktero de la Eklezio: la 
dogmaro, la ritaro kaj la hierarkio, t. e., tri elementoj kiuj havas neniun rilaton kun la instruo de Majstro Jesuo 
el kiu ĉiuj kristanaj eklezioj pretendas esti sekvantoj. 

Eble la pristudado de tiu historia procezo helpos la sincerajn sekvantojn de tiu Majstro kompreni kiel ni 
alvenis al la komplika labirinto al kiu kondukis nin la doktoroj sidiĝintaj sur la katedro de Jesuo de Nazaret. 

Kiam, la llan de oktobro de la jaro 1962 okazis la solena malfermo de la 
2a Vatikana Koncilio, la RomanKatolika Eklezio havis en sia historio 
multajn tiutipajn Asembleojn, kvankam, oficiale, nur al proksimume du- 
deko da ili rekonas nun la Kodo de Kanon-Ĵuro la karakteron de ekume- 
naj koncilioj. La unua estis tiu de Niceo en 321, kelkajn jarojn post la 
permesigo de la kristanismo far Konstantino. Fakte, estis tiu imperiestro 
mem kiu kunvokis la koncilion. La papo aŭ episkopo de Romo intervenis 
nenion en la afero: tiam li ne gravis pli ol la ceteraj episkopoj. 

Tiu Nicea Koncilio estas fama pro tio ke en ĝi oni difinis la unuan dog- 
mon, tiun de la dieco de Jesuo-Kristo, kaj oni deklaris herezon la kon- 
traŭan tezon, tiun de la episkopo Ario kaj ties sekvantoj. La arianismaj 
episkopoj estis demetitaj el iliaj episkopaj seĝoj kaj ekzilitaj laŭordone de 
la imperiestro, kaj oni formulis la unuan kredon kiel simbolon de orto- 
dokseco. La afero de la arianismo ne finiĝis rezulte de la Koncilio de Ni- 
ceo. Kvankam en tiu Asembleo estis aprobita la teologia formulo propon- 
ita de Konstantino mem, la opinio de tiu imperiestro ŝanĝiĝis poste kaj li 
decidis apogi la arianojn kontraŭ la ĝistiamaj ortodoksuloj. Same arian- 
favora estis la teniĝo de de la sekvinta imperiestro Konstancio, filo de la 
antaŭa. Do la polemiko pri la dieco de Kristo daŭris laŭlonge de la tuta 
4a jarcento kaj estis aliaj koncilioj en kiuj oni intencis, vane, atingi la 
unuecon de la kristanoj pri la afero. Aperis novaj kristanaj tendencoj, iuj 
intermezaj aŭ kompromisaj inter la kontraŭaj teniĝoj. Kaj kelkaj koncilioj 
aprobis arianajn aŭ duon-arianajn tezojn. La ĉefa el tiuj koncilioj estis tiu 
de Antioĥio en la jaro 341. 

En la aprobo de la diversaj teologiaj tezoj estis grava faktoro la apogo de 
la romiaj imperiestroj. La interkontraŭantaj ekleziaj partioj konkuradis 
klopodante la imperiestran subtenon. La episkopoj de la tezoj deklaritaj 
herezaj en la koncilioj perdis sian rangon kaj suferis ekzilon kiam ili ne 
submetiĝis al la kredoj difinitaj kiel ortodoksaj far la koncilioj. Ne man- 
kis episkopoj, kaj eĉ romia papo kiu oportunisme akceptis la arianajn 
dogmojn kiam la imperiestro Konstancio postulis tion. La influo kaj de- 
cidkapablo de la cezaroj estis pli evidenta en la koncilioj de Konstatino- 
polo (jaro 381) kaj Efezo (jaro 431). En la unua el ĉi lastaj estis definitive 
kondamnita la arianismo ĉar la tiama imperiestro, la hispana Teodozio, 
sin tenis favora al la kontraŭa tezo. Tiu sama koncilio deklaris dogmon 
ankaŭ la diecon de la Sankta Spirito. La Koncilio de Efezo proklamis la 
dogmon de la ©cotoko^ Theotokos (Di-naskintino), t. e. di-patrineco de 
la patrino de Jesuo, kontraŭ la episkopo Nestorio kaj ties sekvantoj, kiuj 
estis persekutataj de tiam. 

Tio ĝis nun vidita montras al ni iujn el la originaj pekoj de la tiam nask- 
iĝanta Eklezio, el kiuj la institucio ne liberiĝis ankoraŭ, komence de la 
21a jarcento p. K.: la dogmemismon (la emo difini dogmojn devige kred- 
endajn) kaj la cezarismon (la emon uzi la povon kaj la perforton por 
altrudi religiajn kredojn kaj devojn). 

Aliaj pekoj de la eklezia institucio, hereditaj ankaŭ de multaj el la ekle- 
zioj kaj sektoj apartiĝintaj el ĝi laŭlonge de 17 jarcentoj, estas la ritismo 
aŭ kultismo (la emo centrigi la religiecon en la kulto: praktikado de ritoj, 
ceremonioj, sakramentoj...), kaj la hierarkio (la laŭranga strukturiĝo de 
la eklezianoj en gradoj kaj ordinoj). La koncilioj de Mezepoko kaj postaj 
pli okupiĝis pri tiuj temoj ol pri krederoj. Ni iomete trarigardos tiun kon- 
cilian procezon, sed antaŭe ni devas mencii ke kiam la aprobita dogmaro 
atingis ian stabilecon la Eklezio ellaboris sian interpretadon de la koncili- 
alara historio kaj kreis la koncepton de “Ekumena Koncilio” por asigni 
ĝin al la koncilioj kiuj aprobis la dogmojn fine venkintajn, kaj neis tiun 
karakteron de “oficiala” aŭ “ekumena” al la koncilioj kiuj estis aprobintaj 
tezojn arianajn aŭ de iu alia el la movadoj kiuj fine estis deklaritaj “here- 
zaj”. Same, kaj tial ke en iu el la lastaj koncilioj oni deklaris la senerar- 
econ de la papoj de Romo, estis necese falsi la historion por kaŝi la fak- 
ton ke kelkaj romiaj episkopoj, en diversaj epokoj, estis aprogintaj iun aŭ 
alian el la krederoj poste fiaskintaj. 

La Koncilio de Kalcedonio (jaro 451) deklaris ke en Jesuo estis nur unu 
sola persono -dia-. La kreda labirinto fariĝas pli kaj pli komplika. La ĝis- 
tiama ortodokso asertadis ke en Jesuo estis du naturoj: dia kaj homa, kaj 
ke li havis ne nur homan korpon sed ankaŭ homan animon (krom dia na- 
turo) kaj nun Kalcedonio postulas ke estas nur unu persono. Eble la kon- 
ciliaj patroj komprenis tion ĉar ili, kaj post ili ĉiuj ortodoksaj papoj kaj 
episkopoj kondamnas kaj ĵetas anatemon kontraŭ ĉiuj kiuj ne akceptas 
tion sendiskute. 

Tiu sama koncilio de Kalcedonio fiksis normojn pri la ordinacio de sa- 
cerdotoj kaj episkopoj, kaj komencis distingi la papon de Romo super la 
ceteraj episkopoj. Gis tiam la papoj ne multe elstaris sur la cetero el la 
episkoparo. En la unuaj koncilioj ili estis nek kunvokintoj nek ĉeestantoj, 
kaj ili devis akcepti la konciliajn disponojn truditajn de la imperiestroj, 
veraj ĉefroluloj de tiuj Asembleoj. Sed poste la imperio dividiĝis kaj ties 
okcidenta parto baldaŭ dekadencis kaj fine falis sub la premo de la barba- 
raj popoloj. En Konstantinopolo plu estis koncilioj sub la aŭtoritato kaj la 
influo de la tieaj imperiestroj sed en okcidento, malaperinte la imperi- 
estra aŭtoritato, la rolo de la papoj de Romo fariĝis pli kaj pli grava. Iom- 
post-iom kreskis la aŭtoritato de la papoj en la religia tereno sur la krist- 
anigitaj landoj de Okcidento kaj ili eĉ alprenis iujn politikajn funkciojn 
antaŭe plenumitajn de la cezaroj. De tiam, kaj ĝis nun, la papoj uzas kiel 
eksteraj signoj de sia povo purpurajn vestaĵojn kaj la titolon Pontifex 
Maximus (Plejalta Pontifiko) antaŭe uzitaj de la romiaj imperiestroj, kaj 
ekde la jaro 752 al 1870 la papo estis suvereno de ampleksa itala teri- 
torio, la t. n. Papa Ŝtato aŭ Eklezia Ŝtato. 

La Koncilioj de Konstantinopolo, ekde la dua, en 553, ĝis la sesa, en 870, 
estis agnoskitaj de la Eklezio en Okcidento. Sed poste okazis en tiu urbo 
pluaj koncilioj kiuj validas nur por la Orientaj Eklezioj. Tiam jam estis 
definitive disigitaj ambaŭ branĉoj de la iama romi-imperia Eklezio. En la 
katalogo de la Ekumenaj Koncilioj agnoskitaj de la Rom-Katolika Ekle- 
zio, preskaŭ ĉiuj okazintaj dum la dua jarmilo estis sub la aŭtoritato de la 
Papo. Dum la daŭro de malpli ol unu jarcento, ekde 1123 al 1215, okazis 
ne malpli ol kvar el tiuj ekumenaj koncilioj en la Baziliko de Laterano, 
kiu estas la katedra sidejo de la papoj kiel episkopoj de Romo. 

La unua el la Lateranaj koncilioj okupiĝis, ĝuste, pri iu konflikto (tiu de 
la “investiduroj”) de politika kaj religia konkurenco inter la rom-katolika 
papo Kaliksto la 2a kaj la germana imperiestro Henriko la 5a, per kiu am- 
baŭ suverenoj interdisputis la rajton nomumi episkopojn. Tiu konflikto 
ilustras du realaĵojn: unue, ke la religio kaj ties hierarkio estis fakta povo 
en la socio kaj tial la civilaj aŭtoritatoj emis kontroli la organizajn ri- 
medojn de tiu povo; kaj due, ke la religia hierarkio ambiciis ne nur kon- 
servi la religian povon sed ankaŭ plenumi la politikajn funkciojn, kiuj, en 
multaj lokoj, akompanis la episkopan rolon. Ja, en Germanio la epis- 
kopoj estis samtempe princoj de la regionoj kiuj estis iliaj diocezoj. 

La ceteraj Lateranaj koncilioj, same kiel tiuj kiuj sekvis: Unua de Liono 
(1245), Dua de Liono (1274) kaj Vienne (1311-1312) havis kiel komu- 
nan econ la zorgadon de la Eklezio pri siaj interesoj kiel monda institucio 
(hierarkio, kulto, cezarismo...), ne pri la antaŭeniro en la progreso de la 
Dia Regno: plifortigi la aŭtoritaton de la papo, kondamni kontraŭpapojn, 
batali kontraŭ la interna korupto de la propra institucio (simonio), establi 
formulojn por la celebrado de la sakramentoj kaj fiksi ĉiujaran devigon 
ricevi iujn el ili: konfesio, komunio..., persekuti intemajn grupojn kiel la 
templanoj, begardoj kaj skurĝiĝantoj, ne tute kontroleblaj de la Eklezia 
aŭtoritato, kaj ĉefe, persekuti eksterekleziajn kristanojn: kataroj, albigen- 
soj, valdenanoj... Ĉi ĉiujn oni translasadis al la civila aŭtoritato por ilin 
puni. La Inkvizicio estis kreita en la jaro 1184, kaj tiam estis la epoko de 
la kruc-militoj predikitaj de la Eklezio. 

Speciale interesaj estis la koncilio de Konstanco (1413-1418) kaj tiu de 
Bazelo-Feraro-Florenco (1431-1445). En iuj historiaj verkoj ambaŭ kon- 
cilioj estas konsiderataj kiel unu sola. Reale, la periodo inter 1413 kaj 
1445 estis serioza provo de memreformo de la Eklezio, provo kiu fiaskis. 
La korupto en la institucio estis enorma, kaj ankaŭ la internaj bataloj. 
Estis la epoko de la t. n. “Skismo de Okcidento”. En 1413 ekzistis en la 
Okcidenta Eklezio ne malpli ol tri papoj samtempe. Unu el ili havis sian 
pontifikan sidejon ĝuste en nia lando, konkrete en Penjiskolo. La emo pri 
eklezia reformo kaj reunuiĝo (ankaŭ kun la kristanoj de Oriento) estis 
enorma inter la kristanoj de Okcidento, kaj la iniciato kunvoki koncilion 
por tion solvi venis de la episkoparo, ne de la papoj. Fakte nur du el ili 
konsentis akcepti la disponojn de la koncilio. Kiam ĉi tiu kunvenis ĝia 
unua dispono estis eksigi la tri papojn kaj elekti novan. Plej grava decido 
de tiu koncilio estis konstituiĝi kiel konstanta Asembleo, t. e., senĉesa 
koncilio, kun la papo submetita al ĝi kiel nura funkciulo. En tiu eklezia 
sistemo, kiu ricevis la nomon de “konciliismo” la koncilio estus kvazaŭ 
Parlamento kaj la papo restus kvazaŭ konstitucia reĝo. Komence la afero 
funkciis, kaj kellcaj sinsekvaj papoj de tiu periodo alĝustiĝis al tiu skemo. 
Kiam en 1431 la koncilia Asembleo kunvenis en Bazelo, tio ne estis kon- 
siderata kiel nova koncilio sed kiel dua sesio de la antaŭa por entrepreni, 
ĉi-foje, la reunuiĝon kun la kristanoj de Oriento. Tiu reunuiĝo ne tiel es- 
tis sukcesa kiel la de Okcidento, sed la plej grava fiasko estis ke en la 
konciliaj sesioj reprenis la kontronlon de la Eklezio la plej tradiciaj fortoj 
de la institucio, favoraj al la monarkisma povo de la papo. En Florenco, 
lasta sidejo de tiu koncilio, oni metis finon al la konciliismo kaj oni kon- 
sekris la absolutisman povon de la Pontifiko de Romo. 

Tiu intenco de reformo entreprenita de interne de la Eklezio fiaskis ĉar la 
reformistoj eraris en la elektado de la celo. Vere, la koncilianoj de Kons- 
tanco ne estis veraj reformistoj: ili dekretis la mortigon de Jan Hus kaj la 
inkvizician persekutadon al ties sekvantoj. Ili eraris pensante ke la Ekle- 
zio estis malsanulo kiu devus estis kuracata, sed la realo estis ke tiu insti- 
tucio ne estis malsanulo sed la malsano mem, la malsano kiun suferas la 
kristanismo ekde la kvara jarcento. Tiu reformo-intenco entreprenita de 
interne de la Eklezio fiaskis sed la tereno restis fekundigita por ke poste 
aperu reformo-intencoj entreprenitaj de ekstere de la institucio: luteran- 
ismo, kalvinismo, anglikanismo... La nova skismo de Okcidento estis pli 
profunda kaj longdaŭra ol tiu de Mezepoko, kaj persistas ankoraŭ. 

La postaj koncilioj de la Rom-katolika Eklezio: 5a Laterana (1512-1517), 
Trento (1545-1563) kaj Unua Vatikana (1869-1870), restis antaŭ-destin- 
itaj esti kontraŭ-reformismaj. Oni dekretis kontraŭ la reformistaj mov- 
adoj kaj kontraŭ ĉiu intenco fari ŝanĝojn en la institucio kaj malgrandigi 
la povon de la klerikaro. La lasta el tiuj koncilioj, la la Vatikana, estis 
speciale fatala. Tiu Eklezio dumlonge instalita en la feŭdisma sistemo sin 
tenis malamike kontraŭ ĉiuj fruktoj de la ideo-evoluado: liberalismo, mo- 
dernismo, socialismo... kaj krome plifortigis la povon de la papo, kiu es- 
tis deklarita ne-erarebla. Tia estis la historio kaj la situacio de la Rom- 
Katolika Eklezio kiam la papo Johalo la 23a kunvokis la koncilion. 

Sendepende de aliaj konsideroj pri la graveco de 
la Dua Vatikana Koncilio, unue oni devas rimark- 
igi la singularecon de la fakto mem ke la koncilio 
okazis. Kial estas singulara tiu fakto? Ja, koncilioj 
estis multegaj en la historio de la Eklezio, do, 
unuavide devas ne esti strangaĵo la okaziĝo de iu 
kroma tiutipa Asembleo. Sed tamen, jes ja, la kun- 
voko de nova ekumena rom-katolika koncilio en la 
dua duono de la 20a jarcento estis surpriziga ne- 
atenditaĵo. Oni devas klarigi ĉi tion. 

Memorindas ke dum la jaroj 1869-1870 okazis la 
antaŭa koncilio, la Unua Vatikana. Kaj tio, kio pli 
distingis tiun Asembleon estis la absolut(ism)a po- 
vo de la papo. Tiu koncilio deklaris kiel dogmon 
la senerareblon de la papo. Krome oni formulis en 
tiu Asembleo la kunligon de la instruo-povo kun 
la jurisdikcia povo de la Plejalta Pontifiko sur la 
tuta Eklezio. Tio signifas ke, laŭ tiu koncilio, la 
plena jurisdikcia povo enestas en la Papo, la tuta 
aŭtoritato kaj la vereco de la Eklezio estas parto de 
la aŭtoritato kaj la vereco de la Papo. Tiele, sub la 
influo de tiu doktrino, la papo Pio la lOa (hodiaŭ, 
sanktulo de la Eklezio), jam en la 20a jarcento, es- 
primis la penson: Kiam la Papo parolas, estas 
Kristo kiu parolas; kiam la Papo instruas, estas 
Kristo kiu instruas. Kelkajn jarojn antaŭe Johano 
Bosko (ankaŭ li sanktulo de la Eklezio), diradis: 
La Papo estas Dio sur la Tero. Tiu doktrino estis 
diskonigita en la seminarioj, en la priteologiaj ver- 


koj, en la predikoj al la katolikoj... ĝis la tagoj 
kiam komenciĝis la 2a Vatikana Koncilio. 

Nu, se la Eklezio estis tiamaniere organizita, por 
kio estas necesa la kunvoko de nova koncilio? Se 
la papo havas la tutan aŭtoritaton necesan en la 
Eklezio por ĉion decidi, kial la koncilio kaj kiu 
estus ĝia rolo? Laŭ la eklezia teorio pri la karakte- 
ro de la koncilioj, ĉi tiuj estas kunveno de ĉiuj 
episkopoj por kundecidi kun la papo pri ĉiutipaj 
ekleziaj aferoj, kaj laŭ tiu sama doktrino ankaŭ la 
koncilioj estas neerareblaj. Do, la sola fakto kun- 
voki koncilion signifas pridubi la menciitan dok- 
trinon pri la neerarebleco de la papo kaj ĉi-ties ab- 
solutisma povo. 

Krome, se ni memoras ke la unuaj koncilioj, tiuj 
de la 4a jarcento, estis nek kunvokitaj nek prezid- 
itaj de la episkopo de Romo, sed de la romiaj im- 
periestroj, kaj ke tiuj koncilioj, laŭ la eklezia dok- 
trino, estis, ankaŭ ili, neerareblaj, la logika sekvo 
estas ke la povo en la Eklezio povas esti plenum- 
ata diversmaniere, ne nur laŭ la maniero kiun dis- 
ponis la Unua Vatikana Koncilio. 

Ĉio-ĉi evidentigas ke kiam la Papo Johano la 23a 
kunvokis la koncilion, fakte, li agnoskis ke la re- 
gadpovo en la Eklezio ne estas koncentrita en la 
Roma Pontifiko, kaj ke la respondeco alfronti la 
problemojn kaj la situaciojn kaj decidi la koncer- 
najn disponojn estas komuna afero de la tuta ekle- 
zia membraro, ne nur de aŭtokrata reganto. 

Alia afero estas la konsidero ke, laŭ la vojo kiun la 
eklezia institucio entreprenis dekomence, la dis- 
volviĝo de la eklezia funkciado neeviteble kondu- 
kas al la senelira vojo en kiu nun enkotiĝas tiu or- 
ganizaĵo. Oni povas esti indulgaj kun la papo Jo- 
hano pri tio ke li ne kapablis vidi tiun realaĵon, kaj 
ĉiukaze taksi favore al li la fakton ke li komprenis 
ke la papo sola ne sufiĉas por gvidi la institucion. 
Verdire, tiu konvinko de Johano la 23 a ne estis 
tiam, nek estas nuntempe, komuna al ciuj ekleziaj 
altranguloj. Kelkajn jarojn post la 2a Vatikana 
Koncilio, la nova Kodo pri Kanon-Ĵuro deklaras 
ke la Roma Pontifiko estas la unika kiu povas kun- 
voki koncilion, prezidi ĝin, transloki ĝin, suspendi 


ĝin, aprobi ĝiajn dekretojn, decidi la aferojn kiujn 
la koncilio povos pritrakti kaj eĉ fiksi la regularon 
al kiu ĉiuj devas submetiĝi. 

Do, la koncilio, eĉ se ĝi nomiĝas “ekumena”, es- 
tas, laŭ la valida eklezia leĝaro, en la manoj de la 
papo. Kaj tio ne estis la praktiko de la Dua Vatika- 
na Koncilio mem; ĉi ties dokumentoj estis aprob- 
itaj, dekretitaj kaj starigitaj de la papo kune kun 
ĉiuj episkopoj. Do, tiu posta leĝaro kiu lasas ĉion 
en la solaj manoj de la Pontifiko, fakte, estas kva- 
zaŭ intema puĉo en la Eklezio kontraŭ la propraj 
normoj de la Eklezio. 

Jen tiu estas iu unua aspekto, kvankam ne la sola, 
de la labirinto en kiu enmerdiĝas la institucio. 



Pio la 9a 


Giovanni Maria Giambattista Pietro 
Pellegrino Isidoro Mastai Ferretti, 
papo ekde 1846 al 1878. 

Estis la lasta papo kiu ĝuis surteran 
povon ĉar en la procezo de la itala 
reunuiĝo la Eklezia ŝtato estis kon- 
kerita de la reĝo Viktoro Emanuelo. 
Tio influis negative sur li laŭsence 
ke, estinte sufiĉe liberala je komenc- 
iĝo de lia pap-regado, li fariĝis poste 
tre reakcia. 

Li kondamnis ĉiujn modemajn mov- 
adojn kaj ideojn: liberalismo, natura- 
lismo, racionalismo, socialismo, ko- 
munismo, libereco de penso kaj opi- 
nio, laikismo, kaj eĉ la elektra lumo. 
Li kunvokis la lan Vatikanan Kon- 
cilion, kiu plifortigis la papan povon 
kaj deklaris la dogmon de la neerar- 
ebleco de la papoj. Tiu dogmo estis 
altrudita al multaj episkopoj kiuj ne 
konsentis pri la afero. Alia dispono 
de la koncilio estis asigni al la papo 
jurisdikcion sur ĉiuj episkopoj. 

Antaŭ tiu koncilio li jam estis aginte 
aŭtokrate proklamante la dogmon de 
la Senmakula Koncipiteco. Unuafoje 
en la historio iu dogmo estis prokla- 
mita ne de koncilio sed rekte de la 
papo. 



Leono la 13a 


Vincenzo Gioacchino Raffaele Luigi 
Pecci, papo ekde 1878 al 1903. 

La 25 jaroj de lia pap-regado signifis 
ian klopodon alproksimigi la Ekle- 
zion al la realaĵo de la moderna mon- 
do. Lia politika realismo kaj diplo- 
matia kapablo sukcesis meti finon al 
la malamikeco de la germana imperia 
reĝimo rilate al la katolikoj, kaj metis 
finon ankaŭ al la interfrontiĝo de la 
franca Eklezio kun la Tria Respubli- 
ko. Tamen, daŭre persistis la malbo- 
na rilato de la Vatikano kun la itala 
ŝtato, heredita el la antaŭa pap-reg- 
ado, rezulte de la detruo de la politika 
povo de la papoj en Italio. 

Leono la 13a famiĝis pro lia encikli- 
ko Rerun novarun (Pri la novaj afe- 
roj), publikigita en 1891, per kiu li 
bedaŭris la subpremadon de la mult- 
egaj malriĉuloj far malgranda riĉul- 
aro. Per tiu dokumento li ankaŭ pos- 
tulis por la laboristoj justajn salajrojn 
kaj rajton organizi sindikatojn, kvan- 
kam li, en la tradicia linio de sia an- 
taŭanto, daŭre rifuzadis la socialis- 
mon kaj montris ian malestimon pri 
la demokratio. Li konsideris neevit- 
ebla la ekonomian malegalecon en la 
homa socio. 



Pio la lOa 

Giuseppe Melchiorre Sarto, papo ek- 


de 1903 al 1914. 

Tiu ĉi papo, male ol siaj du antaŭan- 
toj, kiuj estis nobel-klasaj, havis hu- 
milan familian originon. 

Lia papa etapo karakteriĝis pro la ri- 
gideco aplikita en la batalado kon- 
traŭ la laikismo kaj la modernismo. 
Aparta atento meritas la ideologia aŭ 
doktrineca kampanjo en la interno 
mem de la katolikismo: oni promoci- 
is la instruadon de la katekismo jam 
ekde la infanaĝo. De tiam kaj ĝis 
nun, la katekismoj estas lerniloj de 
dogmaro, ritaro kaj normoj de la 
Eklezio; estus senutile serĉi en ili la 
mesaĝon de la Evangelio. 

Alia karakteraĵo de la epoko de ĉi tiu 
papo kaj liaj du antaŭantoj estis la 
pliintensigo de la alieniga devoteco 
al la t. n. Sankta Virgulino. Ekde la 
proklamo de la dogmo de la Senma- 
kula Koncipiteco far Pio la 9a, oni 
promociis troe la preĝadon de la Ro- 
zario kaj aliajn aspektojn de la ma- 
rianisma kulto. Nur tiuj, kiuj bone 
konas la Evangelion, povas kompre- 
ni kiom multe malproksimas el ĝia 
spirito tiu devoteco, kiu povas esti 
taksata kiel idolatrio. 

Kelkaj el la verkoj pritemantaj la 2an Vatikanan 
Koncilion reliefigas la kontraston inter la ekzist- 
inta Eklezio antaŭ tiu koncilio kaj la Eklezio kiun 
la koncilio volis por la estonteco. La esenco kaj 
karaktero de la antaŭkoncilia Eklezio estas bone 
priskribita en la dokumento titolita Skemo de la 
Dogma Konstitucio de la Eklezio. Tiu dokumento 
estis ellaborita de iu komisiono de naŭ teologiistoj 
ligitaj al la Kongregacio por la Doktrino de la 
Fido, t. e. la eklezia organo antikve konata kiel 
Sankta Inkvizicio. La menciitan dokumenton oni 
ellaboris dum la periodo inter la 15a de januaro de 
1959, kiam Johano la 23a anoncis sian intencon 
kunvoki la koncilion, kaj la lla de oktobro de 
1962, dato de la solena inaŭguro de tiu Asembleo, 
kaj oni ellaboris ĝin ĝuste destine al la Koncilio 
por ties debatado. 

Nu, gravas indiki ĉi tie ke la menciita Skemo estis 
rifuzita de la Koncilio. Do, konante la enhavon de 
tiu dokumento oni povas scii kiun Eklezio-tipon 
ne volis konservi la Dua Vatikana Koncilio. La 
studo de tiu rifuzita dokumento permesas koni la 
ĉefan zorgon, kiu ĝin inspiris, kio estis: certigi la 
eklezian aŭtoritaton kaj identigi ĝian institucian 
aparaton kun la kristana legitimeco. Ĉar tia estis 
la ĉefa zorgo de la teologiistoj ellaborintaj la do- 
kumenton destine al la Koncilio, tiu teksto utilas 
por informi nin pri la maniero kiel vidis sin mem 
la antaŭkoncilia Eklezio: iu socio ĵure organizita 
kaj aŭtoritate gvidata. 

Verdire, la konciliaj episkopoj, edukitaj en la ekle- 
zia sistemo, ne neis al la institucio la aŭtoritaton 
kaj la rajton dikti sian propran leĝaron, sed tamen 
ili estis sufiĉe klarmensaj por kompreni ke la aŭto- 
ritato kaj la ĵurkapablo, eĉ se la Eklezio rajtas po- 
sedi ilin, ne estas la ĉefa celo de la institucio sed 
nur iloj por plenumi ĝian veran rolon. 


Nun ni atentu pri tio ke, kiam la teorio subkuŝanta 
en tiu teksto asertas ke la Eklezio, tia kia ĝi estas, 
kun ties aŭtoritato kaj hierarkio, estis fondita de 
Jesuo-Kristo, oni estas certigante ke estas Dia volo 
la malegaleco ekzistanta inter la eklezianoj. Tiele 
prezentita la Eklezio, la nepra sekvo de tiu teorio 
estas ke en la Eklezio iuj devas esti submetitaj al 
aliaj, iuj ordonas kaj aliaj obeas. Kaj krome, se la 
naturo mem de la Eklezio estas ĝia hierarkia kaj 
ĵura konstitucio, rezultas ke nur la Rom-Katolika 
Eklezio rajtas nomiĝi «Eklezio», ĉar nur tiu Rom- 
Katolika Eklezio plene alĝustiĝas al la kondiĉoj de 
legitimeco kiujn ĝi mem difinas. Sub tia premiso, 
maleblas ĉiu ajn dialogo kun aliaj kristanaj ekle- 
zioj. Estas konata la eklezia aserto ke ne estas sa- 
vo for de la Eklezio. La Skemo estis inspirita de 
tiu stranga ideo. 

La doktrino de tiu dokumento pri la episkoparo 
evidentigis ke ĝi pli esprimas la zorgon de la tra- 
dicia Eklezio pri la ĵuraj aspektoj de la aŭtoritato 
de la hierarkio, la rajto, la leĝoj ol pri la unuiĝo de 
la personoj en komunumeco surbaze de Jesuo kaj 
la Evangelio. Tial en la Skemo oni tre insistas pri 
la submetiĝo de la episkopoj al la papa povo en la 
plenumado de iliaj funkcioj. La teologia argumen- 
to kiun oni prezentas por pravigi tion estis ke la 
papo estas la fonto de ĉiu jurisdikcio en la Ekle- 
zio, kaj laŭ tiu teorio la povo regi kaj ordoni aŭto- 
ritatece venas al la episkopoj, ne el la ordin-sakra- 
mento kiun ili ricevis, sed tra papa delegado, kaj 
ke la episkopoj kaj ĉiuj eklezianoj sub ili devas 
submetiĝi al la papo kaj obei lin en ĉio, ĉar li estas 
la fonto kaj esprimo de la Dia volo en la Eklezio. 
Tiele prezentita la afero, la interrilatoj en la insti- 
tucio estas regulata nur de normoj, leĝoj kaj povo- 
gradoj, ne de kunsento en la projekto de Jesuo por 
frat-komunume vivadi laŭ lia mesaĝo. 

Tia estis la antaŭkoncilia karaktero de la Eklezio, 
tia estis la Eklezio kion oni volis recepti al la Kon- 
cilio, kaj tia estas la Eklezio nuntempa spite al la 
decidoj de la Koncilio. La plej klara sekvo de ĉi 
tiu maniero koncepti la institucion estas la emfazo 
plivalorigi la rolon kaj la gravecon de la eklezia 
instru-monopolo, la doktrin-aparato de la institu- 
cio, ĉefe la instrua rolo de la papo kaj la episko- 
poj. Oni starigas en la Skemo rigidan distingon in- 
ter la «instruanta» Eklezio kaj la «instruata» Ekle- 
zio. En la institucio estas malmultaj instruantoj, la 
episkopoj kaj iliaj kunlaborantoj la pastroj, kaj es- 
tas la plimulto el la 
eklezianoj kiuj rice- 
vas la instruon kaj 
submetiĝas. Tio es- 
tas, temas pri la ideo 
kiun Pio la lOa es- 
primis per sia enci- 
kliko Vehementer 
nos kiam, en la jaro 
1906, li reagis kon- 
traŭ la disiĝo de la 
Ŝtato kaj la Eklezio 
en Francio. Jen la 
esprimo de tiu dok- 
trino en la enciklika 
teksto: 

Nur en la hierarkio enestas la necesaj rajto kaj 
aŭtoritato por promocii kaj gvidi ĉiujn al la so- 
ciaj celoj. Rilate al la popolo, ĝi havas neniun 
devon krom lasi sin gvidi kaj humile sekvi siajn 
paŝtistojn. 

Sed laŭ la doktrino de la Skemo ne ĉiuj, kiuj ordo- 
nas kaj instruas rajtas same; kiel okazas en ĉiu ho- 
ma socio, en la hierarkio estas rangoj, kaj la inter- 
rangaj rilatoj konkretiĝas en gradoj je povo, aŭto- 
ritato, obeo, submetiĝo..., kaj, kompreneble, en la 
pinto de la tuta eklezia povo estas la papo, ĉar 
estas li kiu reprezentas la personon de la Majstro 
Jesuo por la tuta Eklezio. La pontifiko de Romo 
estas, laŭ tiu doktrino, la plejsupera majstro de la 
vero por la tuta Rom-Katolika Eklezio, kaj precipe 
al li apartenas la funkcion kaj la rajton gardi, de- 
fendi kaj senerare proponi la doktrinon pri la savo 
por ĉiuj kristanoj. 

En tia maniero prezenti la aferon, la aŭtoroj de la 
Skemo, enkamigante la teniĝon de la inkvizicia 
aparato de la Eklezio, al kiu ili apartenis, estis fal- 
ante en la kontraŭdiron iri kontraŭ la propra dok- 
trino de la Eklezio en kio rilatas al la funkcioj kaj 
la povoj de la episkoparo. Tio estas, en ilia deziro 
potencigi kaj plifirmigi la povon kaj la aŭtoritaton 
de la papo, ili subvalorigis la rolon de la episko- 
poj, kaj tial ili tuŝis iun aferon kiu estis polemika 


en la ekleziaj strukturoj jam de antaŭ multaj 
jardekoj antaŭ la Koncilio. Tial, la koncilia Asem- 
bleo provizis al la tutmonda katolika episkoparo la 
eblecon manovri por rehavi la funkciojn kaj la pri- 
vilegiojn de ilia rango. Tio eksplikas kial la Ske- 
mo estis rifuzita, kiel koncilia labor-dokumento, 
fare de la episkoparo kunveninta en la Vatikana 
Asembleo. En sia momento ni vidos kiel, post la 
Koncilio, la Vatikana Kurio rehavis la kontrolon 
de la eklezia aparato kaj malfaris ĉion faritan de la 
Koncilio. 

La Skemo de la Dogma Konstitucio de la Eklezio 

pritemis aliajn afe- 
rojn, ekzemple la in- 
terrilatojn de la Ekl- 
ezio kaj la ŝtatoj. En 
ĉiuj ili perceptiĝas 
la sama spirito, la 
doktrino de la tradi- 
cia instm-aparato de 
la Eklezio, ĉefe ek- 
de la mezo de la 19a 
jarcento. Fakte, en 
tiu dokumento su- 
perabundis citaĵojn 
de la papaj encikli- 
koj kaj diskursoj 
dum tute mankis 
mencioj al la biblia 
dokumentaro kaj la grandaj teologiistoj tiel an- 
tikvaj kiel modernaj. Do, la Eklezio difinita de tiu 
teksto baziĝis sur du kolonoj: la povo kaj la leĝo. 
T. e. la papa povo aganta en la Eklezio kaj en la 
mondo pere de iu leĝaro al kiu ĉiuj eklezianoj 
devas submetiĝi. 

Restas klare ke tiutipa Eklezio, antaŭkoncilia, sed 
denove restarigita post la Koncilio, ne estas la 
Eklezio kiun deziris la Koncilio. La Asembleo de- 
segnis alitipan Eklezion kies spirito kaj karaktero 
estis esprimita en la konciliaj dokumentoj. Laŭ la 
eklezia teorio, la koncilioj estas suverenaj kaj ne- 
erareblaj, kaj ankaŭ iliaj disponoj estas leĝaro obe- 
enda en la Eklezio. Kaj tamen en la realo ne oka- 
zis tiele. La ĉefa kaŭzo de la fiasko de la reformo 
dezirita de la Koncilio troviĝas en la limoj fiksitaj 
je la komenco mem de la Asembleo. La Koncilio 
estis kunvokita sub la kondiĉoj ke ĝi devos ne tuŝi 
la dogmaron kaj la hierarkion. Ĉi lasta kondiĉo es- 
tis fatala por la posta disvolviĝo de la reformistaj 
planoj. Lasinte netuŝitan la hierarkian strukturon 
kun ties influo sur la pov-aparato de la institucio 
restis stare iu faktoro kiu povus nuligi, fakte se ne 
oficiale, ĉion deciditan de la trijara Koncilio. Ki- 
am la Vatikana Kurio reprenis sian kontrolon de la 
institucio povis aranĝi la aferon por iom-post-iom 
restarigi la Eklezion de Pio la lOa. 



Post la Koncilio, la Vatikana Kurio rehavis la kontrolon de la ekle- 
zia aparato kaj iom-post-iom nuligis, fakte se ne oficiale, ĉiujn kon- 
ciliajn disponojn. 

Inter la abunda materialo verkita pri la 2a Vatika- 
na Koncilio oftas la laŭdado al la papo kiu kun- 
vokis ĝin, la Papo Ronkalli, Johano la 23a. Iu el la 
verkoj pritemantaj tiun ekumenan asembleon, 
menciante ties kunvokadon, temas pri la “profeta 
intuicio” de la Papo Ronkalli. Temante pri ĉi tiu 
pontifiko, fariĝis fama kaj kutima la epiteto “la 
bona Papo Johano”. Tiu titolo, unuavide, ŝajnas 
indiki ke subkonscie oni neis la kvalifikon de 
“bona” al la antaŭaj papoj. 

Vera historiisto devas estis pli objektiva kaj eviti 
laŭdadon kaj mallaŭdadon kiuj implicus nerealan 
juĝon. La papo Johano la 23 a estis ne malpli in- 
fluita ol siaj antaŭintoj kaj sukcedintoj de la ekle- 
zia rango kiun li havis kaj de la religiaj skemoj de 
sia medio. Same kiel la ceteraj papoj de la lastaj 
jarcentoj, li konsideris sin mem viculo de Kristo 
kaj surtera peranto de Dio. Kaj li kunhavis kun la 
klerikaro de sia Eklezio politikan poziciiĝon favo- 
ran al la kapitalismo kaj kontraŭan al la socialismo 
kaj komunismo. Li ĵetis ekskomunion kontraŭ Fi- 
del Kastro kiam ĉi tiu konkeris la povon en Kubo 
kaj entreprenis socialistan revolucion en tiu lando. 
Dume, la Vatikana ŝtato estrita de li havis amik- 
ecan rilaton kun la hispana reĝimo de la diktatoro 
F. Franko. Fine, la Papo Johano la 23a tute kon- 
sentis kun la malracia kredaro de tuta paparo, epis- 
koparo, pastraro kaj ŝafaro de lia Eklezio. 

Tion dirite, oni devas ĝuste pritaksi lian decidon 
entrepreni procezon de renkontiĝo de la Eklezio 
kun la reala mondo. Ĉar tiu estis, kaj daŭre estas, 
la reala problemo de la institucio: prezenti la Ekle- 
zion tiamaniere ke ĝi estu vera respondo al la pro- 
fundaj postuloj de la homaro, ke la Eklezio establu 
dialogadon kun la mondo, dialogadon en kiu la 


institucio devus ne nur instrui, sed ankaŭ lerni. 
Ekde la 18a jarcento la Eklezio subtenis malamik- 
ecajn rilatojn kun la moderneco. La Klerismo, en 
la tereno de la ideoj, kaj la Franca Revolucio, en la 
politika tereno, estis traŭmato por la religio ĝene- 
rale kaj por la Eklezio konkrete. De tiam, la insti- 
tucio estrata de la papoj sin vidis perdanta la cen- 
tran pozicion kiun ĝis tiam ĝi estis ĝuanta en Ok- 
cidento, ĉar laŭ la postuloj de la modemeco, la re- 
ligio ne plu povus kuratori, ordoni kaj (mal)per- 
mesi tion, kion la personoj devus pensi kaj tion, 
kion la regantoj devus fari aŭ ne. La klerikaro pen- 
sis tiam ke estis necese rekonstrui la perditan or- 
don, kaj por tion atingi, oni intencis uzi la ideojn 
de la plej tradicia katolikismo. Do, ilia celo estis 
rekonstrui la politikan socion helpe de la religio, 
kaj postuli kompletan obeon al la papo. Laŭ tiu 
mensa skemo estis eraro ke la homa racio mem- 
stara antaŭ la religio, kaj oni konsideris ke la filo- 
zofio situiĝas en ŝtupo sub la teologio, t. e. ke la 
homa racio devas submetiĝi al la religia fido. Sed, 
kiel sciate, la ideoj de la moderneco, ekde la epo- 
ko de la Klerismo, ne akceptas tian skemon. Tial 
la katolika klerikaro tradicie kontraŭstaras la mo- 
dernan mondon, kaj asertas ke la papo ne povas, 
kaj devas ne, repaciĝi kun la progreso kaj la mo- 
dernismo. 

Tiu pensmaniero plu regis en la ekleziaj medioj 
dum la 20a jarcento. Pio la 12a, la antaŭinto de la 
Johano la 23a, altrudis la filozofion de Sankta To- 
maso kiel la sole validan por la ekleziaj studoj kaj 
la seminarioj. Kompreneble, iu institucio kun tiaj 
ideoj, malfacile povas dialogi kun la mondo kaj la 
nuntempa kulturo. La ĉefaj dokumentoj elirintaj el 
la Koncilio: Lumen Gentium kaj Gaudium et 

Spes, montras kiom multe la Ekumena asembleo 
volis reagi kaj distanciĝi el la tradicia katolikismo 
kiu volis sin plualtrudi per la Skemo proponita por 
la koncilia debatado. 

Sed ni ne perdu la perspektivon pri la ŝanĝo- 
ebleco de la Eklezio de la papoj. La Koncilio ha- 
vis iujn dekomencajn memlimigojn, kiuj konsti- 
tuis veran steriligilon por ĉiu ajn decido kiun la 
Asembleo alprenus. Unue, la tradicia dogmaro 
restis netuŝita; tio fermis la vojon al iu tipo je re- 
formoj kaj plu restigis la institucion en pozicioj 
kontraŭ la scienco kaj la racio. Due, ankaŭ la hie- 
rarkia strukturo estis dekomence deklarita kiel ne- 
tuŝebla; tio restigis stare iun elementon kapablan 
repreni la kontrolon de la ins- 
titucio kaj nuligi ĉiujn konci- 
liajn disponojn. 

Ŝajnas ke ĉi tio identigas iun 
gravan kontraŭdiron de la 
Eklezio entrepreninta la Kon- 
cilion. Gi, ja, daŭre konside- 
ras sin mem mastron kaj ins- 
piron de iu civilizacio. Ni 
memoru ke iu encikliko de 
Johano la 23a, la papo de la 
Koncilio, titoliĝis, kaj titol- 
igis la Eklezion, ĝuste, Mater 
et Magistra, t. e. «Patrino kaj 
Instruistino». Sed dume tiu 
institucio estis, de antaŭ pro- 
ksimume du jarcentoj, merĝ- 
ita en konfuzo pri la evoluo 
de la okcidenta socio. Dum la 
18a jarcento la Eklezio perdis 
la intelektulojn, dum la 19a 
jarcento ĝi perdis la labor- 
istojn, kaj dum la 20a jar- 
cento estis perdanta la junul- 
aron. La gvidantaro de tiu 
Eklezio ne kapablis kompre- 
ni tiun fenomenon kaj volis 
koni la kialon. Jen la esenco 
de la kontraŭdiro, la institucio kaj ties gvidantaro 
konsideris sin mem ĉioscian, inspiritan de Dio, 
neerareblan..., kaj dume ĝi konstatis ke ĝi estis 
erarinta kaj ne konis la kaŭzon... nek la solvon. 
Tiaj kontraŭdiroj helpas nin kompreni la patolo- 
gian karakteron de la religio, de ĉiuj religioj. Estas 
konstatita fakto ke la religioj posedas povon kiun 
la ŝtatoj, kaj eĉ la grandaj potencoj, kun ĉi-ties tuta 
forto kaj armilaro, ne povas efektivigi. Kompren- 
eble, tiu povo de la religioj ne efikas sur ĉiuj ho- 
moj senescepte, kaj sur iuj personoj la efiko ne 
daŭras por ĉiam. Sed la efiko, kiam ĝi okazas, ne 
postulas la uzadon de la armitaj fortoj kiuj ga- 


rantias la efektivigadon de la povo de la politika 
aŭtoritato. Por efektivigi la religian povon sufiĉas 
instali ideojn en la menso de la personoj, kaj tio 
ĝenerale okazas pere de edukado, kiel eble ekde la 
plej frua aĝo. 

Post la semado de la religiaj ideoj en la homan 
menson, la afero funkcias per si mem. Tiamaniere 
oni fabrikas la talibanojn, la krucistojn, la zelo- 
tojn, ĉiutipajn fanatikulojn. Nu, tiu religia povo 
super la homoj kapablas igi ke inteligentaj homoj 
agadu malsaĝe, kaj ke bonkoraj homoj kondutu 
perversece. Kaj la homoj subinflue de tiu povo 
sincere pensas ke ili devas agadi tiamaniere kaj 
defendi sian kredaron ĉar tio estas agrabla al Dio 
kaj necesa por sia persona 
savo. Ĉi tio funkcias tiama- 
niere same inter la ordinaraj 
homoj kiel inter la elstaraj 
kiel, ekzemple, la ekleziaj alt- 
ranguloj. La papo Pio la 12a 
en la jaro 1950 deklaris per iu 
encikliko ke la darvina teorio 
pri la evoluo de la specoj po- 
vus priskribi ekzakte la bio- 
logian originon de la homa 
vivo, sed nur du jarojn an- 
taŭe, la 16an de januaro de 
1948, li mem estis defendinta 
la historian karakteron de la 
tri unuaj ĉapitroj de la Gene- 
zo, t. e. la biblia rakonto de la 
kreado de la mondo fare de 
Dio laŭlonge de ses sinsekvaj 
tagoj. 

Kelkaj homoj sukcesas ven- 
ki, pere de intelekta discipli- 
no, la antaŭjuĝojn instalitajn 
en la menson pere de mis- 
formiga instruo, sed en mul- 
taj personoj tiu procezo ne 
sukcesas aŭ eĉ komenciĝas 
neniam. Kio okazis en la 
menso de Pio la 12a dum la dujara periodo inter 
ambaŭ kontraŭdiraj pozicioj pri la darvina teorio? 
Nu, tutsimple, eble dum tiu tempo li legis la verk- 
aron de Darvino, io kio, cetere, estis malpermesite 
fari al la katolikoj laŭordone de la Eklezio mem. 
Simile okazis en aferoj rilate al moralo kaj dok- 
trino. Krorn la modemismon, la Eklezio de la 19a 
kaj 20a jarcentoj kondamnis ankaŭ sociekono- 
miajn teoriojn kiaj la socialismo kaj la komun- 
ismo. Papoj de tiu dujarcenta periodo solene de- 
klaris ke la komunismo estas esence malbona kaj 
malpermesis al la katolikoj la apartenon al ko- 
munistaj partioj. Ili ŝajne ne estis konantaj, aŭ 



Ronkalli, la papo de la Koncilio, kunhavis kun 
la cetera klerikaro de sia Eklezio ĉi ties nera- 
cian kredaron kaj deformitan pritakson de ilia 
propra rolo en la mondo. 


20 












estis forgesintaj la instruon de la Mastro Jesuo, el 
kiu ili pretendis estis sekvantoj, kiu iam diris: 

Kiu havas du tunikojn, tiu donu al la 
nehavanto; kaj kiu havas manĝaĵon, tiu 
faru tiel same. (Luko, 3 :11) 

Ne hazarde dum multaj jarcentoj tiu Eklezio mal- 
permesis traduki la bibliajn tekstojn al lingvoj 
komprenataj de la ordinara popolo. 

Tiuj ekzemploj kaj multaj aliaj kiujn oni povus 
prezenti montras al ni du aferojn: unue, la pa- 
tologian karakteron de la religioj kun ties kapablo 
deformi la homan objektivecon, kaj la kontraŭ- 
diron de institucio, kia la Rom-Katolika Eklezio, 
kiu pretendas estis mastrino kaj instruistino de la 


socio kaj la mondo sed tamen bezonas lemi el ĉi 
tiuj por korekti siajn proprajn erarojn. 

Nu, estis tiutipa institucio la Rom-Katolika Ekle- 
zio kiu sin pretis por malfermiĝi al la moderna 
mondo. Sendube estis volo entrepreni tiun mal- 
fermiĝon sed mankis kapablo efektivigi la planon. 
La enorma pezo de 17-jarcenta tradicio balast- 
ĝenis la movkapablon de tiel ampleksa organizaĵo 
kaj la reformo rezultis ne-realigebla. Apriore oni 
ne povas certigi la rezulton de entreprenata pro- 
cezo, sed ĉi-kaze ni temas pri sperto efektive real- 
igita. Per la sekvaj ĉapitroj ni trastudos la dis- 
volviĝon de tiu fiasko kaj intencos eltiri instmon 
pri ĉi ties kaŭzoj. 



Pio la 12a 



Benedikto la 15a 


Giacomo Paolo Battista della Chiesa, 
papo inter 1914 kaj 1922. 

Li apartenis al iu patricia familio de 
Ĝenovo. Ekde lia ordeniĝo kiel pas- 
tro en 1878, li rapide progresis en la 
Eklezia kariero: en 1882 li rolis kiel 
nuncio en Madrido, kaj kvin jarojn 
poste li estis promociita al la Sekre- 
tariaro de la Vatikana Stato. En 1907 
li estis nomumita ĉefepiskopo de Bo- 
lonio kaj en majo de 1914 Pio la lOa 
nomumis lin kardinalo. Nur tri mo- 
natojn poste, forpasinte tiun papon, 
Giacomo estis elektita por sukcedi 
lin kaj alprenis la nomon “Benedikto 
la 15a”. 

La unuaj kvar jaroj de lia papa reg- 
ado estis signitaj de la Unua Monda 
Milito. Li tre aktive klopodis meti fi- 
non al la milita konflikto, kiun li di- 
finis kiel “la memmortigo de la civi- 
lizita Eŭropo”. Lia neŭtraleco altiris 
al li la malestimon de ĉiuj batalantaj 
potencoj, sed post la finiĝo de la mi- 
lito ĉiuj taksis pozitivajn liaj porpa- 
cajn klopodojn. En multaj aspektoj li 
estis iu papo tre malsimila ol liaj an- 
taŭintoj, ekzemple, li metis finon al 
la malpermeso al la italaj katolikoj 
partopreni en la politika vivo de la 
lando. En 1922 li mortis okaze de 
epidemio de gripo. 


Pio la lla 

Achille Damiano Ambrogio Ratti, 
papo ekde 1922 al 1939. Li naskiĝis 
en familio de malalta burĝaro en la 
itala regiono de Lombardio. 

Jam ekde la epoko de lia pastreco li 
distingiĝis pro sia granda erudicio pri 
filozofio, teologio, matematiko... 
Dumtempe li rolis kiel profesoro de 
teologio kaj hebrea lingvo en la Uni- 
versitato de Milano. En 1919 li estis 
nuncio en Polujo kaj en 1921 oni no- 
mumis lin ĉefepiskopo de Milano kaj 
kardinalo. Sekvintjare, post la morto 
de Benedikto la 15a li estis elektita 
papo. 

Lia pap-regado koincidis kun la pe- 
riodo inter la mondmilitoj, la revolu- 
cio en Meksikio, la plifirmiĝo de la 
sovetia reĝimo naskiĝinta el la rusa 
revolucio, la naskiĝo kaj venko de la 
faŝismo en Italio kaj Germanio, la 
hispana civil-milito... ĉiuj ĉi feno- 
menoj, kaj aliaj, kiuj rompis la ske- 
mon de la mondo kiun la Eklezio vo- 
lus konservi kaj mastri, kaj rilate al 
kiuj la institucio devis poziciiĝi. La 
teniĝo de la Eklezio kun tiuj realaĵoj 
estis diversa kaj ofte kontraŭdira. 

Per la interakordo de Laterano la 
eklezia institucio normaligis la situa- 
cion kun la itala ŝtato tiam subgvide 
de Mussolini. 


Eugenio Maria Giuseppe Giovanni 
Pacelli, papo inter 1939 kaj 1958. Li 
naskiĝis en Romo en etnobela fami- 
lio. Antaŭ lia elekto kiel papo li rolis 
lciel nuncio en Germanio kaj iĝis tre 
sperta pri la aferoj de tiu lando, eĉ la 
nazia reĝimo. 

Eble lia elekto kiel papo en 1939, ki- 
am estis finiĝanta la hispana civil- 
milito per la venko de la faŝismo, kaj 
estis baldaŭ komenciĝonta la Dua 
Mond-Milito kun verŝajna venko de 
la eŭropaj faŝismoj, celis pretigi 
eklezian liderecon kapablan trakti 
kun la eble venkonta faŝismo. 

Sed la milita rezulto ne alĝustiĝis al 
tiu prognozo. Venkis la burĝaj demo- 
kratioj kun kiuj Pio la 12a ne simpa- 
tiis kaj la komunistaj reĝimoj lciujn li 
plenkore abomenis. Do, dum la 13 
jaroj post la milito li devis vivi kaj 
agadi kiel papo en mondo kiu ne 
kongruis kun siaj politikaj preferoj 
kaj diplomatiaj kapabloj. 

En 1950, preskaŭ unu jarcento post 
la proklamo de la absurda dogmo de 
la Senmakula Koncipiteco de la Vir- 
gulino far Pio la 9a, Pio la 12a pro- 
klamis alian, same absurdan dog- 
mon, tiun de la Ĉielenpreno de Ma- 
ria, kompreneble, ankaŭ ĉi-foje sen 
la interveno de iu ajn koncilio. 

Dum la konciliaj debatoj, baldaŭ konkretiĝis du 
bazaj ideoj pri la Eklezio, pri la est-maniero kaj la 
funkciado de la institucio: la Eklezio kiel komu- 
nio, t. e. la komunumo de la sekvantoj de Kristo 
(t. e. tiuj kiuj kunhavas konfidon je Jesuo, preten- 
das imiti lian vivmanieron kaj partoprenas en sa- 
maj sakramentaj signoj), aŭ la Eklezio kiel organi- 
zaĵo strukturika sub hierarkio (t. e. la komunumo 
de personoj kiuj akceptas saman hierarkian aŭtori- 
taton kaj submetiĝas al ĉi ties leĝoj). La kontraŭ- 
diro inter ambaŭ konceptadoj de la naturo de la 
institucio ne estis nura teoria alternativo sed havis 
konkretan aplikon kiam oni intencas difini kiel de- 
vas esti la regado aŭ demarŝado de la organizaĵo: 
la eklezia reg-strukturo, la uzado de la aŭtoritato, 
la demarŝado de la povo, la eklezia estr-aparato, 
kaj sekve, la rolo de la papo. La polemiko fariĝis 
vere akra, kvankam la afero ne estis konata de la 
publiko. 

La afero fariĝis vere komplika kiam la germanaj 
episkopoj kuraĝis starigi la demandon: Kiu estas 
la vera rolo de la hierarkio en la Eklezio? Ili trafe 
prezentis la kernon de la problemo asertante ke la 
atento en la Eklezio pli devas adresiĝi al la tuta 
eklezia asembleo ol al ĉi ties hierarkio; ĉi lasta 
ekzistas serve de la komunumo, ne male. La ĉef- 
aĵo estas la ensemblo de la sekvantoj de Jesuo- 
Kristo, kaj nur poste oni povas prikonsideri la 
rolon kaj funkcion kiu povas havi iu ajn hierarkio 
serve de tiu komunumo kaj la manieron efektivigi 
tiun funkcion. 

Konstraŭstaris tiun pozicion la ĉefepiskopo Pietro 
Parente, asesoro de la Kongregacio por la Dok- 


trino de la Fido aŭ Sankta Ofico (nuntempaj no- 
moj de la iama Inkvizicio), kiu defendis la ideon 
kiu pri ĉi tiu temo estis esprimita en la Skemo de 
la Dogma Konstitucio de la Eklezio prezentita por 
la koncilia debatado. Li senĉese emfazis la super- 
econ de la papa unuarangeco, io kio en la teksto de 
lia interveno aperis ne malpli ol 19-foje. Krome, 
en tiu teksto oni tre insistis pri la dependeco de la 
episkopoj rilate al la papo, kaj oni faris apologion 
de la aŭtoritateca valoro de la eklezia instru-apa- 
rato kaj la rajto de la Eklezio kiu, laŭ tiu teorio, es- 
tas super la povo de ĉiu ajn civila aŭtoritato. 

Do, tiu interfrontiĝo pri du modeloj de Eklezio 
starigis la demandon: Kiun karakteron havu la 
eklezia institucio, ĉu sakramentan, aŭ ĵuran? Laŭ 
la respondo kiun oni donus al tiu demando, estas 
evidente ke se oni pravigus la unuan alternativon 
rezultus ke la Eklezio estus sufiĉe simila al tio kio 
formiĝis ĉe Jesuo kiam ĉi tiu estis anoncanta la 
Dian Regnon. Sed la dua alternativo prezentas ins- 
titucion ĉirkaŭ iu povo kiu ofte degeneras al aŭto- 
ritatismon, ĉar tiutipa institucio estas elpensita pli 
por certigi la povon de la regantoj ol la rajtojn de 
la regatoj. 

Nu, la Koncilio devis decidi pri tiu afero, kaj laŭ 
la Dogma Konstitucio pri la Eklezio, aprobita la 
21an de novembro de 1964, la Eklezio estis difin- 
ita, unue, kiel mistero, due, kiel sakramento, kaj 
tri, kiel Dia popolo. Do, esence, la intenco de la 
Koncilio prezentante tiun tri fundamentajn kon- 
ceptojn estis aserti la eklezian karakteron de 
komunumo. Notindas ke, tial ke por pravigi ĉi 
tiun doktrinon oni argumentis surbaze de la bibliaj 

skribaĵoj, iuj koncilianoj bedaŭris ke oni ne pli 
ofte uzus la enciklikojn de la papoj. La plej elstara 
episkopo bedaŭrante pri tio estis kardinalo Otta- 
viani, prefekto de la Sankta Ofico. Oni kompre- 
nas tiun preferon: la papaj enciklikoj de la 19-a kaj 
20-a jarcentoj emfazas la gravecon de la aŭtoritato 
kaj la hierarkio dum en la bibliaj skribaĵoj oni tro- 
vas abundajn dokumentojn favore al la egaleco en 
la Eklezio. Estas klare ke la poziciiĝo favore al tia 
aŭtoritato respegulis la volon kaj la inklinon de la 
vatikana kurio. 

Sed la Koncilio, la kunveno de la tutmonda katoli- 
ka episkoparo, komencis deklarante ke «la nun- 
tempaj kondiĉoj aldonas al la devo de la Eklezio 
plian urĝon, por ke ĉiuj homoj, unuigitaj nun pli 
intime per ĉiuspecaj sociaj, teknikaj kaj kulturaj 
interrilatoj, atingu ankaŭ la plenan unuiĝon en 
Kristo». Temi pri unueco estas, antaŭ ĉio, temi pri 
egaleco. Diferencoj generantaj konfliktojn, kaj 
disiĝon ne respondas al la Dia volo, kaj tiele ne 
kongruas kun la Eklezio kiun volis la Koncilio. 
Krome, tiu Asembleo decidis difini la Eklezion 
kiel sakramento. La koncilia dokumento Lumen 
Gentium deklaras tiurilate: «La Eklezio estas en 
Kristo kiel sakramento aŭ signo kaj instrumento 
de la intima unueco kun Dio kaj la unueco de la 
tuta homa specio». Poste, en la sama dokumento 
oni difinas la Eklezion kiel «la komunumo de ĉiuj 
kredantoj kiuj konsideras Jesuon la aŭtoro de la 
savo kaj principo de unueco kaj paco, videbla sa- 
kramento de la unio por ĉies savo». Do, se laŭ la 
Koncilio, la Eklezio volis prezentiĝi kiel institucio 
promocianta kaj stimulanta ĉion necesan por la 
tuthomara unuiĝo, estus necese ke ĉi tiu institucio 
organizu sin mem laŭ tiu spirito de unueco, kiu 
implicas egalecon. Do, estas nefidela al la Konci- 
lio kaj al la spirito kiu inspiris ĝin ia eklezio kiu 
organizas sin kaj funkcias tiamaniere ke la unu- 
eco kaj la egaleco inter ĉiuj ties membroj fariĝas 
neeblaj. Kiel sciate, la termino sakramento signi- 
fas signo, simbolo, videbla realaĵo por komuniki 
ion ne-videblan. Tio signifas ke la difino sakra- 
mento, aplikita al la Eklezio volas indiki ke tiu 
institucio devas aperi kiel videbla realaĵo de la 
unuiĝo kun Kristo kiun ĝi pretendas komuniki al 
la mondo. T. e. ke ĉiu persono perceptu pere de 
kaj dank' al la Eklezio la instruon pri unueco kiu 
celas pretersuperi ĉiun disiĝon, perforton, kaj sub- 
premadon inter la homoj. Do, kiam la homoj vidas 
ke en la Eklezio okazas ĉiuj misagoj kiujn la spiri- 
to de unueco kondamnas, la kristanoj devas sin de- 
mandi kion ili estas farantaj. Jesuo estis tre ege 
tolerema kaj respektema kun la senkleruloj, la 
malriĉuloj, la pekuloj kaj la marĝenitoj de sia epo- 
ko. Li estis maltolerema nur kun la netoleremaj, la 


fanatikuloj kiuj surbaze de la religio sin konsideris 
pli bonaj ol la ceteraj. Jen la modelo aŭ kriterio de 
la unueco kiun Jesuo proponas. 

Alia difino pri la Eklezio, kiun la Koncilio dispo- 
nis, estis la esprimo: «Dia popolo». Tuta ĉapitro 
de la dokumento Lumen Gentium estis dediĉita al 
ĉi tiu temo, kio atestas pri la graveco kiun la epis- 
kopara Asembleo atribuis al ĝi. Jam en la tekstoj 
de la Nova Testamento oni difinas kiel «Dia po- 
polo» la kristanan komunumon. En la Skemo de la 
preparo de la Koncilio oni mencias unue la hierar- 
ĥion kaj nur poste temis pri la «Dia popolo». Sed 
la Koncilio renversis tiun rangigon kaj antaŭmetis 
la koncepton de «Dia popolo» konsiderante ke ĉi 
tiu estas la ĉeftemo dum la hieraĥio estas nur 
instrumento ĝiaserve. Ekzistas la hierarkio por la 
Eklezia komunumo, ne inverse. Tiamaniere oni 
metis definitivan finon al tiu antikva teologio kiu 
asertis ke la hierarkio estas la unuaranga, la esenca 
kaj decida en la Eklezio dum la eklezia membraro, 
fakte, ne estas pli ol klientaro de la hierarĥio. Ĉi 
tiun instruon estis diskonigante la antaŭkonciliaj 
verkoj. La pastroj eliradis el la seminarioj plen- 
konvinkitaj ke ili estis la ĉefaj konstituantoj de la 
Eklezio. La episkopoj kaj pastroj estis kiuj sciiis 
pri la religiaj aferoj kaj kiuj devis kaj povis decidi 
tion kion la senrangaj eklezianoj devus fari aŭ ne. 
La cetero el la kristanoj devus nur akcepti tion 
kion oni diradis al ili kaj plenumi ĉion ordonitan al 
ili. Sufiĉas tralegi la Kodon pri Kanonika Juro 
por konstati ke tiu leĝa eklezia dokumento daŭre 
restas inspirata de la antaŭkoncilia teologio aŭ hie- 
rarkiologio. Oni diras en la intraekleziaj medioj, 
kvankam la afero ne fariĝis publika, ke la Papo 
Ratzingero (Benedikto la 16-a) ordonis al la epis- 
koparo ke en ĉi ties dokumentoj oni evitu la men- 
cion de la esprimo «Dia popolo» temante pri la 
eklezia membraro. Li mem estis ekzemplo pri tiu 
praktiko: en sia encikliko Spe salvi (Espero pri 
savo) en kiu aperas 26-foje la vorto «Eklezio», eĉ 
ne unufoje aperas la esprimo «Dia popolo»; en la 
encikliko Caritas in veritate (Vera karitato) la 
termino «Eklezio» aperas 63-foje kaj la esprimo 
«Dia popolo» nul-foje; kaj fine, en la ĉefa en siaj 
enciklikoj, la Deus caritas est (Dio estas karitato), 
temante pri la ensemblo de la katolikoj, oni uzas 
ne malpli ol 93-foje la vorto «Eklezio» dum tute 
ne aperas la esprimo «Dia popolo». Vere estas ke 
okazis simile ankaŭ en la enciklikoj de la antaŭaj 
papoj, ellaboritaj en la antaŭkoncilia epoko sub la 
influo de la antikva teologio; nur en la encikliko 
Populorum Progresio aperas dufoje tiu esprimo, 
kiun oni volas prefere eviti tial ke ĝi iamaniere el- 
vokas subjekton kiu povus aspekti inda je iuj rajtoj 
kaj ilin postuli. 

La specialistoj esplorintaj la fiaskon de la Koncilio 
reformi kaj renovigi la Eklezion atribuas egan grav- 
econ al la fakto ke la episkopoj partoprenintaj la 
Asembleon kaj aprobintaj ĉi ties dokumentojn estis 
plenkonvikitaj ke se ili renovigus la teologion de la 
Eklezio, tio, kaj pro tio, okazigos la renovigon de la 
eklezia institucio. Ja, plejparto el la konciliaj episko- 
poj kaj teologoj pensis ke, sendube, tiu institucio 
estus pli kohera kun ties origina inspiro, kun la Dia 
plano kaj la ideo de Jesuo, se la teorio pri la Eklezio, 
t. e. la prieklezia teologio estus ŝanĝita laŭ la Evan- 
gelia spirito. 

Vere estas ke la pridoktrina debatado dauris plejpar- 
ton el la konciliaj sesioj, ĉar la episkopoj plendediĉ- 
iĝis al la disputado de teologiaj doktrinoj. Ili pensis 
ke la estonteco de la Eklezio dependus de tio. Ta- 
men, oni konstatas nun, post la pasado de duonjar- 
cento, ke tiutipa diskutado estis senutila, ĉar la ŝan- 
ĝo-ebleco tute ne dependis de teorioj pri la naturo 
kaj karaktero de la institucio. La esenco de la Ekle- 
zio ne estas ĝia teoria aŭ teologia rilato kun la Evan- 
gelio, sed ĝia organiza formo. La institucio, ĉiuj ho- 
maj institucioj, kvankam ili naskiĝas por la plenum- 
ado aŭ atingo de iu celo, ne estas difinataj kaj karak- 
terizataj laŭ tiu celo, sed laŭ la organiza funkciado 
kiun ili asignas al si men. En la Katolika Eklezio, 
sendepende de la ekleziologia teologio kiun ĝi ha- 
vus, ties funkciad-maniero daŭre kaj plu restas difi- 
nita de la tradicia kaj konservativa Kanonika Juro, 
kiu estis ellaborita jam en la 11-a jarcento kaj vali- 
das ankoraŭ nuntempe. 

Tiu Kanonika Juro, kiel sciate, koncentris la tutan 
povon de la institucio en la figuron kaj la personon 
de la Papo de Romo. Jen la problemo. Kaj tiu pro- 


blemo ne estis alfrontita, eĉ ne konsiderita, de la 
Koncilio. Resume, la ekleziologio estas parto de la 
teologio kiu devus ne esti esprimata per nuraj ideoj, 
eĉ se tre pravaj kaj ortodoksaj. Se krome ĝi ne kon- 
kretigas la normojn kaj funkciad-manieron de la ins- 
titucia organizo, la ekleziologio restas ne-kompleta 
kaj subdanĝere de devojiĝoj direkte al nedeziritaj re- 
zultoj. Guste tio eksplikas tion kio okazis post la 
koncilio. En la praktiko de la eklezia funkciado la 
reg-povo daŭre estas koncentrita en la papo mond- 
skale kaj en la episkoparo je loka nivelo. 

Sed la problemo de la maniero kiel efektiviĝas la re- 
gado de la Eklezio estas pli grava ol tiu de la monar- 
kisma povo de la papo kaj la episkopoj ĉar inter la 
Pontifiko de Romo kaj la tutmonda episkoparo trov- 
iĝas la stranga elemento de la kurio, la dikasterioj, 
kiuj estas kvazaŭ la ekleziaj ministroj, t. e. la ensem- 
blo de la veraj demarŝantoj de la aferoj de la institu- 
cio kaj veraj kontrolantoj de la povo en la Vatikano. 
Menciindas ke la Lumen Gentium, unu el la du ĉe- 
faj konciliaj dokumentoj kaj kiu estas tiu kiu teolo- 
gie teoriumas pri la institucio, mencias eĉ ne unufoje 
tiun gravan reg-organismon de la kurio. Nur alia 
malpli grava dokumento, la dekreto Christus Domi- 
nus, kiu pliklarigas la duarangan rolon de la episko- 
paro, iomete mencias la kurian ministraron kaj faras 
tion, en la 9-a kaj 10-a paragrafoj, nur por malaprobi 
ĝin kaj indiki ke tiu ento devas esti reorganizata. 
Tamen, kvankam oni atribuas al la Papo Paŭlo la 6-a 
sinceran volon kaj intencon apliki la disponojn de la 
Koncilio, dum la longdaŭra pap-regado de tiu Ponti- 
fiko la afero tute ne pliboniĝis, sed tute male: ansta- 
taŭ malpliiĝi la nombro da dikasterioj, ĝia nombro 
plialtiĝis kaj ĝia povo fariĝis pli granda super la tuta 

Eklezio, eĉ super la episkoparo kaj la kardinaloj. Eĉ 
pli grave: la povo de la kurio kaj la maniero efektiv- 
igi ĝin preterpasis eĉ tion kion disponas la reakcia 
Kodo de Kanonika Juro kiu, ja, apenaŭ mencias 
tiun organismon. Ja, oni povas diri ke la kurio kaj eĉ 
ĉio rilate al ĝi estas kontraŭ-konstitucia, kvazaŭ in- 
tema konstanta puĉo en la Eklezio. Gia nura mem- 
pravigo estas roli kiel demarŝanta ento de la totala 
kaj absolutisma povo de la papo, sed en la realo tiu 
regado efektiviĝas marĝene, dorse, de la papo kaj fo- 
je eĉ kontraŭ la scio kaj la volo de la Plejsupera Pon- 
tifiko. Resume: tiu kuria burokrataro agadas nome 
de la papo sed tute sendepende de ĉi tiu. Atestas pri 
tio la prifinancaj skandaloj okazintaj en la Vatikano 
dum la pap-regadoj de Johano-Karlo la 2-a kaj Be- 
nedikto la 16-a, kaj eble ankaŭ la tiea rezisto esplori 
kaj puni la pedofilajn deliktojn de la religiuloj. Sed 
ne nur tiuj specialaj kazoj de deliktoj kaj skandaloj 
klamas kontraŭ la agado de la kurio, sed eĉ -kaj ĉe- 
fe- la normala funkciado de tiu organismo argumen- 
tas kontraŭ la ekzistado mem de tiu reg-aparato. Ĉar, 
anstataŭ la laŭdogma strukturo: -papo kaj episkop- 
ara kolegio- aperas nova, fakta kaj nenormala stmk- 
turo: papo, kurio kaj episkoparo. Tiele la kurio re- 
zultas kiel kontrolanto de la episkopara kolegio kaj 
kun aŭtoritato super ĉi tiu. Ja, ĉiuj episkopoj en la 
mondo konscias pri tia realaĵo, ĉar, fakte, estas la 
kurio tiu kiu decidas la nomumon de la episkopoj, 
tiu kiu kontrolas ilin kaj atentigas ilin kiam ĝi tion 
konsideras oportune laŭ ĝia kriterio, kaj eĉ eksigas 
kaj translokigas ilin se necese. Kaj, laŭteorie, la ku- 
rio povas fari ĉi-ĉion laŭleĝe ĉar la sola kanono rila- 
te al tiu organismo en la Kodo de Eklezia Juro, t. e. 
la kanono 360, diras ke la kurio “efiktivigas sian 
funkcion nome de la Pontifiko de Romo kaj kun ĉi 
ties aŭtoritato”. Evidentas ke la funkciuloj de tiu reg- 
organismo povas facile fali, kaj fakte falas ofte, en la 
tenton preni decidojn kaj disponojn sur la tuta ekle- 
zia membraro (eĉ la episkoparo) tiamaniere ke la 
destinitoj de tiuj disponoj ricevu ilin kvazaŭ temus 
pri pontifikaj ordonoj, t. e. disponoj kies ŝanĝo ne 
eblas kaj eĉ estas ne-apelacieblaj. 

Oni devas insisti pri tio ke tiu nenormala ento de la 
kurio, eĉ se ĝi agadas, laŭteorie, nome de la papo, 
fakte ĝi estas aŭtonoma povo kiu povas funkcii kaj 
fakte funkcias kontraŭ la planoj kaj la volo de la 
pontifiko mem. Dum la procezo de verkado de ĉi tiu 
eseo, laŭlonge de la jaro 2013, okazis la demisio de 
la papo Benedikto la 16-a kaj estis elektita nova pa- 
po. Pri ĉi tiuj eventoj ni temos en la lasta ĉapitro, sed 
nun decas ke ni atentigu pri la fakto ke inter la eblaj 
kialoj de la demisio de la papo, ne malmultaj spe- 
cialistoj pri vatikanaj aferoj menciis ke la pontifiko, 
kun sia tuta absolutisma povo, ne povis batali kon- 
traŭ la ĉio-pova kurio kaj rezignis sian taskon por ke 
pli vigla homo alfrontu tiun problemon. Iuj el tiuj 
spertuloj pri ekleziaj aferoj eĉ sugestis ke la vivo 
mem de la papo estis subdanĝere en tiu batalo kon- 
traŭ la aparato de la reala povo en la Vatikano. Ne 


eblas certe scii kiom da vero estas en tiutipaj speku- 
lacioj, sed ni devas ne forgesi ke, kun kurio aŭ sen 
kurio, la pov-ekzercado en la Eklezio estas absolut- 
isma. Ĉu tiu povo kuŝus en la manoj de la papo aŭ 
ĉu la kurio kontrolas ĝin nome de la pontifiko, la tu- 
ta membraro de la Eklezio havas nenian rajton kon- 
traŭ tiu povo. Kaj ĉi tiu realaĵo, kaj ne la Evangelio 
de Jesuo Kristo estas la vera esenco de la eklezia 
institucio kaj, ŝajne, fakta kialo de ĝia ekzistado. 
Eble interesas pripensi ĉu por plenumi la aferon de 
Kristo, proklami lian evangelian mesaĝon kaj labori 
por la konstruado de la Dia Regno en la mondo estas 
necesaj organizaĵoj kiaj la nun konataj eklezioj kun 
ĉi ties hierarkioj. Sed tiu studo, eĉ se tre interesa, ne 
estas la celo de ĉi tiu raporto. Ni ekstartu el la su- 
pozo ke la sekvantoj de Jesuo, ja, volas agadi por la 
menciitaj celoj, organizitaj en sociaj strukturoj de iu 
ajn tipo, se ili, ni, ne trovas alian manieron aranĝi la 
aferon. Tiu deziro povus pravigi la ekzistadon de la 
eklezioj, la Rom-Katolika kaj aliaj. Sed, tion supoz- 
ite, ĉu nepre devas esti, tia kia ĝi estas, la organiza 
strukturo de la katolikoj? Daŭre ekzamenante la Ko- 
don de Kanonika Juro ni trovas ke la 331-a kanono 
diras ke la povo de la papo en la Eklezio estas “plej- 
supera, plena, tuja kaj universala”, krome, “li povas 
ekzerci ĝin ĉiam laŭvole”. Kaj la kanono 333-a al- 
donas en ties Tria paragrafo, ke “ne eblas apelacii 
kontraŭ iu sentenco aŭ iu dekreto de la Pontifiko de 
Romo”. Krome la kanono 1404-a deklaras ke “la pa- 
pa sidejo povas esti juĝita de neniu”. Do, evidentas 
ke la rajtoj de la eklezianoj valoras nenion antaŭ tia- 
speca aŭtoritato: iu ajn sentenco aŭ dekreto de la pa- 
po, aŭ de la kurio lianome, nuligas ĉiun ajn rajton. 
Nu, ĉu tiutipa aŭtoritato ne estas tio, kio tradicie es- 
tas konata kiel “absolutisma monarĥio”? 

Sed ĉi tio, kio estas tre klara en la tereno de la juro, 
ne estas tia en la teologia tereno. Jen la kemo de la 
kontraŭdiro delonge nesolvita en la Eklezio: ne estas 
kongruo inter la eklezia juro kaj la eklezia teologio. 
Kaj tio fariĝis pli grava kiam la Koncilio renovigis la 
teologion pri la Eklezio kaj ne renovigis la eklezian 
organiz-manieron. En kio rilatas al la funkciado de 
la institucio, la Koncilio lasis ĉion same kiel ĝi estis 
antaŭe. Konkrete, la Koncilio lasis netuŝitaj du afe- 
rojn: la povon de la papo kaj la ekzistadon de la ku- 
rio tia kia ĝi estis antaŭe. 

E1 ĉio-ĉi rezultas ke la Katolika Eklezio estas socia 
ento en kiu la ideoj iras tra iu vojo kaj la realo tra 
alia vojo. En la tereno de la ideoj oni senĉese men- 
cias altajn idealojn: sindonemo, servemo, solidareco, 
amo... Sed en la realo altmdiĝas la volo de homoj 
kiuj agadas laŭ iliaj interesoj kaj ambicioj. La teolo- 
gio ellaborita de la Koncilio metis la Dian Popolon 
super la hierarĥio kaj ĉi ties povo, sed la organiza 
sistemo de la Eklezio restis, fakte, samkiel antaŭ la 
Koncilio. En la teologiaj ideoj plejrangas la Dia Po- 
polo, sed en la reala vivo daŭre plejrangas la hierar- 
ĥia povo kontrolita kaj demarŝata de la vatikana ku- 
rio. Evidentas ke la Koncilio, fakte, havas nenian 

realan influon sur la Eklezio kaj ĉi ties funkciado. 
En la ekleziaj skribaĵoj kaj priteologiaj libroj oni 
multe citadas la konciliajn dokumentojn. Ĉi-jare, 
memorante la 50-jaran jubileon de la 2-a Vatikana 
Koncilio oni organizas, en la parokejoj kaj aliaj 
ekleziaj medioj, multajn aktojn, prelegojn... pri 
tiu evento kaj citante la konciliajn dokumentojn 
Lumen Gentium , Gaudium et Spes... Sed en la 
realo de la funkciado de la eklezia institucio ĉio-ĉi 
utilas nenion, ĉar la Eklezio en ĝia intema struktu- 
ro ŝanĝiĝis neniom. Restis iuj eksteraj ŝanĝoj rela- 
tive gravaj (en la liturgio k. a.): la meso jam ne plu 
estas celebrata en la latina lingvo, la sacerdoto jam 
ne plu celebradas ĝin dorse al la popolo, plejparto 
el la klerikaro survestas laikajn kostumojn... Sed, 
verdire, ĉio-ĉi influas malmulte sur la funkciado 
de la Eklezio, sur la teologia penso de la institucio, 


sur la maniero preni disponojn vere decidajn por 
organizi la eklezian agadon en la socio kaj la nun- 
tempa kulturo. 

Kaj tamen, multaj kristanoj perceptas ke la kulturo 
kaj la socio rapide ŝanĝiĝas dum la Eklezio stagn- 
iĝas. Eĉ se la publikaj aperoj de la papoj vekas 
amasan atenton kaj ĉeeston, la realo estas ke 
multaj personoj silente forlasas la Eklezion. La 2-a 
Vatikana Koncilio, la ĉefa evento de la Eklezio en 
la 20-a jarcento estas ne-konata kaj ne-komprenata 
de multaj personoj. La Eklezio troviĝas en la plej 
profunda krizo de ĝia historio. Ĉiu juĝu pri la gra- 
veco de tiu fakto, sed la afero gravas malmulte por 
tiuj kiuj komencas kompreni kaj percepti la dife- 
rencon inter Kristanismo kaj Eklezio, inter la vera 
influo de la Spirito de Kristo en la mondo kaj la 
institucio kiu pretendas esti esprimo de tiu influo. 



Johano la 23a 

Angelo Giuseppe Roncalli, papo in- 
ter 1958 kaj 1963. 

Deveninta el humila familio. Li nas- 
kiĝis en 1881 kaj estis ordenita pas- 
tro en la jaro 1904. Li rolis kiel dele- 
gito de la papo en Bulgario (ekde la j 
jaro 1931) kaj en Turkio kaj Grekujo 
dum la Dua Mondmilito. Fine ankaŭ 
en Francio de 1944 al 1953. Tiujare 
li estis nomumita kardinalo kaj poste 
Patriarko de Venecio. 

Lia aĝo eble favoris lian elekton 
kiam la kardinaloj, malakorde pri la 
elektoto voĉdonis kolegon pri kiu 
oni opiniis ke ne vivus dumlonge kaj 
restos kiel transira papo kiu decidos 
nenion gravan. Tamen li surprizis 
ĉiujn kunvokante koncilion por la 
aktualigo aŭ modernigo de la Ekle- 
zio. Lia reformemo igis lin subpole- 
mika en la Eklezio; kelkaj laŭdegas 
lin kaj aliaj abomenas pri li. 

Li famiĝis pro lia rompo kun la cere- 
moniemo de lia antaŭulo; ĉiam li 
montriĝis afabla kaj familiara kun 
ĉiuj personoj. 

Li mortis, en 1963, antaŭ la finiĝo de 
la Koncilio. 


Paŭlo la 6a 

Giovanni Battista Enrico Antonio 
Maria Montini, papo ekde 1963 al 
1978. Li naskiĝis en 1897 en familio 
de kampara nobelaro de Lombardio. 
Sacerdoto ekde 1920, doktoriĝis tiu- 
jare pri Kanonika Juro. 

Lia sola sperto kiel peranto de la pa- 
po eksterlande estis lia nuncieco en 
Polujo en 1923. Li laboris dum iom 
da tempo en la vatikana Stata Sekre- 
tarieco. En 1931 li rolis kiel profe 
soro pri historio en la Pontifika Aka- 
demio por diplomatoj. En 1954 li es- 
tis nomumita ĉefepiskopo de Milano. 
En 1958 li estis unu el la unuaj kar- 
dinaloj nomumitaj de Johano la 23a. 
Post la morto de tiu papo Montini es- 
tis elektita papa kaj alprenis la no- 
mon Paŭlo la 6a. 

Li decidis daŭrigi la Koncilion kun- 
vokitan de lia antaŭulo, kaj aplikante 
la disponojn de tiu Asembleo li sti 
mulis la ekumenajn rilatojn kun la 
eklezioj ortodoksaj, anglikana kaj lu- 
terana. Tamen dum lia longa pap 
regado komencis esti bremsata la 
aplikado de la disponoj kaj reformoj 
de la Koncilio. 


Johano Paŭlo la la 

Albino Luciani. Lia pap-regado daŭ- 
ris nur 33 tagojn, ekde la 26a de aŭ- 
gusto al la 28a de septembro de 1978. 
Li estis, ĝis la nuntempo, la lasta pa- 
po el Italio. 

Li devenis el humila familio. Pastrc 
ekde 1935, de 1937 ĝis al 1947 li ro- 
lis kiel vicrektoro de la Gregoria Se- 
minario de Belluno. Tie li gvidis ins- 
truadon, interalie, pri dogma kaj mo- 
rala teologio, Kanonika Juro kaj reli- 
gia arto. 

En 1958 li estis nomumita episkopc 
de Vittorio Veneto. En la jaro 1962 li 
partoprenis en kvar sesioj de la 2a 
Vatikana Koncilio. En 1969 Paŭlo le 
6a nomumis lin Patriako de Venecio, 
kaj kvar jarojn poste oni ordinis lin 
kardinalo. 

Elektita papo post la morto de Monti- 
ni lia pontifika etapo estis la maplej 
longa el la 20a jarcento kaj unu el la 
plej mallongdaŭraj el la historio de la 
Eklezio. En tiel kurta tempo li donis 
signojn voli ŝanĝi la rigoran proto- 
kolon ligitan al la figuro kaj la per- 
sono de la papo, sed ĉio fuŝiĝis prc 
lia frua forpaso. _ 

Por pli bone kompreni kial duonjarcenton post la 
Koncilio la organizo de la Eklezio plu estas same 
kiel ĝi estis antaŭ tiu evento oni devas prikonsi- 
deri ke la problemo kuŝas sur la maniero kiel 
devas esti konceptata la eklezia “strukturo”. Klar- 
igendas la diferenco inter “strukturo” kaj “organi- 
zo”. La strukturo de iu ajn organizo estas la ele- 
mentoj kiuj garantias la konsiston de la ensemblo. 
En la kazo de la Eklezio la teologoj asertas ke ĝia 
strukturo estas la hierarkio, t. e. la episkopoj kiel 
sekvantoj de la apostoloj. Dume la organizo estas 
la konkreta formo de funkciado de la institucio, 
kiu povas ŝanĝi laŭ la okazo kaj la situacio. La 
episkopa strukturo de la Eklezio povas esti orga- 
nizata laŭ diversaj, malsamaj manieroj, kaj ĝuste 
tio okazis dum la historio de la eklezia institucio. 
Dum la unua jarmilo de nia erao ĉiu episkopo es- 
tris iun komunumon aŭ lokan eklezion, kiu estis 
elektinta lin. Ekde la 11-a jarcento plifortiĝis en la 
Eklezio la povo de la papo kaj liaj konsilantoj. La 
eklezia strukturo estas la sama kiel ĉiam sed la 
organizo tre ŝanĝiĝis. 

Sed la ĉefa problemo de la Eklezio ne estas la ma- 
niero kiel funkcias ĝia organizo sed kiel oni devas 
koncepti ĝian strukturon. Car se la organizo ŝan- 
ĝiĝas laŭ la interesoj de la centra “strukturo”, tio 
okazas tial ke tiu strukturo povas aranĝi la aferoj 
laŭ sia plaĉo kaj intereso. Tiurilate oni povas for- 
muli jenan demandon: La eklezia strukturo, t. e. la 
episkoparo, havas ĉu sakramentan aŭ juran bazon? 
Laŭ la dokumentoj de la lasta Koncilio la episkop- 
aro havas sakramenta bazon, ne nur juran. Tamen 


multaj aferoj demarŝitaj en la Eklezio funkcias 
kvazaŭ la fimdamenta bazo de la episkoparo estus 
nur jura, kaj tute ne sakramenta. Por la teologoj 
studintaj ĉi tiun realaĵon, ĉi tio havas sufiĉe gra- 
vajn sekvojn. Kiel sciate, en la komencaj kristanaj 
komunumoj ekzistis iaj responsuloj kiuj, iamanie- 
re, povas esti konsiderataj la tiama esprimo de la 
posta kaj nuna episkoparo. Verdire, oni ne konas 
la realan karakteron kaj la diferencojn inter la 
episkopoj kaj la presbiteroj menciitaj en la mal- 
fruaj skribaĵoj de la Nova Testamento. Fine de la 
dua jarcento p. K. la episkopoj estis konsideritaj 
sukcedantoj de la apostoloj kaj lideroj de la lokaj 
komunumoj. Tiele restis la afero dum kelkaj jar- 
centoj, sed oni ne ellaboris ian teorion aŭ teolo- 
gion pri la episkopeco. Kaj okazas ke ankoraŭ 
nuntempe ne estas ellaborita tia teologio. 

Tiu manko klarigas la historian procezon de la 
eklezio. Nur en la 12-a jarcento komencis la teolo- 
gio pristudi la ordinan sakramenton, kaj ĉi tiu estis 
albordita ne ekde la flanko de la episkopeco sed de 
la pastreco (sacerdoteco). Laŭ tiu vidpunkto la 
episkopo estus nura pastro kun hierarhia jurisdik- 
cio sur aliaj pastroj. Tiu skemo nutras la ideon de 
nura jura karaktero de la episkopeco. Kaj en tiu 
hierarkia skemo la papo estus plejsupera episkopo 
kun jura hierarĥia jurisdikcio super la tutmonda 
episkoparo kaj pere de ĉi tiu ankaŭ sur la tuta 
pastraro kaj eklezia membraro. Tiun skemon 
apogis la grandaj teologoj de Mezepoko: Petro 
Lombardo, Aleksandro de Haleso, Tomaso de 
Akino, Alberto Magno... sed oni devas preciz- 

igi ke la teorio estis ellaborita de la papo Gregorio 
la 7-a kaj ĉi ties teologoj. La argumentado por 
subteni tiun teologian doktrinon baziĝis sur faktoj 
kiuj poste evidentiĝis falsaj, t. e. iuj supozitaj de- 
kretoj de la jaro 313 (jaro de la fama Edikto de 
Milano far la imperiestro Konstantino) malkovritaj 
en la jaro 850. La dokumentoj rezultis esti falsaĵo 
kaj tamen sur ili baziĝas la tradicia aserto ke “la 
tuta povo en la Eklezio devenas de la papo”. 

Nu, rilate al la afero ĉu la episkopeco havas 
sakramentan bazon aŭ nur juran, oni devas klarigi 
ke la respondo ĝis nun neniam estis klara en la 
Eklezio. Kaj la 2-a Vatikana Koncilio pludaŭrigis 
la ambiguecon ĉar en ĝia 
dokumentaro estas kon- 
fuziga kontraŭdiro pri la 
temo: Unuflanke, en la 
dokumento Lumeti Gen- 
tium 21,3 oni rotunde 
asertas ke la episkopeco 
plene asignas la ordinan 
sakramenton, sed tuj sek- 
ve, la sama dokumento, 
en la sama paragrafo, al- 
donas ke la oficoj regi 
kaj instrui kiujn la epis- 
kopoj ricevas “ne povas 
esti praktikataj se ne es- 
tas en konsento inter la 
kapo kaj la membraro de 
la episkopa kolegio”. Tio 
estas, la episkopoj povas 
regi kaj instrui nur akor- 
de kun la papo. La para- 
grafo 22,3 de la sama do- 
kumento plu insistas pri 
la neceso de la papa kon- 
sento por ke la agado de 
la episkopoj estu valida. 

Kompreneble, ĉi tio pri- 
dubigas la sakramentan 
karakteron de la episkop- 
eco kaj plifirmigas la ju- 
ran karakteron de hierarkia submetiĝo al la Ponti- 
fiko de Romo. Laŭ tiu teksto, la ensemblo de la 
episkopoj de la mondo devas kunagadi kun la pa- 
po de Romo, sed, ekstartas la demando: kiamanie- 
re konkretiĝas la praktikado de tia kunagado? Jen 
ĉi tie estas vera problemo ĉar en la funkciadma- 
niero de la Romkatolika Eklezio la kunagado ne 
konkretiĝas en la eklezia strukturo sed en la ekle- 
zia organizo, t. e. la tutmonda episkopara kolegio 
kunvenas nur okaze de ekumena koncilio, do, dum 
la interkoncilia tempo-daŭro, kiu povas esti tre 
longa, la reale funkcianta povo kuŝas nur sur la 


papa sidejo, kiu realigas ĝin pere de sia funkci- 
ularo: la vatikana kurio. En tiu kunteksto la sa- 
kramenta karaktero de la episkopeco estas nura 
senenhava deklaro dum la reala praktiko estas la 
jura aspekto de la hierarkia submetiĝo de la tut- 
monda episkoparo al la disponoj de la papo kon- 
kretigitaj kaj demarŝitaj de la kurio. La Eklezio, 
laŭ la 1-a ĉapitro de la Lumen Gentium, konsi- 
deras sin mem “sakramento aŭ signo kaj instru- 
mento de la intima unio kun Dio”, sed en la prak- 
tiko ĝi daŭre funkcias kiel jura socio, submetita al 
la papo kaj reguligita de la Kodo de Kanonika 
Juro. Tio eksplikas la nunan streĉitecon kaj kon- 

traŭdirojn inteme de la 
institucio. La eklezia pro- 
pagando emfazas la sa- 
kramentan strukturon kaj 
la komunan senton sed 
fakte ĉio funkcias per 
normoj, dekretoj, kano- 
noj kaj leĝaj malpermes- 
igoj. Je dioceza nivelo la 
submetiĝo al la koncema 
episkopo estas same kiel 
la episkopa submetiĝo al 
la vatikana aŭtoritato. 

La Koncilio difinis la 
Eklezion kiel ia hac so- 
cietate hierarchie ordi- 
nata, (iu socio hierarĥie 
organizita). Rimarkinde, 
la tria ĉapitro de la Do- 
gma Konstitucio pri la 
Eklezio jam ne plu taksas 
la institucion kiel “Popo- 
lo de Dio” sed kiel “so- 
cio”, kaj krome kiel “so- 
cio hierarkie organizita”. 
Se ni konsideras ke la 
sama Koncilio deklaras 
la Eklezion kiel “komun- 
umo de egaluloj”, “popo- 
lo unuigita kaj egaligita 
pere de la sakramentoj”, decas pridemandi la kia- 
lon de tia kontraŭdiro. Ĉu ambaŭ difinoj de la 
Eklezio estis formulitaj en la Koncilio far mal- 
samaj personoj? Nu, ni ne forgesu la manieron 
kiel estis ellaboritaj la dokumentoj de la Koncilio, 
de ĉiuj koncilioj: la fina rezulto de la konciliaj de- 
klaroj, kutime, estas fmkto de interakordoj, aran- 
ĝoj kaj kompromisoj inter la defendantoj de kon- 
traŭstaraj kaj kontraŭdiraj pozicioj. La rezulto po- 
vas esti iu ajn afero, kaj oni devas ne atribui al ĝi 
pli da graveco ol ĝi vere havas. Do, restas klare ke 
la Dua Vatikana Koncilio ne donis respondon 



Gregorio la 7-a (1073-1085). Li iniciatis la el- 
laboradon de teologio kiu atribuas al la papoj 
la plejsuperan povon en la Eklezio. Poste, la 
teologoj de la 12-a jarcento donis formon al tiu 
doktrino, kiu plu validas ankoraŭ nuntempe. 

al la demandoj: kiu havas la plejsuperan povon en 
la Eklezio?, el kie venas tiu povo? 

Temante pri la karaktero kaj naturo de la episkop- 
eco, la rolo kaj funkcioj de la episkoparo, la rilatoj 
de ĉi tiu kun la papo kaj la posedanto kaj deveno 
de la plejsupera povo en la Eklezio, la sinsekvaj 
koncilioj laŭlonge de la historio de la Eklezio, pro- 
vizas pli kaj pli da konfuzo kaj kontraŭdiroj... la 
fakto mem ke tiuj aferoj estis nepre pritraktataj 
koncilio post koncilio montras ĝis kioma grado la 
temo estas komplika kaj malfacila. Kurioze kaj 
paradokse, post la precizigoj de ĉiu nova koncilio 
la afero restas tiel malklara kiel antaŭe, aŭ eĉ pli 
pridubinda. Ni vidu, ekzemple, tion kio okazis 
dum la procezo de la koncilioj okazintaj post la t. 
n. “Skismo de Okcidento”, t. e. la Koncilioj de 
Konstanco, Bazelo kaj Florenco. La unua el tiuj 
koncilioj, okazinta dum la jaroj 1414 al 1418, fik- 
sis doktrinon deklarantan ke “ĝenerala koncilio, 
reprezentante la aktivan Katolikan Eklezion, pose- 
das la tujan povon de Kristo, al kiu ĉiu homa est- 
aĵo, kiu ajn estus ties rango, eĉ la papo mem, de- 
vas obei”. En la jaro 1431 la Konzilio de Bazelo 
konfirmis, eĉ pli draste, tiun saman kriterion. Ja, 
por la tiamaj telogoj, la koncilio reprezentadis la 
Eklezion kaj, tiusence, eĉ la papo estis submetita 
al la aŭtoritato de la ensemblo de la episkopoj par- 
toprenantaj en la koncilio. Kaj tamen, ankaŭ ne 
tiam restis klara la afero, ĉar kiam la problemo de 
la ekzistado de tri samtempaj papoj, rezulte de la 
Skismo de Okcidento, estis finsolvita, oni revenis 
al la ideo de tio ke la papo havas pli da povo ol la 
episkoparo. Kaj tiel do, en la jaro 1439, en la Kon- 
cilio de Florenco oni dekretis: “La Sankta Aposto- 
la Sidejo de la Pontifiko de Romo posedas la 
unuarangan aŭtoritaton sur la Universala Eklezio”. 
Ĉu de tiam restis definitive solvita la problemo? 
Tute ne. Verdire, de tiam la problemo restis park- 
ita kaj blokita en la Eklezio. La tri sekvintaj konci- 
lioj: 5-a Laterana (jarojn 1512 al 1517), Trento 
(jarojn 1545 al 1563) kaj Unua Vatikana (jarojn 


1869-1870) estis kvazaŭ memdefenda reago de la 
Eklezio. Memdefendo, kontraŭ kio? Kontraŭ la 
propra kristana civilizacio kiun ĝi, la Eklezio, estis 
gvidinta dum tuta jarmilo. La kristana socio nask- 
iĝinta post la krizo de la Romia Imperio de Okci- 
dento atingis ian maturecon (Renesanco) post kiu 
la gvida rolo de la Eklezio iom-post-iom malfort- 
iĝis kaj defaladis. Protestanta Reformacio, Kler- 
ismo, Liberalismo, Laikismo, Modemismo... estis 
paŝoj kaj aspektoj de iu procezo en kiu la Rom- 
katolika Eklezio jam ne plu estis la mastro kaj ins- 
piranto kiun ĝi estis dum la longa Mezepoko. De 
tiam, la Eklezio kiu ankoraŭ ne estis solvinta siajn 
proprajn intemajn kontraŭdirojn devis alfronti ali- 
tipajn eksterajn problemojn kies naturon la institu- 
cio neniam komprenis kaj kies solvon neniam ĝis 
nun ĝi trovis. De tiam la Eklezio gvidata de la pa- 
poj de Romo troviĝis ne-adaptita en mondo kiun 
ĝi mem estis kreinta. Tiurilate la Dua Vatikana 
Koncilio troviĝis en la sama linio de konfrontado 
kun la modema socio, sed kontraŭe al la tri an- 
taŭaj koncilioj, kiuj sin tenis agrese kaj kondamne 
kontraŭ la evoluinta socio, la koncilio kunvokita 
de Johano la 23-a volis sin teni optimisme kaj pre- 
ta lemi el tiu nova mondo. Oni emfazis tiam pri la 
eklezia volo dialogi kun la mondo kaj modemiĝi 
ĝi mem. Kaj por serioze entrepreni tiun procezon 
estus necese ke la organizo de la institucio estu 
preta agadi laŭ la spirito kaj la teologio de tiu kon- 
cilio. Sed la problemo de la eklezia organizo restis 
kiel antaŭe, kaj post la finiĝo de la ekumena asem- 
bleo la institucio restis gvidata de la samaj fortoj 
kiuj estis balastintaj ĝin dum la kvin ataŭaj jar- 
centoj kaj regata laŭ la samaj kriterioj de papa kaj 
kuria aŭtoritato. Spite al la Dua Vatikana Koncilio 
kaj ĉi ties progresista doktrino, la duonjarcento 
pasinta de tiam estis en la Eklezio similaj al la 
kvin antaŭaj jarcentoj. La Romkatolika Eklezio 
daŭre estas socio hierarkie organizita en epoko 
kiam la situacio postulas alitipan organizon, kaj tia 
neeltenebla situacio fine eksplodas nuntempe. 





La tri koncilioj antaŭ la Dua Vatikana estis kvazaŭ memdefenda reago de la Eklezio kontraŭ la 
propra kristana civilizacio kiun tiu institucio estis gvidinta dum tuta jarmilo. Protestanta 
Reformacio, Klerismo, Liberalismo, Laikismo, Modernismo... estis paŝoj de procezo en kiu la 
Romkatolika Eklezio jam ne plu estis la mastro kaj inspiranto kiun ĝi estis dum la longa 
Mezepoko. De tiam la Eklezio gvidata de la papoj de Romo troviĝis ne-adaptita en mondo kiun ĝi 
mem estis kreinta. 

Ni memoru ke inter la celoj de la Dua Vatikana 
Koncilio, krom la alĝustiĝo de la Eklezio al la novaj 
tempoj (aggiornamento), estis ankaŭ tiu de la reunu- 
iĝo de la kristanoj, t. e. antaŭenmarŝi direkte al vera 
ekumenismo. Rilate al tiu postulo, la problemo de la 
rilato -teorie kaj praktike- inter la papo kaj la Epis- 
kopara Kolegio, akiras plian gravecon kaj urĝon. Ja, 
en tiu tereno la Eklezio spertas la eble plej fortan 
kontraŭdiron el la ekzistantaj en ĝia sino. Laŭ la an- 
taŭa koncilio, la Unua Vatikana, la celo kaj ekzisto- 
kialo de la papo estas agadi tiamaniere ke li estu 
“faktoro de komuneco kaj unueco inter ĉiuj episko- 
poj kaj ĉiuj kredantoj”. Sed, fakte, tiel kiel estas nun 
organizita la rolo de la papo kaj ĉi ties regado sur la 
Eklezio, reale, la papo estas la ĉefa kaj plej forta ba- 
ro nun ekzistanta por atingi tiun komunecon kaj tiun 
unuecon. Evidentas ke la teologiaj diferencoj kiuj 
estis kaŭzo, en la 16-a jarcento, de la rompiĝo de la 
protestantaj reformistoj kun la Eklezio, apenaŭ gra- 
vas nuntempe. Pruvas tion la fakto ke la ĉefa el tiuj 
diferencoj, tiu de la “praviĝo pere de la fido”, tiam 
prezentita de Lutero, jam atingis interakordon inter 
katolikoj kaj protestantoj, tiamaniere ke oni sub- 
skribis komunan tekston, akceptitan de ambaŭ kon- 
fesioj. Do, kiu estas nun la obstaklo por la reunuiĝo 
de ambaŭ (kaj aliaj) kristanaj branĉoj disigitaj? Ŝaj- 
nas ke nuntempe la problemo por atingi tiun reunu- 
iĝon estas ne teologia sed, ĝuste, tiu de la organiz- 
maniero de la Romkatolika Eklezio. Dum plue oni 
ne solvos tiun problemon, daŭre estos neebla la unu- 
eco en la Eklezio kaj la reunuiĝo de ciuj kristanoj. 
Ŝajnas ke por kelkaj el la ĉefaj protestantaj konfesioj 
la problemo ne estas la ekzistado de la papo en la 
Eklezio sed la formo laŭ kiu la papo efektivigas sian 
regadon en la institucio. Tiu formo ne estas teologia, 
t. e. ĝi ne devas nepre esti tia kia ĝi estas, sed estas 
rezulto de serio da historiaj, sociaj, politikaj, kulturaj 
kaj juraj cirkonstancoj kaj faktoj. Fakte, en la Ekle- 
zio okazis, ĉiunivele, iu deformiĝo: oni identigis la 
savon de la kristanoj kun la praktikado de la povo 
far la ekleziaj altranguloj: papo, episkopoj, pastroj... 
La sekvoj praktiki en la institucio tiun aŭtoritato- 


formon estis fatalaj por la reunuiĝo de la kristanaj 
eklezioj. Sed ne nur tio: Krome estas ankaŭ la sekvoj 
de tio interne de la Katolika Eklezio mem. Ene de la 
institucio la juraj aspektoj de la afero rangas super la 
teologio, kaj sekve de tio oni atribuas, laŭ la Kodo 
de Kanonika Juro, senliman aŭtoritaton al la papo. 
Laŭ tiu leĝaro eĉ koncilio aŭ episkopara kolegio ne 
povas kontraŭstari la papon nek nuligi iun el ĉi ties 
disponoj. En la nuna tempo ŝajnas ne imagebla ke la 
absoluta povo de la papoj konkretiĝu en despotismaj 
agoj kiel mortpuni iun personon, sed ne malproksi- 
mas la epoko kiam la Pontifiko de Romo havis po- 
litikan povon sur parto el Italio kaj tie li praktikis fa- 
rojn similajn al ties de ĉiuj absolutismaj monarhoj. 
Krome, kiel sciate, en la historio de la Eklezio ne 
mankis papoj herezaj. Almenaŭ teorie, la doktrino de 
la absoluta povo de la papoj pravigas tiutipajn fa- 
rojn. En ĉi tiu epoko ŝajnas neeblaj tiaj situacioj, sed 
la plena povo de la papoj, tia kia ĝi estas difinita en 
la eklezia leĝaro, postulas ke ĉiuj katolikoj devas iri 
tra tiu vojo indikita de la reganta papo, t. e. la tuta 
Eklezio devas adaptiĝi kaj submetigi sian pensma- 
nieron al la decidoj de la Pontifiko de Romo. Tiele, 
ekzistas la evidenta danĝero ke la Rom-Katolika 
Eklezio agu multfoje kaj pri tre gravaj aferoj, ne laŭ 
la instruo de Jesuo-Kristo kaj la plej urĝaj necesoj 
sed laŭ la vidpunktoj de la tiam reganta papo. Kaj tio 
tre gravas ĉar povas okazi ke homo kun tiel granda 
povo en iuj cirkonstancoj, ĉar tia estas la homa natu- 
ro, li ne kapablus alpreni tiel grandan respondecon, 
ekzemple, se lia sano aŭ aĝo malfortigus lin aŭ kon- 
fuzus lian menson. 

Ĉu tio povas obei dian planon? Ĉu la ĉeesto de la 
Evangelio en la mondo devas dependi de la volo kaj 
la kapablo de unu sola homo, eĉ se li estus sankta, 
kio ofte ne okazas? Se la papaj decidoj, kiaj ajn ili 
estu, estas ne-apelacieblaj, kaj se nur la kurio povas 
roli nome de la pontifiko, tio signifas ke ĉiuj eklezi- 
anoj, eĉ la episkopoj, povas suferi, eĉ ne konante la 
kialon, kanonikajn punojn. Se la kanonika eklezia 
leĝaro disponas ke neniu povas apelacii kontraŭ la 
decidoj venintaj el Romo, neniu el la membroj de la 

Eklezio havas ian ajn rajton nek defendo-eblecon 
kontraŭ disponoj kiuj povas esti maljustaj. Do, 
ĉiuj, kiuj pro siaj religiaj konvinkoj akceptas tiu- 
tipan regad-sistemon, devas nepre obei la papajn 
ordonojn kaj dekretojn. Kaj se iam ili ne konsen- 
tas kun iu el tiuj disponoj, ili devas travivi la mal- 
akordon nur sekrete, tiamaniere ke la malkonsento 
restu nekonata de la ekleziaj aŭtoritatuloj kiuj po- 
vas puni pri la afero. Tiele ofte en la ekleziaj me- 
dioj la etoso ne estas sana kaj provokas situaciojn 
de hipokriteco far personoj kiuj sentas iamaniere 
kaj devas agadi alimaniere. Oficiale oni akceptas 
tion venintan el Romo sed reale oni malkonsentas 
kaj oni kritikas tion ordonitan aŭ malpermesitan. 
La problemo kuŝas sur tio ke institucio kie nur la 
plejsupera reganto havas verajn rajtojn estas ho- 
ma kolektivo en kiu la personaj interesoj plirangas 
super la valoroj kiujn tiuj homoj devas celi kaj de- 


fendi. Tial, en la Eklezio estas grandkvanto da kle- 
rikoj kiuj pli zorgas, en la ĉiutaga praktikado, pri 
tio kion la episkopo aŭ la papo pensas pri ili ol pri 
tio kion diras la Evangelio aŭ pri la suferado de la 
personoj. Institucio funkcianta tiamaniere kreas en 
sian sinon tiutipajn reagojn kaj kondutojn. Kaj la 
sekvo de ĉio-ĉi estas la limigo de la persona libero 
ĝis tioma grado kiun ne povas imagi la uloj mem 
kiuj suferas ĝin, ĉar tiukaze jam ne estas la institu- 
cio kaj ĉi ties normoj tiuj, kiuj metas limojn al la 
libero, sed la propraj uloj limigas sin mem kaj 
bremsas sian penso-kapablon pri aferoj cenzuritaj 
de la institucio. La uloj mem sin blokigas en sian 
malkapablon decidi ion ajn kio povus alporti ne- 
imageblajn problemojn. 

Resume, la povo en la Eklezio kaj la maniero de- 
marŝi ĝin estas ne-solvita afero en la Eklezio kaj 
kreas situacion kiu pli kaj pli fariĝas ne-eltenebla. 



Johano-Paŭlo la 2a 

Karol Jozef Wojtyla, papo inter 1978 
kaj 2005. Estante polo, li estis la 
unua slava papo en la historio kaj la 
unua ne-itala post 456 jaroj. 

Li estis persone tre populara, sed en 
kredo kaj celo tre konservativa kaj 
nefleksebla, elektante por episkopoj 
similajn ulojn. Li staris kontraŭ la 
Teologio pri Liberigo, sacerdotiĝo 
de la virinoj kaj la edziĝintaj viroj, 
marksismo... Dum sia longa pap- 
regado, kiu koincidis kun la finiĝo 
de la t. n. “Malvarma Milito”, li estis 
ĉefa obstaklo en la aplikado de la re- 
formo-celaj ideoj de la Koncilio. En 
1981 li suferis atencon el kiu rezul- 
tis grave vundita. 

Eĉ se ege populara, li estis ankaŭ tre 
kritikata. Unu akuzo estis ke lia opo- 
no al komunismo igis lin subteni po- 
litike dekstrajn diktatorojn kiel Pino- 
ĉeto. En 1992 la papo konfesis kaj 
bedaŭris, ke la Eklezio maljuste kon- 
damnis Galileon. En 1995 li ekstaris 
kontraŭ mortpuno, finante la long- 
daŭran toleron de la Eklezio pri ĝi. 



Benedikto la 16a 


Joseph Aloisius Ratzinger, papo ekde 
2005 al 2013. Germano. Kvankam 
dum la Dua Vatikana Koncilio li es- 
tis inter la plej progresistaj teologoj, 
kiel papo li daŭrigis la reakcian reg- 
adon de lia antaŭinto. Fakte dum la 
regado de ĉi lasta, Ratzinger rolis ki- 
el Inkvizitoro de la Eklezio kaj gvidis 
la persekutadon kontraŭ la Teologio 
pri Liberigo. 

Same kiel Johano-Paŭlo la 2a, li vo- 
jaĝis al multaj landoj, kaj tiuj vizitoj 
estis okazo de grandaj, amasaj spek- 
takloj, kiuj, tamen ne sukcesis kaŝi la 
realaĵon de tio ke pli kaj pli katolikoj 
perdis la (kon)fidon je tiel reakcia 
Eklezio kaj forlasis ĝin favore al aliaj 
religioj, kristanaj aŭ ne, kaj ankaŭ al 
ateismo. 

Lia pap-regado koincidis kun la mal- 
kovro de multaj kazoj de pederastio 
de katolikaj pastro kaj eksterleĝaj 
prifinancaj skandaloj en la Vatikano. 
Laca kaj nekapabla alfronti tiel egan 
problemaron, li demisiis kiel papo en 
februaro de la jaro 2003. 



Francisko la la 

Jorge Mario Bergoglio, papo ekde la 
13-a de februaro de 2013. Li nask- 
iĝis en Argentino, filo de italaj ge- 
patroj. Li estis elektita papo post la 
rezigno de lia antaŭinto, io kio ne 
okazis en la Eklezio de antaŭ kelkaj 
jarcentoj. 

En 1958 li decidis ekstudi teologion 
kaj aliĝis al la jezuitoj. Li estas pas- 
tro ekde 1969 kaj poste iĝis jezuita 
gvidanto. En la jaroj 1997-2013 li 
estis la ĉef-episkopo de Bonaero kaj 
en 2001 Johano Paŭlo la 2-a nom- 
umis lin kardinalo. Li prezidis la Ar- 
gentinan Episkoparon ekde 2005. 

Oni atribuis al li konservativan ten- 
iĝon, sed jam de la komenciĝo de lia 
pap-regado li surprizis ĉiujn per sig- 
noj je rompiĝo kun la stilo de la an- 
taŭaj papoj. Fruas ankoraŭ por havi 
definitivan opinion pri li. Iuj metas 
je li grandan esperon pri la alpreno 
de la necesaj kaj urĝaj reformoj en la 
Eklezio. Dume aliaj, kun prudenta 
skeptikismo, atendas pli konkretajn 
agojn ol la ĝisnunaj gestoj. 

La koncilia dokumento Dogma Konstitucio pri la 
Eklezio difinas la eklezian membraron kiel “Popolo 
de Dio” kaj diras ke tiu popolo karakteriziĝas pro tio 
ke ĝi havas la dignon kaj la liberon de la filoj de 
Dio... havas kiel leĝon la ordonon pri amo... kaj 
kiel celon ĝi havas la taskon de la disvastigado de la 
Dia Regno. Laŭ tiu-ĉi doktrino la Eklezio estas, de- 
vas esti, komunumo de personoj karakterizataj de tri 
trajtoj: libero, reciproka amo kaj sindediĉo al la tas- 
ko de la Regno. Estas klare ke tiu-ĉi difino de la 
eklezia membraro, reale, konstituas teologion pri la 
Eklezio mem, t. e. la difino asertas ke ekzistas Ekle- 
zio nur kiam ĝia membraro estas libera, reciproke 
sin amanta kaj laboras favore al la atingo aŭ starigo 
de la Ĉiela Regno sur la Tero. Aserti tion signifas 
agnoski ke la ĉefaĵo en la Eklezio ne estas la hierar- 
kia strukturo sed la Dia Popolo kun la menciitaj ka- 
rakteraĵoj. La esenco de la eklezia institucio, do, ne 
dependas de tio ke ĝi estu regata de sankta kaj klar- 
vida papo, nek de tio ke la episkopoj estu spirite, te- 
ologie kaj persone altkvalitaj, kaj ankaŭ ne de tio ke 
la pastraro estu sankta kaj abunda. Kompreneble, 
gravas ke la eklezia hierarkio havu la menciitajn vir- 
tojn kaj kvalitojn. Sed kiam, kutime, oni analizas la 
problemojn de la Eklezio kaj oni kulpigas pri ili la 
pastraron kaj altan hierarkion, tio montras ke tiuj, 
kiuj tion faras, havas enmense la klerikalan modelon 
de Eklezio. Tiu mensa skemo forgesas ke la Eklezio 
estas la ensemblo de ĝia membraro, kaj la tuta mem- 
braro respondecas pri la situacio, ĉu bona aŭ malbo- 
na, de la institucio. La deformita mensa skemo form- 
iĝis en la Eklezio ekde la 10-a jarcento. De tiam oni 
identigis la Eklezion kun ĉi ties klerikaron. Superi 
tiun klerikalismon estis, interalie, la celo de la Dua 


Vatikana Koncilio. KIAL FIASKIS TIU REFOR- 
MO-PROVO? 

La Koncilio ne ellaboris teologion pri la modelo de 
papo kiun ĝi konsideris taŭgan por la regado de la 
Eklezio. Fakte, ĝi refirmigis la doktrinon kiun, pri ĉi 
tiu temo, estis difinita en la Unua Vatikana Koncilio, 
t. e. ĝi difinis la papon kiel sukcedanton de Petro, 
episkopon de Romo kaj posedanton de ne-erarebla 
instru-kapablo. Kaj la koncilia asembleo de Vatika- 
no Dua konfirmis ke la rolo kaj la ekzistado de la pa- 
po en la Eklezio estas subteni la unuecon en la fido 
kaj en la komuneco. Sed, asertante tion oni volis in- 
diki ke la bazo de la papeco ne estas jura sed teolo- 
gia. Se la ekzistado de la papo havus juran bazon, lia 
rolo estus praktiki ian povon al kiu ĉiuj en la Eklezio 
devus submetiĝi. Sed se la ekzistado de la papo ha- 
vus teologian bazon, la rolo de la pontifiko estus 
vivadi kaj agadi tiamaniere ke la ensemblo de la 
eklezianoj sin tenu en unueco kaj viv-komuneco. 
Direndas ke spite al la deklaroj, pri la papeco, de la 
du lastaj koncilioj, la bazigo de tiu koncepto sur la 
persono de la apostolo Petro estas nura mito kiu ne 
rezistas ian historian esploron. Petro neniam estis en 
Romo kaj ne estis episkopo de la tieaj kristanoj nek 
papo de ĉiuj kristanoj ĝenerale. Krome tio venigas 
nin al la polemika demando: Ĉu Kristo fondis iun 
eklezion? Nu, estas klare ke Jesuo estis la iniciatinto 
de la homaj klopodoj labori por la starigo de la Dia 
Regno en la mondo. Tiurilate, ĉiu ajn organizaĵo kiu 
pretas labori por atingi tiun altan celon rajtas sin 
konsideri “eklezio de Kristo”. En tiu kunteksto la 
termino “eklezio” havas teologian sencon, sed devas 
resti klare ke Jesuo neniam pensis pri la fondo de 
organizaĵo kun jura karaktero kiel la RomKatolika 

Eklezio. Li dekretis nenion, fiksis nenian normon kaj 
difinis neniun povon por devigi la subulojn submet- 
iĝi al ĝi. La fido kaj la komunieco ne ŝprucas el la 
jura tereno sed estas rezulto de eventoj kaj spertoj de 
nura teologia karaktero. Se la Koncilio volis klarigi 
tion oni povas akcepti ĝian doktrinon eĉ se la apos- 
tola historio sur kiun oni deziras bazi ĝin ne estus 
ĝusta. Ĉar estas evidenta ke la realaĵo de la Roma 
papeco ne alĝustiĝas al tiu teologia skemo -kaj la 
deformiĝo eble komenciĝis antaŭ la 10-a jarcento- 
oni povas aserti ke la Koncilio volis entrepreni refor- 
mon tiurilate. KIAL FIASKIS TIU REFORMO- 
PROVO? 

Ankaŭ rilate al la episkopeco, la koncilia doktrino ne 
startis de nulo; ĝi baziĝis sur la tradicia teologia el- 
laborado de multaj jarcentoj, konkrete ekde la tria 
jarcento aŭ eble antaŭe, kiu estis definitive fiksita en 
la Unua Vatikana Koncilio. Tiam la ekzisto de la 
episkoparo baziĝis sur apostoleco (sukcedado ekde 
la Apostoloj), sakramenteco (ordina sakramento) kaj 
la oficoj (la povo instrui pri la Evangelio, la povo 
regadi kristanan komunumon kaj la povo sanktigi). 
Ĉar la praktikado de tiuj tri episkopaj oficoj, laŭ la 
sama eklezia doktrino, ne povas esti realigata sen la 
konsento de la papo, kaj eĉ la tuta episkoparo kune 
ne povas agadi sen la konsento de la la Pontifiko de 
Romo, kaj, tamen, ĉi tiu povas agadi kaj disponi so- 
la, sen la kunhelpo kaj la konsento de la tuta episko- 
paro kaj la tuta eklezia membraro, rezultas klare ke 
la difino de la esenco kaj la rolo de la episkoparo es- 
tas temo ankoraŭ ne sufiĉe klarigita kaj ke la Dua 
Vatikana Koncilio lasis la aferon nedifinitan. Sed, se 
tiel, ĉu tiu koncilio faris ian ajn alportaĵon pri ĉi tiu 
temo? Nu, eĉ konsiderante la mankojn de doktrina 
difino pri la episkopaj roloj kadre de la hierarkia 
strukturo de la Eklezio, oni devas tamen atentigi pri 
la fakto ke la Koncilio klare valorigis la sakrament- 
ecan karakteron de la episkopeco super la juran ka- 
rakteron de la episkopa posteno. Ne temas pri fin- 
solvo de la problemo sed tamen oni malfermis la 
pordon al nova kaj estonta maniero kontempli la 
episkopajn funkciojn en la institucio. Eĉ se timide, 
temis pri iu provo je reformo. KIAL FIASKIS TIU 
REFORMO-PROVO? 

Meritas atenton ankaŭ tio okazinta post la Dua Vati- 
kana Koncilio ĉe la malaltaj gradoj de la klerikaro, t. 
e. la pastraro. Multaj pastroj aŭ sacerdotoj forlasis 
sian funkcion dum la du jardekoj post la koncilio. 
Krome tre ege malgrandiĝis de tiam la nombro da 
junuloj kiuj sentas alvokiĝon al la sacerdoteco. Inter 
la nun ekzistanta pastraro estas granda persona krizo 
kiu manifestiĝas per necerteco, dubeco, timo... ne 
sciante kiamaniere organizi la propran vivon kaj kiel 
orienti sian laboradon en la Eklezio kaj sian ĉeeston 
en la socio. A1 tio oni devas aldoni ke la junaj pas- 
troj pli similas al la antaŭkonciliaj sacerdotoj kvazaŭ 
neniam estus okazinta la Koncilio. Kaj tamen oni 
devas memori ke la Koncilio serioze okupiĝis pri la 
vivo kaj la agado de la presbiteroj en la Eklezio, sed, 


ja, la rezulto ne estis iu renoviĝo de tiu klerikaro sed 
la menciita granda krizo. Do, indas pristudi ĉi tiun 
aferon. 

La Koncilio perfektigis kaj pliriĉigis la teologion pri 
la ordin-sakramento, superante la limigitan teorion 
kiu pri ĝi estis ellaborinta la teologoj de la 12-a kaj 
13-a jarcentoj kaj validis ĝis la 20-a jarcento. Tiu 
mezepoka teologio interpretis la sacerdotecon kiel la 
povo konsekri la eŭkaristion. En la Koncilio de 
Trento (16-a jarcento) oni teologiis ankaŭ pri la po- 
vo de la pastroj aŭ presbiteroj pardoni la pekojn. 
Tiamaniere la ordin-sakramento restis limigita al la 
praktikado de sakralaj povoj, t. e, nuraj liturgiaj, sa- 
kramentaj povoj, kaj tiele de tiam la klerikoj estis 
viditaj kiel homoj de la kulto kaj la altaro. Tio gene- 
ris situacion en kiu grandkvanto da pastroj sin dedi- 
ĉis nur al la meso-celebrado kaj aliaj tiutipaj okupoj, 
ne sentante sin devigitaj alpreni aliajn rolojn, ekzem- 
ple, pri apostoleco, kaj eĉ malpli pri sociaj aferoj. 
Tiele, en la 16-a jarcento ekzistis en Eŭropo urboj 
kie dekono el la loĝantaro apartenis al la klerikaro 
(ĉu sekulara aŭ regul-submetita). Kaj dum jarcentoj 
la sacerdotoj apartenis al privilegiita klas-tavolo en 
la socio. T. e. temis pri situacio en kiu la presbiteroj 
ĝuis ekonomiajn avantaĝojn, kaj iĝi sacerdoto estis 
iu maniero fari karieron. Nu, la Koncilio volis meti 
finon al tiu modelo de sacerdoteco kaj tiucele gi difi- 
nis la doktrinon ke la presbiteroj estas unuigitaj al la 
episkopoj en la honoro de la sacerdoteco por tri ce- 
loj: prediki la Evangelion, gvidi la eklezianojn kaj 
celebri la sakralan kulton. T. e. laŭ tia teologio la 
pastro jam ne plu estas ligita nur al la kulto, sed oni 
starigas ankaŭ lian rilaton kun la eklezia komunumo. 
Tiu doktrino estis formulita en la koncilia dokumen- 
to: Dekreto pri la servo kaj vivo de la presbiteroj, en 
kiu oni diras ke Kristo igis ilin partoprenantojn en lia 
konsekrado kaj lia misio. 

Konsekrado kaj misio. Sendube ne multaj personoj 
konstatis tiam, kaj poste, ke en tiu formulo ekzistas 
iu kontraŭdiro, kiu eble estas rezulto, samkiel multaj 
deklaroj de ĉiuj koncilioj, el kompromisa interakor- 
do de la defendantoj de reciproke kontraŭantaj pozi- 
cioj. Per la termino “konsekrado” oni deklaras ke la 
sacerdoto estas “konsekrita” homo, t. e. iu kiu estas 
“apartigita” el la ensemblo de la senrangaj eklezi- 
anoj. Tamen per la termino “misio” oni indikas ke la 
pastro estas “sendita” al la popolo. La sendito ne po- 
vas apartiĝi, sed tute male, li devas alproksimiĝi kaj 
unuiĝi al tiuj al kiuj li estis sendita. Tiu kontraŭdiro 
inter la esenco kaj la celo de la pastreco igis ke mul- 
taj presbiteroj ne sciis nek kapablis organizi sian vi- 
von kaj sian eklezian laboron. Unuflanke estis/as tiuj 
kiuj daŭre vivadis sian sacerdotecan rolon kiel “kon- 
sekrado” al la diaj aferoj, do, apartigitaj el la homa 
zorgado, kaj aliflanke estis/as tiuj kiuj pretendis 
prezentadi sian rolon en la Eklezio kiel misio por la 
predikado de la Evangelio kaj, tiele, asimiliĝo al tiuj 
al kiuj estis destinita la evangelia mesaĝo. Ambaŭ 
teologiaj tendencoj konstituas du formojn tre mal- 

Proporcie malgranda amaso da eklezianoj akceptas 
sen-kritike kaj senpripense ĉion venintan el la eklezia 
hierarĥio. 


Rezulte de la disdegno de la laikaro far la eklezia hie- 
rarĥio, iom-post-iom malpliiĝas la nombro da eklezi- 
anoj ĉeestantaj la liturgian kulton, inter kiuj ne abun- 
das la gejunuloj. 


similajn interpreti la vivon kaj situiĝi en la socio. 
Resume, la Koncilio volis koncepti alitipan sacerdot- 
econ rilate al tiu formulita de la mezepoka teologio, 
do: KIAL FIASKIS TIU REFORMO-PROVO? 
Kvarfoje estis farita tiu demando laŭlonge de ĉi tiu 
ĉapitro. Venas la momento respondi -aŭ intenci res- 
pondi- tiun demandon. En ĉiuj kvar kazoj la respon- 
do, kiun ni intencas prezenti, estas la sama: la refor- 
mo-provoj de la Koncilio fiaskis pro tio ke en ties el- 
laborado kaj en ties plenumado estis deflankigita, ig- 
norita la ĉefa protagonisto de la historio, la popolo, 
ĉi-kaze la kristana popolo, kiu estas, devas esti, la 
ĉefa destininto de ĉiuj ekleziaj disponoj. Same kiel 
la intelektuloj de la politika 
movado “Klerismo”, de la 
18-a jarcento, kies devizo 
estis: “ĉio por la popolo kaj 
favore al la popolo, sed sen i 
la popolo”, ankaŭ la kler- 
uloj de la Eklezio (etimolo- 
gie la vortoj “klera” kaj 
“kleriko” havis saman ori- 
ginon kaj signifon en epoko 
kiam nur la ekleziaj rang- 
uloj sci-povis legi kaj skri- 
bi), jarcento post jarcento, 
kaj koncilio post koncilio, 
ignoradis la popolon kaj al- 
prenis la taskon decidi kaj 
dekreti por la popolo sen ĉi 
ties konsento nek eĉ kono. 

Tial fiaskis la ĉefa reformo- 
provo entreprenita de inter- 
ne en la Eklezio (la konci- 
liismo de la 12-a jarcento) 
kaj tial fiaskis ankaŭ la Dua 
Vatikana Koncilio. La krist- 
ana popolo neniam sciis ki- 
on oni estis diskutante el la 
koncilia aŭlo. Ĝi neniam 
komprenis la gravecon de la 
decidoj tie alprenitaj, kaj 
neniam ĝi estis kunvokita 
por entrepreni la realigadon 
de tiuj konciliaj reformoj. 

Ĉiuj disponoj de ĉiuj konci- 
lioj, ekde la dogmoj proklamitaj en la 4-a jarcento, 
estis ellaboraĵoj de la klera klerikaro dorse de la kris- 
tanpopolo. La hierarĥio aŭ klerikaro, kvankam ĝi in- 
ventis por si mem Kristan devenon, estis/as rezulto 
de kelkaj historiaj faktoroj, inter kiuj ne estas la plej 
malgrava la volo de iuj kleruloj por sin altrangigi kaj 
vivadi, pergajni sian vivon, koste de la popolo. Ja, la 
samon oni povas diri pri ĉiu aŭtoritato, eĉ la ŝtata 
aŭtoritato. Sendube tiuj institucioj estas necesaj, an- 
kaŭ inter la kristanoj organizitaj en eklezioj, sed ne 
estas malpli vera ke tiuj altranguloj uzadas, ĝuste, 
tiun neceson de la popolo, por eltiri personan pro- 
fiton el ĝi, same kiel la kuracistoj eltiras profiton el 


la homaj malsanoj. Do, en la religia tereno sendube 
estas necesa la ekzistado de ekleziaj organizaĵoj por 
aranĝi la plenumadon de la komuna celo de la krist- 
anoj, kaj sendube tiuj ekleziaj organizaĵoj bezonas 
ian tipon je gvidantoj aŭ kunordigantojn. Sajnas ke 
la etimologia signifo de la vorto “episkopo” estas, 
ĝuste, “kunordiganto”, kaj la etimologia signifo de la 
vorto “ecclesia” (eklezio) estis “asembleo”. Nu, es- 
tas evidente ke la episkopoj -kaj ĉefe la episkopo de 
Romo- havas nun en la Eklezio ian povon kiu tre 
pretersuperas la signifon de la vorto “kunordiganto”, 
kaj la Eklezio, almenaŭ la Rom-Katolika Eklezio, tu- 
te ne estas asembleo sed absolutisma monarkio. 

Ja, sufiĉis la volo de la pa- 
poj regintaj la Eklezion post 
la Koncilio por nuligi la efi- 
kon de la ĉefaj konciliaj 
disponoj. La katolikoj povis 
fari nenion por eviti la per- 
fidon al la koncilia spirito 
samkiel ili ankaŭ ne estis 
spertintaj -kaj eĉ ne konin- 
taj- la influon de tiu spirito. 
En la koncilioj, kaj ĝenerale 
en ĉiuj ekleziaj sferoj, oni 
disponas por tiu popolo, sed 
sen la popolo. Oni ignoras 
kaj disdegnas la popolajn 
vidpunktojn, kaj rezulte de 
tiu teniĝo de la eklezia hie- 
rarĥio la popolo reagas 
dumaniere: estas proporcie 
malgranda kvanto da eklez- 
ianoj alkutimigitaj akcepti 
sendiskute kaj senpripense 
ĉion venintan el la eklezia 
aŭtoritato. A1 tiu ne-kritika 
amaso apartenas la publiko 
kiu ĉeestas la spektaklan 
kaj spektaklecan papo-kul- 
ton: papaj vizitoj, aperoj ĉe 
la vatikana balkono sur la 
Placo de Sankta-Petro, la 
tieajn atendadojn de la elek- 
to de nova papo... La publi- 
ko kiu ĉeestas la dimanĉajn 
meso-celebradojn. Sed estas alia katolikaro, propor- 
cie pli granda, kiu iom-post-iom forlasas la men- 
ciitan kulton. Plu kaj plu, laŭ la pasado de la tempo, 
malpliiĝas la nombro da ĉeestantoj en la celebraĵoj 
de la Eklezio, kaj inter la personoj kiuj persistas 
ĉeesti la kulton malabundas la gejunuloj. La kresk- 
iĝanta malpleno en la katolikaj temploj dum la reli- 
gia celebrado respegulas la foreston de la (eks)kato- 
likoj kiuj ne plu eltenas tion ke la eklezia altrang- 
ularo ignoris kaj disdegnis ilin kaj iliajn opiniojn. 
Resume: la fiasko de la Koncilio, fakte, estas la fias- 
ko de la Eklezio mem en mondo kiun ĝi ne kompre- 
nas kaj kiu ne komprenas ĝin. 

Ni vidis, per la antaŭaj ĉapitroj de ĉi tiu raporto, ke 
la Roman-Katolika Eklezio ne kapapablis dece al- 
fronti dum la Dua Vatikana Koncilio la kontraŭ- 
dirojn kiujn tiu institucio akumulis dum dek-sep jar- 
centoj de sia historio. La plej gravaj, niaopinie, estas 
la tri bedaŭrindaj -kaj ne-necesaj- aferoj kiuj karak- 
terigas la Eklezion ekde la kvara jarcento kaj kiuj 
estas samsubstancaj al la institucio mem tiamaniere 
ke oni povas diri ke la Eklezio ekzistas ekde kiam 
ĉiuj-ĉi tri pestoj kontaĝis la kristanismon. Mi temas 
pri la dogmaro, la ritaro kaj la klerikaro. 

Tamen, eĉ se la Koncilio ne sciis, ne povis aŭ ne vo- 
lis entrepreni profundan prikonsideron de tiu proble- 
maro kaj ties solvon, ĝi, ja, iome okupiĝis pri kelkaj 
urĝaj kaj interesaj temoj: la maniero kompreni la fi- 
don, la graveco de la historia Jesuo, la rolo de la 
Eklezio, la rolo de la hierarĥio, la agado de la laikoj, 
la ekumenismo, la graveco de la lokaj eklezioj, la ri- 
latoj de la Eklezio kun la politikaj povoj... 

Iuj el tiuj temoj estas timidaj kaj periferiaj alproksi- 
miĝoj al la grava problemaro supre menciita. Ŝajnas 
ke estis la papo Paŭlo la 6-a kiu ne permesis pli pro- 
fundan okupiĝon pri la kemo de tiuj problemoj. Ver- 
dire, kvankam la papoj Johano-Paŭlo la 2-a kaj Be- 
nedikto la 16-a estas pritaksataj kiel la ĉefaj obsta- 
kloj por la aplikado de la disponoj kaj la reformoj de 
la Koncilio, niaopinie, la plej granda malamiko de la 
spirito de la Koncilio estis la papo Paŭlo la 6-a. De- 
komence li estis kontraŭa al la celebrado de tiu eku- 
mena asembleo kunvokita de lia antaŭanto Johano la 
23-a. Kiam ĉi lasta mortis kaj kardinalo Montini es- 
tis elektita papo kun la nomo Paŭlo la 6-a, ĉi tiu po- 
vus, laŭ la kanonika leĝaro, ne permesi la daŭriga- 
don de la Koncilio. Sed li ne agis tiele; li sufiĉe mze 
komprenis ke la ekumena asembleo vekis egan sim- 
pation kaj esperon ene kaj for de la Eklezio. Do, li 
konsentis la daŭrigadon de la koncilia laborado, sed 
la afero, tiam kaj poste, restis sub lia firma kontrolo. 
Ja, li deprenis el la koncilia diskutado kelkajn te- 


mojn, kiel tiu pri la ne-devigo de la fraŭleco de la 
religiuloj. Sed ĉefe, li alprenis la interpretadon kaj la 
aplikadon de la disponoj de la Koncilio. 

Kiel sciate, oni aplikis de tiam la liturgiajn refor- 
mojn aprobitajn de la Koncilio aŭ inspiritajn de ĉi- 
ties doktrino. Estis aliaj signoj, kiel la forigo de la 
vatikana pompo, kiel la kronado de la papoj, sed la 
pontifiko daŭre konservadis sian tradician povon. 
Paŭlo la 6-a entreprenis politikon de alproksimiĝo al 
aliaj kristanaj eklezio, kio povis estis interpretita kiel 
plenumado de la ekumenisma spirito de la Koncilio. 
Tamen, la realo estas obstina; ne ŝanĝiĝinte la natu- 
ron de la povo de la papo, ĉi tiu daŭre plu estis la ĉe- 
fa obstaklo por la reunuiĝo de la kristanaj eklezioj. 
Kaj kvankam la episkopaj sinodoj kaj la landaj epis- 
kopaj konferencoj regule kunvenadas, la afero estas 
organizita tiamaniere ke tiuj organoj restas sub la 
kontrolo kaj la aŭtoritato de la vatikana kurio kiu ag- 
adas nome de la papo. Cetere, la kulta ritaro daŭre 
estas alienanta ceremoniaro. La postkoncilia Eklezio 
daŭre estas tiel ritisma kiel la antaŭkoncilia. Antaŭe 
ĝi havis ceremonian latinlingvan ritaron kaj nun- 
tempe havas simile sensencan ritaron en la diversaj 
naciaj lingvoj. Kaj por tiu institucio la ritismo estas 
celo per si mem, ne simbolo de io kio devas estas 
travivata en la reala ekzistado de la personoj. 
Resume, la longdaŭra pap-regado de Paŭlo la 6-a es- 
tis epoko de sufokado de la koncilia spirito sed sub- 
maske de propagandeca emfazado de la Koncilio kaj 
ĉi-ties atingaĵoj (fera mano ene de silka ganto). Dum 
la regado de tiu pontifiko multaj presbiteroj forlasis 
sian pastrecon. Evidentiĝis ke ili ne kapablis har- 
moniigi la kontraŭdirajn ecojn de la sacerdoteco tia 
kia ĝi estis difinita de la Koncilio, sed ĉefe, multaj el 
ili ne plu eltenis sian fraŭlecon nek konsentis traviv- 
adi kaŝante sian seksecon. A1 ili oni permesis, dum 
la regado de Paŭlo la 6-a, sakramente edziĝi laŭ la 
Eklezio. Sed post la forpaso de tiu pontifiko, kaj ties 
efemera sukcedinto Johano-Paŭlo la 1-a, la du sekv- 

intaj papoj, Johano-Paŭlo la 2-a kaj Benedikto la 16- 
a, ne plu permesis la eklezian sakramentan leĝigon 
de la dizertintaj klerikoj. 

Ambaŭ pontifikoj, la pola Karol Wojtyla kaj la ger- 
mana Joseph Ratzinger, pli malkaŝe ol ilia antaŭinto 
kondutis kontraŭ la Koncilio. Ja, ili ne hezitis kon- 
damni la latinamerikan movadon de la Teologio pri 
Liberigo, kiun Paŭlo la 6-a estis respektinta, alme- 
naŭ formale. Okazis ke ili regadis la Eklezion en 
epoko kiam jam ne plu ekzistis la t. n. “Malvarma 
Milito”. La malapero de la socialista bloko de Orien- 
ta Eŭropo kuraĝigis la tutmondan reakciularon agadi 
malkaŝe kontraŭ la socialaj rajtoj de la civitanoj kaj 
la popoloj. Tiu malprogresa fluo efikis ankaŭ ĉe la 
Romkatolika Eklezio kies antaŭa progresista teniĝo 
tre estis rezulto de oportunista volo adaptiĝi al mon- 
do en kiu la povrilato dum preskaŭ du jarcentoj, post 
la granda Franca Revolucio, estis evoluinta favore al 
pli justa kaj egaleca sociordo. Dum tiu dujarcenta 
periodo, kompreneble, ne mankis retroiroj kiel la 
eŭropaj faŝismoj de la tridekaj jaroj de la 20-a jar- 
cento kaj la dekstremaj diktaturoj en Latin-Ameriko 
en la dua duono de la sama jarcento. Estas altsignifa 
la fakto ke en tiuj kuntekstoj la Eklezio tre kun- 
laboris kun tiuj reakciaj reĝimoj. Kaj estas altsignifa 
ankaŭ la fakto ke la lasta el la t. n. “socialaj encikli- 
koj” estis la Centesimus Annus publikigita en la ja- 
ro 1991 memorante la unuan, la Rerun Novarum, 
kiu estis aperinte ĝuste antaŭ unu jarcento. De tiam, 
dum la lastaj du jardekoj kaj duono, tre malboniĝis 
la situacio de la malaltaj klasoj de la socio, mal- 
aperis multaj socialaj rajtoj (pri saneco, klerigado, 
fiksa laboro...) kaj pligrandiĝis la ekonomiaj dife- 
rencoj inter la riĉuloj kaj malriĉuloj. La longa regado 
de Johano-Paŭlo la 2-a koincidis kun la epoko de la 
nov-liberalismo kies ĉefaj politikaj referencoj estis 
la usona prezidento Reagan kaj la brita ĉefministrino 
Thatcher. A1 la politiko de tiu gesinjoroj kontribuis 
la papo Wojtyla per sia ofensivo kontraŭ la Teologio 
pri Liberigo kaj kontraŭ la komunistaj reĝimoj. 

Sed la ĉefa ofensivo de la pola papo estis kontraŭ la 
intemaj gmpoj de la Eklezio kiuj daŭre persistis en 
progresistaj pozicioj pri teologiaj kaj religiaj aferoj. 
Estas konate ke li estis tre rigora kun Pedro Arrupe, 
la Generalo de la jezuita kompanio, kaj la teologoj 
Hans Kung, Bernhard Haring, Leonardo Boff kaj 
aliaj pro ĉi ties reformistaj pozicioj rilate al pridog- 
ma kaj morala teologio kaj opozicio al la papeca 
instru-aŭtoritato. Krome tiu papo sin oponis al tio ke 
povu ricevis komunion la divorcint(in)oj kiuj denove 
edz(in)iĝis. Li kontraŭis ankaŭ la edziĝon de la eks- 
pastroj kaj la ordinadon de la virinoj. Lia reakcia 
doktrino estis kompilita en la nova kateĥismo pu- 
blikigita en la jaro 1992, kiu havas pli grandan rila- 
ton kun la Kodo de Kanonika Juro ol kun la Evan- 
gelio de Jesuo de Nazaret. 

Ĉar la papoj povas decidi en la nomumo de la epis- 
kopoj de la tuta mondo, ili elektadis por tiuj poste- 
noj, dum la postkoncilia periodo, homojn fidelajn al 
la kontraŭkoncilia sento de la pontifikoj de Romo. 


Tiuj homoj aplikadas, en la respektivaj diocezoj, la 
reakcian politikon inspiritan de la vatikana povo. Ti- 
on sufiĉe perceptis kaj suferis la gekatolikoj de la 
progresistaj rondoj kaj gmpoj kiaj “Kristanoj de Ba- 
zo” k. s. Ankaŭ sur la ensemblo de la katolikaro efi- 
kas la instrukcioj venintaj el Romo; post la Koncilio 
kaj laŭ ĉi ties vidpunkto pri la sakramentoj disvast- 
iĝis, en multaj parokoj, la kutimo celebri la pento- 
sakramenton kolektive, ne laŭ la tradicia maniero de 
persona konfesado; nu, laŭ premoj kaj ordonoj el 
Romo la episkopoj devis meti barojn kaj eĉ formale 
malpermesi tiutipan praktikadon. 

Rezulte de tiu reakcia politiko kreskis malkontento 
inter ampleksaj sektoroj de la eklezia membraro; 
iom-post-iom malgrandiĝas la nombro da ĉeestantoj 
en la katolika kulto. Temante pri tiuj kultaj ceremo- 
nioj ni devas paroli pri “ĉeestantoj” kaj ne pri “par- 
toprenantoj” ĉar en tiu liturgio estas unu sola parto- 
prenanto: la celebranto. La pastro estas la sola kiu 
intervenas en la eŭkaristia konsekrado, nur li paro- 
las en la homilio, li recitas plejparton el la ceremo- 
niaj preĝoj. A1 la ĉeestantaro oni asignas la rolon nur 
aŭdi kaj aŭskulti, kaj deklami “amen” kvar- aŭ kvin- 
foje dum la daŭro de la ceremonio. Pli kaj pli da per- 
sonoj vidas neniun sencon ĉeesti tiajn solenaĵojn. 

La pap-regado de Benedikto la 16-a estis pludaŭro 
de la politiko de lia antaŭinto. Tiu homo estis tipa 
produkto de la eklezia sistemo en kiu li formiĝis. 
Dum la Koncilio li apartenis al la aro da progresis- 
taj teologoj kiuj antaŭenpuŝis la reformojn, sed lia 
teniĝo draste ŝanĝiĝis ekde la revolucio de Majo- 
1968. De tiam, kiel teologo, kiel episkopo, kardinalo 
kaj prefekto de la Kongregacio pri la Fido (nuntem- 
pa Inkvizicio) li kunlaboris en la reakcia regado de 
Wojtyla kaj helpis ĉi tiun en la subpremado de la Te- 
ologio pri Liberigo. Lia elektado kiel papo generis 
malkontenton en ampleksaj sektoroj de la katolikaro 
pro lia nov-konservema teniĝo. Oni identigis lin kun 
la reveno al la plej fiaj aspektoj de la organizado kaj 
doktrino de la antaŭkoncilia Eklezio. Estis altsignife 
ke dum la regado de la papo Ratzinger oni kanonizis 
en Hispanio amason da novaj sanktuloj kiuj estis, 
ĉiuj ili, mortigitaj dum la hispana civil-milito, vikti- 
moj de la reprezalioj de la respublikanoj pro la pu- 
blika apogo de la hispana episkoparo al la faŝismaj 
ribelintoj. Nu, tiaspecaj kanonizoj daŭre okazas nun- 
tempe en Hispanio dum la pap-regado de Francisko 
la Unua kiam ankoraŭ, en ĉi tiu lando, oni ne agnos- 
kas oficiale la masakradon de multaj ruĝuloj sub la 
povo de la diktatoro Franko. 

Tiu papo Francisko regas la Eklezion de antaŭ mal- 
multaj monatoj; en monato februaro de ĉi tiu jaro, 
2013, Benedikto la 16-a abdikis el sia pontifika pos- 
teno. Malmultfoje en la historio de la Eklezio okazis 
tio ke iu papo rezignis sian altan seĝon, kaj la antaŭa 
el tiaj eventoj estis okazinte jam antaŭ kelkaj jar- 
centoj. Kompreneble, ĉiam, kiam tio okazis, la afero 
estis ligita al iutipa krizo aŭ problemaro. Foje la pro- 
blemo estis de la eklezia institucio, sed plej ofte te- 
mis pri afero ne rilate al la Eklezio sed nur al la per- 

sono de la papo kaj ĉi ties maniero demarŝi la gvid- 
adon de la institucio. En la nuna kazo ŝajnas ke estis 
iom el ĉio-ĉi. Ĉefe, estis du problemoj kiuj maldolĉ- 
igis la pap-regadon de Ratzingero kaj pretersuperis 
ĉi-ties forton kaj kapablon. 

La unua el tiuj aferoj estis la publika ekscio pri mul- 
taj kazoj de pederastio fare de sacerdotoj kaj aliaj re- 
ligiuloj. Verdire, la ekzistado de tiaj faroj ne estis 
novaĵo en la Eklezio, samkiel ĝi ne estas novaĵo an- 
kaŭ en aliaj institucioj kaj sociaj medioj. Sed okazis 
ke la Romkatolika Eklezio, subgvide de ĝia hierar- 
kio, ĉiam klopodis kaŝi tiajn okazaĵojn por konservi 
la prestiĝon de la institucio. Foje oni eĉ efektivigis 
premon sur la viktimoj de tiuj ekscesoj por ke ili ne 
faru leĝan denuncon. Pli malpli efike, la afero funk- 
ciis dumtempe, sed subite granda skandalo eksplodis 
mondskale. En kelkaj landoj aperis publikaj denun- 
coj kaj informoj pri pederastiaj kazoj fare de katoli- 
kaj religiuloj, kaj tio provokis ke sekve oni publik- 
igis multajn aliajn similajn farojn okazintajn en mul- 
taj lokoj dum la lastaj jardekoj. Pli grave estis tio ke, 
kiam oni entreprenis leĝajn esplorojn pri la afero oni 
malkovris ke la sekretigo de tiuj kazoj estis realig- 
ataj laŭ ekspresaj ordonoj de la ekleziaj altranguloj: 
la episkopoj kaj eĉ la papoj mem, inter ili la tiama 
papo Benedikto la 16-a. Tio estas, la silento estis 
normo kaj regulo de la institucio, kiu, ĝi mem, punis 
la okazintajn en sia sino seksperfortojn, sed foje eĉ 
oni kaŝis la aferon por ne apliki punon. Kompren- 
eble, la publika skandalo estis enorma kaj la afero 
generis grandan informo-fluon pri ĝi en la tuta mon- 
do dum plue oni eksciis pri novaj kazoj, nuntempaj 
kaj antikvaj. La papo devis alfronti tiun situacion 
ĉiel ajn. Li publike petis pardonon pro la ĝistiama 
teniĝo de la Eklezio pri ĉi tiu temo kaj promesis pli 
severe puni kaj denunci tiutipajn estontajn kazojn. 

Eĉ se tiu promeso kaj intenco estis sinceraj, ni vidas 
ke per ili oni intencas solvi ne la problemon en ĉi 
ties radiko sed nur ĉi-ties simptomojn aŭ eksterajn 
aspektojn. Ja, la ĉefa kaŭzo de tiutipaj kaj aliaj seks- 
aferoj de la pastroj ne estis tuŝita. Ni temas pri la 
eklezia devigo de la fraŭleco de la religiuloj. Estas 
problemo kiun la Katolika Eklezio trenas de antaŭ 
pli ol jarmilo. Aliaj kristanaj eklezioj, kiel la Ordok- 
sa, Luterana, Anglikana... ne altrudas tiun kontraŭ- 
naturan devigon al siaj respektivaj pastraroj. La sek- 
seco estas intima kaj esenca homa neceso kiun oni 
ne povas subpremadi senkoste. La Dua Vatikana 
Koncilio intencis revizii ĉi tiun eklezian normon de 
la deviga fraŭleco de la klerikoj sed la papo Paŭlo la 
6-a, uzante sian kanonikan rajton limigi la koncilian 
temaron, demetis ĉi tiun aferon el la diskutado de la 
Asembleo kaj disponis ke la fraŭlec-devigo en la 
Eklezio restu same kiel ĝi estis dum multaj jarcentoj. 
Defendante la malpermesigon de la fraŭleco de la re- 
ligiuloj, li asertis ke la fraŭleco estas altvalora karis- 
mo kiun indas konservi. Verdire, la seksumeco de la 
pastroj de aliaj kristanaj eklezioj kaj tiu de la judaj 
rabenoj kaj alireligiaj ranguloj ne igas ilin malpli 
prestiĝaj kaj karismaj, antaŭ siaj respektivaj sam- 


religianoj, ol la katolikaj pastroj antaŭ la sia. La vera 
kialo de la fraŭleco de la katolika pastraro estas la 
celo provizi al la Eklezio malaltekostajn funkciulojn, 
sen familiaj devoj. Ĉi tiu estas alia el la intemaj pro- 
blemoj kiujn la Rom-Katolika Eklezio ne kapablas 
alfronti de antaŭlonge. 

La dua afero kiu komplikis la pap-regadon de Rat- 
zingero estis la prifinancaj aferoj de la Vatikano. 
Jam dum la epoko de lia antaŭinto, la papo Wojtila, 
eksplodis skandaloj pro kontraŭleĝa agado de la pri- 
financaj responsuloj de la Vatikano. Tiaj aferoj far- 
iĝis pli gravaj kaj oftaj dum la lastaj jaroj, kaj spite 
al la sekretemo en la vatikanaj aferoj oni publike ek- 
sciis pri granda malakordo ene de la pov-strukturo 
de la Eklezio. Iu sekretario de la papo estis arestita 
kaj juĝita subakuze de spionado al la pontifiko favo- 
re al oni ne scias kiu(j) aŭ kio. Antaŭ kaj post la de- 
misio de la papo Benedikto estis ŝanĝoj en la respon- 
sularo de la ekonomiaj aferoj de la vatikana ŝtato. 
Sed ŝajnas ke en la kemo de tiu problemaro estas 
malakordo inter la papo kaj la vatikana kurio. Para- 
dokse, la rolo de la kurio estas helpi kaj servi la 
papon, kaj el ĉi tiu ĝi prenas sian rajton agadi, sed en 
la realo ĝi fŭnkcias kiel aŭtonoma ento kiu povas 
agadi eĉ kontraŭ la pontifiko spite al ĉi ties laŭteorie 
absoluta povo en la Eklezio. Kiel dirite, la vatikana 
sekretismo malpermesas koni pli detale tiun internan 
konflikton, sed la abdiko de la papo Benedikto evi- 
dentigas ke li malvenkis en tiu intema batalo kontraŭ 
sia propra ministraro. En la daŭrigo de tiu batalo, la 
nova papo Francisko nomumis komisionon de ok 
kardinaloj fidelaj al li por reorganizi la kurion. Ĉi tiu 
ento evidentiĝis tre potenca fakta povo malfacile 
kontrolebla. Oni diras ke la nova papo survestas, sub 
sia religia kostumo, kugl-imunan veston, kaj ke li ne 
loĝas en la laŭkutima papa ĉambraro de la vatikana 
rezidejo sed en alia malpli danĝera loko, kaj ke ĉiu- 
tage li manĝas en malsama, neatendita loko. Eble 
tiuj sekurec-disponoj ne estas realaj, sed la fakto 
mem ke ili disvastiĝas montras ke la publiko kons- 
cias pri la graveco de la interfrontiĝo ene de la va- 
tikana kaj eklezia pov-aparato. 

Tiu kontraŭfrontiĝo estas problemo ne nur de la vati- 
kana ŝtato sed ankaŭ de la eklezia institucio ĉar papo 
kaj kurio estas elementoj de la eklezia organizo kiuj 
influas en la regado de la institucio. Sed la singular- 
eco de la nuntempa situacio en la Eklezio estas tio 
ke Francisko la 1-a havas reformistajn celojn -kies 
amplekson nun ne eblas pritaksi- kiuj koncemas al 
aliaj aspektoj de la eklezia realaĵo. Ĉu ni troviĝas an- 
taŭ vera fino de la stagnado kiu jam daŭras duonjar- 
centon ekde la lasta Koncilio? Eble..., kaj dubinde. 
Eble, ĉar la estontecaj okazaĵoj estas skribitaj neniu- 
loke. Kaj dubinde, ĉar la historio montras al ni la 
feblecon de la reformistaj kaj revoluciaj procezoj 
entreprenitaj desupre, sen la popola interveno. Kaj 
ĉio ĝis nun farita de la nova papo estas desupraj agoj 
kaj disponoj, sen la interveno nek eĉ la kompreno de 
la popolo kiu devas esti protagonisto kaj demarŝanto 
de sia propra destino. 

Juan Antonio Estrada 

lu eklezia reformo ankoraŭ ne finplenumita 

Juan Antonio Estrada estas hispana filozofo, teologo, verkisto, instruisto kaj jezuito. Li 
estas aŭtoro de multaj prifilozofiaj kaj prireligiaj verkoj, inter ili Kiucele filozofio?, 
Dio en la filozofiaj tradicioj La neebla teodicieo. La krizo de la fido je Dio, Religi- 
uloj en sekulara socio, La senco kaj sensenco de la vivo, kaj la eldonita ĉi-jare: De la 
savo al iu sensenca projekto. Por ia nuntempa kristologio. 

La artikolo, kies esperantan tradukon ni prezentas ĉi-tie estis publikigita, en la hispana 
lingvo, en kelkaj interretaj paĝoj. Gi estis verkita kiam ankoraŭ ne estis elektita la nova 
papo kiu estas vekanta esperon pri eblaj reformoj en la Eklezio. Tamen tiu teksto estas 
interesa tial ke ĝi trafe respegulas la postkoncilian problemaron de la Eklezio. 



En oktobro de ĉi tiu jaro oni jubileos la kvindek-jaran datrevenon de la komenciĝo de la Dua Vatikana Koncilio. Ne mankos 
rememoroj kaj studoj analizante la plej gravan eventon de la Katolika Eklezio dum la 20-a jarcento. Tamen, sublume de la nuna 
situacio de la katolikismo, jam oni povas temi pri fiasko kaj iu historia ŝanco ne profitita. 

La nuntempa situacio de la Eklezio tiel aŭ eĉ pli estas kriza kiel antaŭ 50 jarojn kaj la evangelizado celita de la Jubileo de la jaro 
2000 postulas iun eklezian reformon kiu restis duon-plenumita. Jam oni parolas pri iu Tria Vatikana Koncilio kiam ankoraŭ ne 
estis realigita la programo de la Dua. 

La Koncilio estis iu decido de la papo Johano la 23-a kiu vekis la kontraŭstaron de plejparto el la vatikana kurio. La Papo volis 
ke la Eklezio moderniĝu, tial la slogano “aggiornamento”. La instituciaj strukturoj, la regad-formoj, la doktrinoj, la sakramentoj 
kaj la pastro-servado estis bezonantaj profundan renovigon. 

La Koncilio ne timis paroli pri “reformo” (/a Eklezio, alvokita al konstanta reformo, kiun senĉese ĝi bezonas kiel homa 
institucio: UR 6), entreprenata de la Eklezio mem kaj ne kiel reago al la protestanta. Tiu reformo postulis tiun de la vatikana 
kurio kaj de la regado de la Eklezio. La Koncilio estis la unua sperto de tutmondiĝo de proksimume tri mil episkopoj kunvenantaj 
en Romo. La alvokoj ŝanĝi la centran strukturon de la Eklezio estis tre insistaj, kontraŭ la vatikana centralizismo, la magra 
aŭtonomeco de la lokaj eklezioj, la izoliĝo de ciu episkopo en siaj rektaj rilatoj kun la vatikanaj kongregacioj kaj la neceso adapti 
ilin al la 20-a jarcento. 

Paŭlo la 6-a akceptis iujn petojn, li internaciigis la kurion malpliigante la influon de la italoj kaj eŭropanoj; metis limon al la aĝo 
de la episkopoj kaj la elektorajtaj kardinaloj; kaj establis episkopan sinodon regule kunvenanta kaj aŭtonoma rilate al la vatikana 
kurio. Sin oponis al ĉi tiuj iniciatoj iu grava sektoro de la vatikanaj kongregacioj, samkiel la koncilia malplimulto kiu fariĝis 
plimulto dum la papregado de Johano Paŭlo la 2-a. La proponoj de la Koncilio restis duonplenumitaj kaj fiaskis ĉar tiuj kiuj 
devus demarŝi ilin estis plejparto el tiuj kiuj kontraŭstaris la konciliajn iniciatojn. 

Kvindek jarojn poste, persistas ankoraŭ la neceso je reformo de la kurio, de la kongregacioj kaj de la pap-registaro. Fiaskis la 
ege dezirita transformado de la strukturoj kaj regad-maniero, kaj akumuliĝis la skandaloj, la problemoj kaj la konfuzo de la 
katolikoj. Unue estis la skandalo de la pederastio: ne nur la miloj da malkovritaj kazoj, sed la konstanta silento kaj la protektado 
de la kaŭzantoj, domaĝe al la viktimoj. Nun la situacio komplikiĝas kaj oni publikigas leterojn kiuj temas pri koruptado kaj 
ekonomikaj trompoj, el kiuj estis aliaj okazaĵoj dum la lastaj jardekoj. Kaj aldoniĝas atakoj kontraŭ la ŝtat-Sekretario; anoncoj pri 
iu hipoteza plano por likvidi la papon, kio rememorigas Johano-Paŭlon la 2-an; tralikado de sekretaj dokumentoj far prelatoj; 
interfrontiĝoj kaj pov-bataloj. UOsservatore Romano priskribis la papon kiel paŝtisto inter la lupoj. 
lo odoras je putraĵo en la kupolo de la Eklezio. La povo koruptas la personojn en la institucioj, kaj la religiaj institucioj ne estas 
escepto. La reformo kiu estis necesa antaŭ 50 jarojn daŭre restas ne-farita kaj nun estas pli necesa ol ĉiam antaŭe. Eĉ la 
internaciigo ŝajnas bremsita kaj la ĵus okazinta kardinala konklavo estas rimarkeble eŭropa kaj itala (preskaŭ duono el la 
elektorajtaj kardinaloj apartenas al la vatikana kurio, kaj Afriko kaj Hispanameriko ne estas enkalkulitaj en ĝi). Demografie, la 
pezo de la katolikismo estas en Ameriko, sed estas la eŭropanoj tiuj kiuj prezidas la regadon de la Eklezio. Al tio aldoniĝas ke 
estas survoje iu procezo kiu celas minimumigi la Koncilion, maksimumigi la kontinuecon kun la Unua Vatikana Koncilio kaj 
silentigi ĉion kion signifis rompon kaj senkontinuecon. Ratzingero mem temis pri la Dua Vatikana Koncilio kvazaŭ ĝi estus iu 
kontra ŭ-Syllabus, tio estas, kiel korekto de la kontraŭ-modernista direkto kiun havis la 19-a jarcento. Ĝuste ĉi tion rifuzis la plej 
konservemaj kaj kion oni impulsas hodiaŭ en iuj ekleziaj rondoj kiuj vidas la socion kvazaŭ ian minacon kaj sentas nostalgion je 
la modelo de Eklezio kaj de teologio antaŭe ekzistanta. Johano la 23-a nomis ilin “profetoj de misfortunoj”, ĉar ili vidas nur 
erarojn kaj negativajn aferojn en la historia evoluado. 

La fiasko evidentiĝas en tio ke la Dua Vatikana estas Koncilio ignorita de la junuloj kaj tre forgesita de la plenaĝuloj. Tamen, la 
reformo de la Eklezio, de la vatikana kurio kaj de la papa regad-maniero estas pli necesa ol ĉiam antaŭe, kiel jam avertis Paŭlo 
la 6-a, kiu serĉadis alian manieron praktiki la primason. 

La postkoncilia involucio haltigis la reformistan dinamismon de tiu Asembleo kaj nun estas malfacile reimpulsi la renovigon. La 
stela figuro de la papo Johano-Paŭlo la 2-a kovris la problemojn kiuj akumuliĝis, sed la papoj pasas kaj la kurio restas. 

La regado de la Eklezio bezonas instituciojn, sed tiuj nun ekzistantaj pli apartenas al la epoko de la papa monarkio ol al la 21-a 
jarcento. 

La civila socio antaŭenmarŝis rapide dum la lastaj jardekoj, sed la Katolika Eklezio fariĝis senmova kaj alergia al la ŝanĝoj. Pli 
kaj pli fariĝas granda la distanco inter plejparto el la civitanaro kaj tiu kiu elstaras en la eklezia hierarkio. 

La provoj de kolegieco, de plifortigo de la landaj episkoparaj konferencoj, de aliaj metodoj en la nomumo de episkopoj kaj 
promocii la laikojn en klerika eklezio ege fiaskis. 

La problemo estas ke se la Eklezio ne renoviĝas profunde, povas aperi io pli malbona ol en la 16-a jarcento, la amasa dizertado 
de multaj katolikoj kiuj renkontas en la Eklezio pli baron ol helpon por sia kristana fido kaj sin-dediĉo. 

Marc Vandepitte 

Jen kiamaniere Ratzinger detruis la popolan 
eklezion en Latin-Americo 

Marc Vandepitte estas belga filozofo kaj ekonomikisto naskiĝinta en 
1959, kaj studinta en la universitatoj de Gando kaj Lovajno, kie li 
studis ankaŭ teologion. Li estas aŭtoro de multenombraj libroj pri la 
inter-rilatoj Nordo-Sudo, Latin-Ameriko, Kubo kaj Ĉinio. 


La nov-konservativismo 

En 1978, Karol Wojtila (papo Johano-Paŭlo la 2-a) estas elektita por lideri la religian komunumon pli multenombran en la mon- 
do. Li troviĝas antaŭ postkoncilia eklezio en profunda krizo: meso-ĉeesto kaj pastro-alvokiĝo en stato de libera falo, grand- 
nombro da eksedziĝoj inter gekatolikoj, rifuzo de la papa aŭtoritato pri la kontrolo de naskiĝ-kvanto; iu mondo plena je herezo. 

Li volas radikalan ŝanĝon. Ne pluaj riskoj nek provoj, finiĝis la pripensado kaj la debatado. El la Koncilio eble oni konservos la 
tekstojn sed oni entombigas la rezonadon. La papo sin pretas por ia centralizita kaj ortodoksa eklezia politiko, kune kun ia 
spirita kaj morala rearmado. 

Por tion atingi, li lerte profitas la etoson de la epoko, kiu tre similas al la nuntempa. Meze de la sepdekaj jaroj komenciĝas 
profunda ekonomia krizo. La optimisma spirita etoso de la sesdekaj jaroj oscilas kaj karakteriziĝas per aspiro al sekureco kaj 
protekto, emo je iu aŭtoritato -prefere karisma-, iu etika vekiĝo, la fuĝo al privata kaj ne-racia medio, ktp. 

Estas sur ĉi tiu fono kie disvolviĝas la “konservativismo”. Tiu-ĉi nova konservativismo jam ne plu limiĝas al la defensivo, sed sin 
ĵetas al iu politika kaj ideologia ofensivo. Ĉi tiu fluo estas apogata de fortaj personuloj, kiaj Ronald Reagan kaj Margaret 
Thatcher. Lerte uzante la amas-komunikilojn, interpretante ian tutmondan tendencon akcepti ian Savanton, prezentante tro- 
simpligan mondo-rigardon, disradiante memfidon kaj optimismon, ktp. 

La rotvejl-hundo de Dio 

La ĉefa kap-doloro por la papo estas la avanco de iu progresista popola eklezio en Latin-Ameriko. Wojtila estas polo kaj ĝisosta 
kontraŭkomunisto; iu el la celoj de sia vivo estas energie kontraŭbatali la marksismon kaj la komunismon en la mondo. Tial ke 
la influo de la marksismo en la baz-eklezio kaj en la teologio pri liberigo estas evidenta, li tute obstine intencas restarigi la ordon 
en la kontinento. 

Por tion fari, li kalkulas je Ratzinger kiu estas nomumita en 1981 Prefekto de la Kongregacio de la Doktrino de la Fido, t. e. 
kvazaŭ la Ministrejo de la ideologio kaj de la informado de la Vatikano. Li praktikas tiun taskon dum jarcent-kvarono kaj 
sukcesas stampi sian markon sur la tutmondaj aferoj. 

Ratzinger fariĝas la arkitekto de iu ampleksa paŝtista kaj eklezia ofensivo kiun li nomas “Restarigo”. La celo estas plifortigi la 
centran gvid-aparaton kaj dismembrigi ĉiun formon de disidentado ene de la Eklezio. Ratzinger baldaŭ pruvas esti iu vera kaj 
granda inkvisitoro, kio igas lin gajni la titolon je “rotvejl-hundo de Dio”. 

La tuta Katolika Eklezio troviĝas sub lia cel-kontrolo sed la sagoj ĉefe estas adresitaj al Latin-Ameriko; estas tie kie la politika 
kolizio estas pli granda. Tial ni dediĉos al ĉi tiu kontinento la atenton en ĉi-artikolo. 

La detruado de la popola eklezio kaj la teologio pri liberigo 

La unua paŝo estas la kreado de daten-bazo de la episkoparaj konferencoj, la teologoj de la liberigo, la progresistaj religiuloj, la 
suspektindaj episkopaj projektoj ktp. En preskaŭ ĉiuj diocezoj oni nomumas episkopojn kaj kardinalojn ultrakonservativajn kaj 
klare dekstremajn. Nur en Brazilo oni nomumas kvindekon da konservativaj episkopoj. Fine de la okdekaj jaroj, kvin el la 51 
perua episkopoj estas membroj de Opus Dei. Ĉilio kaj Kolombio sekvas saman vojon. Los disidentaj episkopoj suferas 
premojn, iuj ricevas averto-leterojn; al aliaj oni malpermesas vojaĝi aŭ estas alvokataj por raporti pri siaj agoj. 

Ĉi tiu politiko de nomumado estas eĉ pli grava ĉar la episkoparo ludas gravan rolon en tiu kontinento. En multaj kazoj ĝi estas la 
sola ebla opozicio kontraŭ la militista subpremado, torturo, ktp. Se la episkopoj de Brazilo kaj Ĉilio estus silente, kiel fakte faris 
tiuj de Argentino, la nombro da viktimoj de la subpremado povintus esti multe pli granda. 

Ankaŭ en la malsupraj niveloj oni praktikas elpurigadon. Oni denove laboras en la edukado de sacerdotoj premante sur 
seminarioj kaj institutoj de teologio, reorientante aŭ fermante ilin. Oni intencas pli bone kontroli la religiulojn kiuj ofte estas 
protagonistoj de la eklezio de la liberigo. Oni speciale atentas pri la teologoj. De tiam oni limigas ilin devigante ilin fari la novan 
ĵuron de fideleco. 

En 1984 Ratzinger redaktas la «Instrukcio de la Sakrala Kongregacio por la Doktrino de la Fido pri iuj aspektoj de la 'Teologio 
pri liberigo'» per kiu li fronte atakas la teologojn de la liberigo, ĉefe tiujn de Latin-Ameriko. Unu jaron poste, li malpermesas al 
Leonardo Boff, iu el la plej elstaraj figuroj de ĉi tiu movado, esprimi sin. Oni intensigas la kontrolon sur la katolikaj ĵurnaloj, ĉie 
kie oni taksus necese, oni cenzuradas ilin, oni anstataŭigas ties redakcian konsilion aŭ oni metas ĝin sub financan premon. 

La progresistaj episkopaj instru-projektoj estas metitaj sub kontrolon aŭ eĉ oni metas finon al ili. Konsiderita tro progresista, en 
1989 la Internacia Asocio de la katolika junularo, ĝi ĉesas esti agnokskita de la Vatikano kaj devas cedi sian lokon al la kontraŭ- 
maldekstrema kaj konfesia CIJOC. 

Kune kun la detruado de ĉio kio estas progresista, oni entreprenas ambiciajn projektojn kies celo estas meti la fidelulojn sur la 
bonan vojon. Evangelizado 2000 kaj Lumen 2000 estas grandskalaj projektoj destinitaj al Latin-Ameriko, al kiuj oni disponigas 

almenaŭ tri satelitojn. Tiuj projektoj estas preparataj de personoj kaj grupoj de ultrakonservativa dekstrularo: Comunione e 
Liberazione, Mario-Agado, Karisma Katolika Renovigo, ktp. La kunlaborantoj de tiuj potencaj amasmedioj komparas lian 
agadon kun io kvazaŭ nova «lum-potenco». 

Tiuj kiu scipovas legi estas inunditaj de religiaj libroj je malmultekosta eldonado. Oni demarŝas iujn emeritigojn por la sacerdotoj 
kaj la religiulinoj. Por ĉi tiuj projektoj la eklezia kupolo disponas je la financa apogo de la mastrara mondo. 

Kontraŭ-komunista kruc-milito 

Estis neglektita nenio. Unu post alia, ĉiuj kolonoj de la popola eklezio de Latin-Ameriko estis eliminitaj. La kompetentuloj 
priskribas tion kiel la detruado de unu eklezio. Temas pri iu el la plej gravaj ideologiaj kaj politikaj kampanjoj de la postmilito. 

Ĉi tiu kampanjo kongruas kun la kontraŭ-komunista kruc-milito de la Malvarma Milito. Ĝi povas ankaŭ esti interpretata kiel 
usona venĝo pro la perdo je povo dum la antaŭaj jaroj. 

Dum la sesdekaj kaj sepdekaj jaroj la landoj de la Tria Mondo plifortigis siajn poziciojn en la tut-monda merkato. Ili altrudis pli 
altan koston de la krud-materialoj plialtigante tiamaniere sian aĉet-kapablon en la tut-monda merkato. La kulmina punkto estis 
la krizo de la nafto de 1973. En 1975 Vjetnamio atingas kompletan venkon sur Usono. Post ne multe da tempo la Blanka Domo 
estis dufoje humiligita, unue pro la revolucio de la sandinistoj en la usona dom-korto (1979), kaj poste pro la dramo de la 
ostaĝoj en Irano (1980). Alveninte Reagan al la prezidanteco li sin sentis krome minacita pro la teniĝo de ekonomia sen- 
dependeco de statoj tiel gravaj kiel Meksiko kaj Brazilo. 

La Blanka Domo ne kapitulacis kaj disvolvigis kontraŭofensivon en diversaj frontoj. La teologio de liberigo estis unu el la plej 
gravaj celoj. Fine de 1960 la teologio pri liberigo, ankoraŭ en embria stato, estis konsiderata kiel minaco por la geostrategiaj 
interesoj de Usono, kiel montras la informo Rockefeller. 

En la sepdekaj jaroj oni kreis teologiajn centrojn kiuj devus entrepreni la batalon kontraŭ la teologio pri liberigo. Sed estis ĉefe 
ekde la okdekaj jaroj kiam tiu kontraŭofensivo atingis sian plej altan pinton. Usono pagis milojn da milionoj da dolaroj por apogi 
la kontraŭrevolucion en Latin-Ameriko. Ĉi tiu malpura milito okazigis dek-milojn da viktimoj. Mort-eskadronoj, kvazaŭarmeanoj, 
kaj ankaŭ la laŭregula armeo faris la malpuran laboron. En la vicoj de la kristanaj movadoj de liberigo falis multaj martiroj. La 
plej konataj estas Monsinjoro Romero kaj la ses jezuitoj de Salvadoro. Por batali kontraŭ la teologio de liberigo en ĉi-ties propra 
tereno, oni enkondukis protestantajn sektojn kiuj ricevadis amasan financan apogon de Usono. Pere de altiraj sloganoj kaj 
sentimentalaj mesaĝoj la menciitaj sektoj devis intenci altiri la kredantojn. Por apartigi ilin el la danĝera influo de la teologio pri 
liberigo, oni uzis altekostajn elektronikajn rimedojn. La religio aperis ĉi tie kiel popola opio en ĉi ties plej pura formo. Ankaŭ la 
armeo estis mobilizata en ĉi tiu religia milito. La altgradaj oficiroj de la latinamerikaj armitaj fortoj redaktis dokumenton por doni 
konsiston al la “teologia brako” de la armitaj fortoj. 

Plenumita misio 

La kombinataj klopodoj de Ratzinger kaj la Blanka Domo donis ĝiajn fruktojn. En la naŭdekaj jaroj oni donis egan baton al la 
eklezio de bazo en Latin-Ameriko. Multenombraj bazaj grupoj ĉesis ekzisti aŭ malfacile funkcias pro manko de episkopa apogo, 
pro timo al la persekutado pro tio ke ili jam ne plu fidas pri la esperita progresado, aŭ simple ĉar ili estis fizike eliminitaj. La 
optimismo kaj la aktivismo de la jaroj 1979 kaj 1980 cedis lokon al la dubo kaj la pripenso. La analizo de la socio perdis terenon 
antaŭ la kulturo, la etiko kaj spiritualismo, tutfavorante la planojn de Ratzinger. 

Ĝenerale la gravito-centro pasas de la liberigo al la devoteco, de la opozicio al la konsolo, de la analizo al la utopio, de la ribelo 
al la supervivado. La raporto de la Eliro cedas pason al la Apokalipso kaj la Apostoloj. 

Je la fino de la jarcento la eklezio de bazo jam ne plu estas minaco por la sistemo. Tiel por la Vatikano kiel por la Pentagono kaj 
por la lokaj elitoj de Latin-Ameriko, provizore, malaperas unu el iliaj problemoj. Tiu milit-paŭzo baldaŭ ĉesas pro la elektado de 
Chavez por la prezidenteco de Venezuelo, sed ĉi tio estas alia historio. 

En 2005 Ratzinger estas rekompencita pro sia sukcesa laboro de restarigo kaj elektita kapo de la Katolika Eklezio. Sed li estas 
malpli brila kiel gvidanto ol kiel inkvisitoro. Resume, li estas nekompetenta papo. Li lasas iun institucion malfortigitan, minacata 
pro la malabundo de sacerdotoj, pro la perdo de fideluloj en Okcidento kaj pro la senĉesaj skandaloj. Li ne sukcesis meti ordon 
en la aferoj de la Vatikano, eble ĉi tiu estas iu el la kialoj de lia abdiko. 

Ratzinger restos en la historio ĉefe kiel la ulo kiu efektivigis la restarigon de la Katolika Eklezio kaj neŭtraligis la eklezion de la 
popolo en Latin-Ameriko. Estas sufiĉe rimarkindaj meritoj. 



La kombinataj klopodoj de Ratzinger kaj la Blanka Domo donis ĝiajn fruktojn... Usono pagis milojn da mili- 
onoj da dolaroj por apogi la kontraŭrevolucion en Latin-A m eriko. Ĉi tiu malpura milito okazigis dek-milojn 
da viktimoj. Mort-eskadronoj, kavzaŭarmeanoj, kaj ankaŭ la laŭregula armeo faris la malpuran laboron. En la 
vicoj de la kristanaj movadoj de liberigo falis multaj martiroj. La plej konataj estas Monsinjoro Romero kaj la 
ses jezuitoj de Salvadoro. 

Lasta intervjuo al la kardinalo Martini 

Carlo Maria MARTINI, itala episkopo kaj kardinalo. Aŭtoro de multaj teologiaj 
verkoj. En la konklavo en kiu estis elektita papo Ratzinger, Martini estis iu el la 
plej verŝajnaj kandidatoj. Li forpasis la 31-an de aŭgusto de 2012. El la lasta 
intervjuo kiun oni faris al li, ni prezentas ĉi tiu tiun parton kiu plej rilatas al la 
afero pri kiu temas ĉi tiu numero de nia revuo. 

Kiel vi vidas la situacion de la Eklezio? 

«La Eklezio estas laca, en la komforta Eŭropo kaj en Ameriko. Nia kulturo estas maljuniĝinta, niaj tem- 
ploj estas grandaj, niaj religiaj domoj estas malplenaj kaj la burokratara aparato de la Eklezio ŝveliĝas, 
niaj ritoj kaj niaj vestaĵoj estas tro pompaj. Tamen, ĉu ĉi tiuj aferoj esprimas tion kion ni estas nuntempe? 
(...) La komforto pezas. Ni estas kiel la juna riĉulo kiu triste apartiĝis kiam Jesuo alvokis lin por ke li far- 
iĝu sia disĉiplo. Mi bone scias ke ni ne povas facile lasi ĉion. Almenaŭ ni povus serĉi homojn kiuj estu 
liberaj kaj sin tenu frateceme kun la proksimuloj, samkiel estis la episkopo Romero kaj la jezuitaj martiroj 
de Salvadoro. Kie troviĝas, inter ni, la herooj kiuj inspirus nin? Ni devas nenial limigi ilin per la ligiloj de 
la institucio». 

Kiu povas helpi hodiaŭ la Eklezion? 

«Karl Rahner uzis la ekzemplon de la braĝoj kaŝitaj sub la cindro. Ĉar mi vidas en la nuntempa Eklezio 
tiom da cindro sur la braĝoj, ofte venas al mi senton de febleco. Kiamaniere liberigi la braĝojn el la cindro 
cele revivigi la flamon de la amo? Unue ni devas serĉi ĉi tiujn braĝojn. Kie estas la personoj plenaj je sin- 
donemo kiel la bona samariano? Tiuj kiuj havas fidon kiel la romia centestro? Tiuj kiuj estas fidelaj kiel 
Maria Magdalena? Mi konsilas al la papo kaj al la episkopoj serĉi dekdu personojn ekster la kutimaj nor- 
moj por la reg-postenoj. Viroj kaj virinoj kiuj troviĝus proksimaj al la malriĉuloj kaj kiuj estu ĉirkaŭataj 
de gejunuloj kaj kiuj eksperimentus novajn provojn. Ni bezonas alffontiĝi kun ardaj viroj kaj virinoj tia- 
maniere ke la spirito povu disvastiĝi ĉien». 

Kiujn ilojn konsilas vi kontraŭ la laceco de la Eklezio? 

«Tiucele mi konsilas tri tre efikajn ilojn. La unua estas la konvertiĝo: la Eklezio devas agnoski siajn pro- 
prajn erarojn kaj trairi vojon de radikala ŝanĝo, komencante per la papo kaj la episkopoj. La skandaloj de 
la pedofilio impulsas nin entrepreni la vojon de la konvertiĝo. La demandoj pri la sekseco kaj pri ĉiuj 
temoj rilate al la korpo estas nur unu el la ekzemploj pri tio. Ili estas temoj gravaj por ĉiuj kaj foje ili eble 
estas ankaŭ tro gravaj. Ni devas demandi al ni ĉu la personoj ankoraŭ aŭskultas la konsilojn de la Eklezio 
pri seksaferoj. Ĉu la Eklezio ankoraŭ estas iu aŭtoritato pri tiu temo aŭ nur karikaturo en la medioj? 

La dua ilo estas la Dia Vorto. La Dua Vatikana Koncilio redonis la Biblion a la katolikoj. (...) Nur tiuj 
kiuj sentas siakore ĉi tiun Vorton povas troviĝi inter la helpantoj de la revigliĝo de la Eklezio kaj scios 
respondi la personajn demandojn per ĝusta elektado. La Dia Vorto estas simpla kaj ĝi serĉas kiel kunulon 
iun koron aŭskulteman. (...) Nek la klerikaro nek la eklezia Rajto povas anstataŭi la homan internecon. 
Ĉiuj eksteraj leĝoj, la leĝoj, la dogmoj, estis donitaj al ni por klarigi la internan voĉon kaj por la spirita 
kriterio. 

Por kiuj estas la sakramentoj? Ĉi tiuj estas la tria ilo de rekuperiĝo. La sakramentoj ne estas ilo por la dis- 
ciplino, sed helpo por la homoj en la vojirado kaj en la malfacilaĵoj de la vivo. Ĉu ni alportas la sakra- 
mentojn al la homoj kiuj bezonas novan forton? Mi pensas pri ĉiuj personoj eksedziĝintaj kaj ligitaj en 
novaj geparoj, pri la krom-familioj. Ĉi tiuj bezonas specialan protekton. La Eklezio defendas la nedis- 
solveblon de la geedzeco. Ĉi tio estas iu graco kiam iu geparo kaj iu familio ĝin atingas (...). 

La teniĝo kiun ni havos rilate al la krom-familioj determinos la alproksimiĝon al la Eklezio de unu gene- 
racio de la gefiloj. Iu virino estis forlasita de la edzo kaj trovis novan kunulon kiu okupiĝas pri ŝi kaj ŝiaj 
tri gefiloj. La dua amo sukcesas. Se ĉi tiu familio estas diskriminaciata, oni forigas el la Eklezio ne nur la 
patrinon sed ankaŭ la gefilojn. Se la gepatroj sin sentas for de la Eklezio aŭ ne sentas ĉi ties apogon, la 
Eklezio perdos la estontan generacion. Antaŭ la komuniiĝo ni diras: “Sinjoro mi ne estas inda...”. Ni 
scias ke ni ne estas indaj (...). La amo estas graco. La amo estas donaco. La demando ĉu la eksedziĝintoj 
povas komuniiĝi devus esti formulita inverse: Kiamaniere povas la Eklezia alporti la forton de la sakra- 
mentoj al tiuj kiuj troviĝas en komplikaj familiaj situacioj?». 

Hans KŬNG, naskita la 19-an de marto 1928 en Sursee, kantono Lucerno, Svislando, estas katolika teologo kaj 
verkisto. De 1948 ĝis 1957 li studis filozofion kaj teologion en Romo, kie li doktoriĝis. Li estis profesoro pri katoli- 
ka teologio en Tŭbingen. 

En 1962 la papo Johano la 23-a oficiale nomumis lin konsil-fakulon de la Dua Vatikana Koncilio. En tiu tasko li 
ege kunlaboris kun Joseph Ratzinger kiu, en tiu epoko, enviciĝis en tre progresista teologio. Poste la pozicioj de 
ambaŭ teologoj diverĝis. Depost 1968 Ratzinger fariĝis konservema dum Kŭng verkadis teologiajn librojn pli kaj 
pli malakordajn kun la oficiala teniĝo de la Vatikano lcies distanciĝo de la spirito de la Koncilio fariĝis evidenta. En 
sia libro Unfehlbar (Ĉu neerarebla?), de 1970, li pridubis la neerareblon de la papo. Rezulte de tiu ĉi libro la germ- 
ana episkoparo anoncis la 18an de decembro 1979, ke lia eklezia instrurajto estos forprenata. Malgraŭ la perdo de 
la instrurajto li restis profesoro en la Universitato de Tŭbingen, kie li gvidis la Instituton pri Ekumenaj Esploroj, ĝis 
kiam en 1996 li emeritiĝis. Li daŭre estas romkatolika pastro. Ekde 1995 li prezidas la Stiftung Weltethos (Fondaĵo 
por Tutmonda Etiko). 

La Kongregacio por la Doktrino de la Fido kunvokis lin en 1975 por respondi pri liaj opinioj sed li ne prezentiĝis. 
Per siaj libroj kaj artikoloj li tre kritikadis la Vatikanon kaj ĉefe la regadon de la papo Johano-Paŭlo la 2-a. En la ja- 
ro 2005 akceptis lin la papo Benedikto la 16-a -lia antikva kunulo Ratzinger- kaj estis amikeca dialogo inter ili, 
kiel estis agnoskite de ambaŭ. La vatikana inform-servo oficiale publikigis la renkontiĝon. En la komunikaĵo oni 
asertas ke en la renkontiĝo oni ne pritraktis la diskutitajn temojn de dogma teologio. 

Kŭng estas aŭtoro de tre vasta verkaro, ĉefe pri teologiaj aferoj sed ankaŭ dediĉita al la stimulado de ia nova tut- 
monda etiko kiu ebligu la kunvivadon de la diversaj religioj. Liaj libroj estis tradukitaj al multaj lingvoj kaj iuj el ili 
estis plurfoje eldonitaj. La libro Ĉu neerarebla?, ja, ne estis lia unua teologia verko, sed ĝi signis la faktan romp- 
iĝon de la teologiaj pozicioj de la aŭtoro kun la oficiala teniĝo de la katolika hierarkio kiu estis reagante kontraŭ la 
eklezia evoluo generita de la Koncilio: emo al sekulariĝo de ampleksa sektoro el la pastraro, apero de la Teologio 
pri Liberigo... Per tiu libro Kŭng pridubas la koncepton de neeraripovo kiun la katolika teologio atribuas al la Pon- 
tifiko de Romo. La verko startas de la prikonsidero de la senerareco de la ordinara instru-funkcio de la Eklezio, por 
analizi la formuladon de la seneraripovo de la papo, t. e. la eksterordinara instru-funkcio, kaj de la koncilioj, ankaŭ 
ili apartenantaj al la eklezia eksterordinara instruado kaj kelkaj el ili okazintaj eĉ sen la papa interveno. E1 sia ana- 
lizo Kŭng konkludas ke la senerareco, interpretita kiel seneraraj propozicioj, estas sensenca kaj ke estas prefere in- 
terpreti la aferon kiel esenca situiĝo de la Eklezio sur la vojo de la Vero spite al la historiaj eraroj. Kiel antaŭe men- 
ciite, la Kongregacio por la Doktrino de la Fido (kiu tiam ankoraŭ ne estis prezidita de Ratzinger) kunvokis la aŭto- 
ron de la libro por kunfronti ĉi ties doktrinon kun la dogma pozicio de la Eklezio. Tial ke Hans Kŭng -male ol aliaj 
procesatoj de tiu tribunalo, kiel Leonardo Boff- ne prezentiĝis al la juĝ-esploro kaj eĉ ne respondis al la inlcvisi- 
toroj, tiu Kongregacio diktis kaj dissendis sentencon per kiu oni kondamnis du teologiajn “erarojn” (laŭ la kriterio 
de tiu tribunalo) formulitajn en lia verko. La unua kondamnita propozicio de la libro estis tiu afero de la papa sen- 
erarebleco. Laŭ la doktrino de la Eklezio tiu koncepto estas dogma, t. e. deviga kredero, ekde la Unua Vatikana 
Koncilio (1869-1870). Oni devas klarigi ke la aprobo de tiu dogmo far la menciita koncilio estis trudita al multaj 
konciliaj episkopoj kiuj ne estis pretaj konsenti pri la afero. De tiam multaj katolikoj, eĉ altrangaj hierarkiuloj, 
akceptas tion nur formale, por sin teni ene de la eklezia komunumo, sed en sia interno ili tute ne kredas tiun 
dogmon. Tio kion faris Hans Kŭng, per tiu teologia verko, estis nur esprimi publike tion kion multaj katolikoj el 
ĉiuj rangoj opinias pri la afero. 

La dua kondamnita “eraro” de la libro de Kŭng estis lia aserto ke, se necese , iu baptita homo, ne ordinita pastro, po- 
vas fari eŭkaristian konsekradon. Ankaŭ pri tio la Eklezio havas dogman pozicion, kaj same kiel pri la antaŭa temo, 
la pozicio de la eklezia hierarkio estas plifortigi kaj emfazi la gravecon kaj la rolon de la hierarkio mem. Tiuj dok- 
toroj asertas ke tiel la instruo-povo de la hierarkio kiel la sacerdoteco de la klerikaro estas aferoj instituitaj de 
Jesuo-Kristo. Sufiĉas tralegi la Evangelion por kompreni ke ĉi tiuj asertoj ne veras. Pri la rangoj inter la sekvantoj 
de Jesuo ĉi tiu diris nur ke plej altrangas tiuj kiuj plej servas la ceterajn; li certigas nenian senerarecon al iu ajn. 
Cetere estas historie konate ke kelkaj papoj kaj kelkaj koncilioj donis instruon kiu poste estis deklarita erara far 
aliaj papoj kaj aliaj koncilioj. Kaj rilate al la pastraro, Jesuo kreis neniun sacerdotecon. Kiam li instituis la eŭkaris- 
tion li petis nur ke liaj sekvantoj faru tion multfoje je lia memoro. Tiun peton li faris al la samaj personoj kiuj estis 
komuniiĝante, do tiuj personoj estis reprezentantoj de ĉiuj komuniiĝontaj gekristanoj, ne nur de la pastroj. La pastr- 
eco aŭ sacerdoteco neniam estis en la menso de Jesuo. La verko de Kŭng ne esprimas ĉi tiun ideon tiel radikale kiel 
ĝi estas prezentata ĉi tie. Li nur kontemplas la eblecon de anstataŭo de la pastro se necese . Tamen li estis kongrua 
kun tiu penso rifuzante respondi antaŭ la eklezia tribunalo. Submetiĝi al la normoj de tiu inkvizicia aparato signifus 
agnoski la rajton de la institucia hierarkio sin trudi tiamaniere sur la kristana popolo, kaj ĝuste ĉi tion li volis kon- 
traŭbatali per sia verko. 

Aliaj gravaj libroj de tiu teologo, publikigitaj dum la lasta jaroj, estas: 

Konservi la esperon. Skribaĵojpor la reformo de la Eklezio 
Tutmonda etiko por la ekonomio kaj la politiko 
La virino en la kristanismo 
Ĉu eterna vivo? 

Konkerita libero. Memoraĵoj 
Ĉu ekzistas Dio? 

Esti kristano 

La Katolika Eklezio 

Projekto de iu tutmonda etiko 

La judismo. Pasinto, nuntempo kaj estonteco 

La islamismo. Historio, nuntempo kaj estonteco 

La kristanismo. Esenco kaj historio 

Kredo. La Simbolo de la Apostoloj eksplikata al la nuntempa homo 
La komenciĝo de ĉio. Scienco kaj religio 
Serĉante niajn spurojn 
Ĉu ankoraŭ eblas savi la Eklezion? 

Oni povas konstati ke la temaro estas sufiĉe varia; krom aferoj rilate al la kristanismo -ĉefe la katolikismo- Kŭng 
okupiĝas en sia verkaro ankaŭ pri aliaj religioj: judismo, islamismo... kaj anlcaŭ pri ne strikte religiaj aferoj, kiel la 
temo de la tutmonda etiko. Sed eĉ ĉi lastaj estas pritemataj de li elcde religia vidpunkto, do ĉiu lia tuta verkaro 
povas esti enkadrigata en la fako: “teologio”. 

La libro Ĉu ekzistas Dio?. eble tiu, el liaj verkoj, tradukita al pli da lingvoj kaj kiu estis plej ofte eldonita, pritraktas 
la temon kiu, en la nuna tempo, koncentras la debatadon kaj diskutadon pri la maniero koncepti la ekzistadon kaj la 
ĝeneralan realaĵon. En la landoj de la evoluinta socio oni pasie diskutadas pri la rolo de la religio en la laikaj ŝtatoj. 
Tiu demando vekas la demandon; ĉu klera kaj racia homo povas kredi je Dio?, kaj se tiel, kiamaniere li povus racie 
prezentadi la aferon al la klera kaj moderna mondo? La poziciiĝo de la aŭtoro estas pridubi tiel la fundamentan 
certecon en la religia fido, lciel ankaŭ la certecon pri la kapablo de la scienco doni definitivan respondon pri la afe- 
ro. Resume, la konkludo de la ampleksega teksto de tiu verko estas ke estas neniu certeco, ĉu jesa aŭ nea, pri la ek- 
zisto de la ento subkomprenata per la vorto “Dio”. Ja, la homoj kredantaj ne nur je Dio sed ankaŭ je la homa trans- 
cendeco, la eterna vivo, k. c. ne posedas nek povas posedi certecon pri ĉio ĉi. Tiuj personoj, se kristanaj, povas baz- 
igi siajn krederojn nur sur la fido je la vorto de Jesuo-Kristo. Alireligiaj kredantoj, kompreneble, havas aliajn refer- 
aĵojn, ĝenerale personajn referaĵojn (realaj aŭ fikciaj): profetoj, mesioj, avataroj... Tiutipa fido aŭ konfido estas 
subjektiva realaĵo. Ne eblas racie ekspliki ĝin, kaj ĝi ankaŭ ne estas kontaĝebla. Tio eksplikas ke la diskutadoj pri 
religiaj aferoj ĝenerale konkludas tiel lciel ili estis komenciĝintaj, t. e. neniu diskutanto konvinkas sian interparol- 
anton, ju pli longa estus la diskutado kaj ju pli brilaj estus la esprimitaj argumentoj. Tiun fakton iuj teoriumas 
dirante ke la fido estas dia donaĵo, t. e. donaco kiun Dio faras al tiuj kiujn li volas. 

Eble ĉar li estas katolika pastro, Kŭng dediĉis grandan parton el sia verkaro analizi la krizon de la RomanKatolika 
Eklezio. Ĝuste, la lasta el la verkoj de la teologo pritemas tiun aferon kaj montras la plej aktualan situacion de la 
eklezia krizo. Ja, la libro estis eldonita en la jaro 2011. Ĝia titolo estas Ĉu ankoraŭ eblas savi la Eklezion? En ĉi 
tiu verko la aŭtoro analizas la situacion de progresiva malboniĝo kiun la Katolika Eklezio spertis dum la regado de 
la lastaj papoj, ekde Paŭlo la 6-a ĝis la fino de tiu de la germana papo, situacio pri kiu li diras: Tio devas ne daŭri 
tiele en nia Eklezio, la vatikanaj altranguloj detruadas la institucion. Li aldonis ke li estus preferanta ne verki ĉi 
tiun libron ĉar ne estas agrable dediĉi al la Eklezio, al kiu li daŭre apartenas, tiajn kritikojn, sed la restariga vojo 
sekvita dum la tri lastaj jardekoj far la papoj Karol Wojtila kaj Joseph Ratzinger estas fatala ne nur por la Katolika 
Eklezio sed ankaŭ por la tuta kristana ekumeno ĉar tiu institucio tre influas sur aliaj kristanaj eklezioj. 

Laŭ li, spite al la spektakulareco de la amasaj akceptoj al la papoj en ĉi ties peregrinado kaj ŝtat-vizitoj, tio ne povas 
kaŝi la krizon, kiu manifestiĝas per la granda forlaso de la Eklezio fare de multa personoj. Konkrete, en Germanio, 
lia lando, dum la lastaj tri jaroj centoj da miloj da katolik(in)oj forlasis sian Eklezion. Li asertis ke dum la vizito 
kiun li faris al la papo Benedikto en la jaro 2005 vekiĝis ĉe li ia espero pri ŝanĝo-direkto far tiu papo, sed poste 
evidentiĝis ke ĉi tiu daŭrigis la restarigan vojon entreprenitan kune kun sia antaŭinto kaj distanciĝis el la Koncilio 
kaj grandaj sektoroj el la kristana popolo. 

Tre seniluziigis lin la fakto ke, dum tiuj jardekoj, plejparto el la episkoparo, rezignante la teoriajn funkciojn de sia 
rango, obeeme submetiĝis al la povo de la paro Wojtila-Ratzinger kaj fidele plenumadis ĉi ties disponojn. Lin de- 
sapontis ankaŭ la teniĝo de multaj teologoj lciuj ne reagis vigle kunece kaj publike kontraŭ la nova vatikana sub- 
premado. Speciale, li bedaŭras ke eĉ multaj protestantaj teologoj preferas konservi bonajn rilatojn kun la vatikana 
povo ol apogi la progresistajn poziciojn intrakatolikajn. 

Iu ideo esprimita de Hans Kŭng en tiu-ĉi lasta libro estas ke la Katolika Eklezio estas grave malsana. La malsano, 
laŭ li, estas la vatikana regad-sistemo kiu plifirmiĝis en la 11-a jarcento kaj persistas ĝis la nuntempo. Tiu sistemo 
karakteriziĝas pro la monopolo de la povo kaj la vero, jurleĝismo, klerikalismo, abomeno de la sekseco kaj 
mizogineco. Tiu povos ne estis la sola sed, jes ja, estis la ĉefa kaŭzo de la tri grandaj skismoj de la kristanismo: la 
unua, inter la Orienta kaj la Okcidenta Eklezioj en la 11-a jarcento, la dua, en Okcidento, inter la Katolika Eklezio 
kaj la protestantismoj en la 16-a jarcento, kaj la tria, en la 18-a kaj 19-a jarcentoj, inter la katolikismo kaj la 
klerisma moderna mondo. 

En alia ĉapitro de sia libro Kŭng asertas ke spite al la pompo kaj la lukso de la ekleziaj ceremonioj, kiuj impresas 
ankaŭ sur personoj sen religia inklino, rezultas evidenta la fiasko de la restariga politiko de Johano-Paŭlo la 2-a kaj 

Benedikto la 16-a. Pli kaj pli da katolikoj malkonsentas pri gravaj aferoj kun tiutipa hierarĥio, kaj tiuj amasaj 
renkontiĝoj de la papoj kun la junularo ne atingas ke plialtiĝu la nombro de novaj sacerdotaj alvokiĝoj. 

En la libro kiun ni prikomentas ne povis manki ankaŭ aludojn de la aŭtoro al tiu kiu estas unu el la plej gravaj 
problemoj de la Eklezio en la nuntempo: la multenombraj kazoj de pederastio far katolikaj pastroj. Kŭng diras ke 
oni devas ne forgesi ke la kaŝado de tiuj deliktoj dum multaj jaroj en la tuta mondo estis demarŝita de la vatikana 
Kongregacio por la Doktrino de la Fido, kiun la kardinalo Ratzinger prezidis inter 1981 kaj 2005. Ankoraŭ la 18an 
de majo de 2001 Ratzinger sendis al ĉiuj episkopoj leteron pri la gravaj deliktoj, Epistula de delictis gravioribus , 
per kiu oni metis tiujn kazojn sub secretum pontificum , sekreto kies rompo povus okazigi la aplikadon de severaj 
ekleziaj punoj. 

En la kvina ĉapitro de la libro, la aŭtoro diras ke la reformo kaj la moderneco estis asimilitaj de la Eklezio tro 
malfrue kaj nur mezgrade. Li sin demandas kiamaniere savi la Eklezion kaj analizas la pap-regadojn ekde Leono la 
13-a ĝis la nuntempo. En tiu analizo la Kŭng dediĉas specialan atenton al la regad-perido de Wojtila, la inflacio de 
sanktul(in)oj proklamitaj en tiu epoko, la groteska aklamo kiel subita sanktulo al tiu papo je ĉi ties forpaso... Nia 
teologo rememoras la respondecon kiun tiu pontifiko havis pri la kaŝado de skandalaj kazoj kiel tiu de Marcial 
Maciel, la lidero de la t. n. “legianoj de Kristo-Reĝo”. Pri la graveco de la malsano de la Katolika Eklezio sufiĉe 
atestas la fakto ke tiu papo fine estis kanonizita. 

Kiel konkludo de la libro, la teologo Kŭng, respondas sian propran demandon: Ĉu ankoraŭ eblas savi la 
Eklezion?, tiele: 

- Ne eblas savi Eklezion kiu> turnita al la pasinteco, daŭre emas al Mezepoko, la epoco de la Reformo aŭ eĉ la 
Klerismo. Sed Eklezio orientita al la kristana origino kaj concentrita en la nuntempaj taskoj, jes ja, povos 
supervivi. 

- Ne eblas savi Eklezion kiu troviĝus patriarkece kompromisita kun stereotipaj bildoj pri la virino, kun tute 
maskla lingvo-stilo kaj kun genraj roloj apriore difinitaj. Sed Eklezio egaleca kiu kunligu servadon kaj karis- 
mon kaj akceptu la virinojn en ĉiuj ekleziaj oficoj, jes ja, povos supervivi. 

- Ne eblas savi Eklezion kiu, ideologie memdevigita, sin tenu konfesie ekskluziviga, hierarkie aroganta kaj dis - 
degna pri la komunumo. Sed, tamen, povus supervivi Eklezio ekumene malfermita, kiu praktiku la ekumen - 
ismon internen kaj kiu al la multenombraj vortoj pri ekumenismo metu, finfine, ekumenajn faktojn, kiel la 
agnosko de la aliekleziaj oficoj, la revokon de ĉiuj ekskomuniigoj kaj laplenan eŭkaristian komuniiĝon. 

- Ne eblas savi eŭrocentran Eklezion kiu defendas la kristanan eksklusivismon kaj la roman imperiismon. Kio, 
jes ja, povos supervivi, tamen, estas iu tolerema Eklezio kiu kultivu la respekton al la vero -pli kaj pli granda- 
kaj kiu, sekve, klopodu lerni el aliaj religioj kaj koncedu prudentan aŭtonomion al la naciaj, regionaj kaj lokaj 
eklezioj. Kaj kiu, sekve de ĉi tio, ankaŭ ĝi estu respektata de la homaj estaĵoj, tiel la kristanoj kiel la ne- 
kristanoj. 

En iu akto de prezentado de ĉi tiu libro oni faris al Hans Kŭng intervjuon el kiu ni ekstraktas kaj esperantigas 
kelkajn partojn kiuj povas pli ilustri nin pri la penso de tiu teologo. 

Demando: Vi diris ke ni troviĝas en la dua fazo de la krizo. Vi parolis pri manko je preteco 
dialogadi. Bonvolu klarigi al ni ĉi tiun aferon. 

Kung: Ni supozis ke la episkopoj komprenis ke ili ne plu povas agadi tiel aŭtoritatec-maniere kiel ĝis nun, 
ke de nun ili devas aŭskulti la popolon. Sed ne estas tiele, ili eĉ ne tion komprenis. Mi kredas ke: ni estas 
la popolo! Multaj diras: elĉerpiĝas nia pacienco, ni volas partopreni en la decidoj, ankaŭ en niaj parokoj. 
Ni volas elekti niajn episkopojn, ni volas vidi la virinojn en la diversaj ekleziaj oficoj, ni volas ke sufiĉe 
preparitaj viroj kaj virinoj estu ordinitaj sacerdotoj. Temas pri sloganoj kaj postuloj kiuj respegulas la mal- 
kontenton de la personoj. Fakte, okazis skismo ene de la Eklezio inter tiuj kiuj, en la eklezia supro, 
pensas ke ili povas daŭre agadi laŭ la ĉiama stilo kaj la popolo kaj grandparto el la liberala klerikaro. 

Demando: Kiuj estas, laŭ vi, la ĉefaj simptomoj de ĉi tiu krizo de la Katolika Eklezio kiun vi 
diagnozas en la libro? 

Kŭng: Esence, ke la parokoj iom-post-iom velkiĝas, iomgrade pro la dogma mesaĝo kiu insiste venas 
preskribita desupre. Kompreneble, ni havas ankaŭ la problemon de la ekleziaj postenoj. En la libro mi 
ilustras tion per la ekzemplo de mia propra komunumo en Svisio. Dum multe da tempo ni havis kvar 
sacerdotojn (la “kvar kavaliroj”); hodiaŭ restas neniu. Ni daŭre havas du emeritojn kaj unu diakono. La 
diakono, iu germano, fajne rolas. Tamen, li ne povas prezidi eŭkaristion ĉar li ne estis ordinita sacerdoto. 
Kaj li ne povas esti ordinata sacerdoto ĉar li estas edziĝinto. Ĉi tio estas tute absurda. Ni devas ektrakti 
serion da tre konkretaj aferoj; 1. la fraŭleco devas opcia; 2. la virinoj devas havi alirecon al la ekleziaj 
postenoj; 3. oni devas permesi ke la eksedziĝint(in)oj partoprenu en la eŭkaristio; 4. oni devas establi 
eŭkaristiajn komunumojn inter la divers-konfesiaj kredantoj sen atendi pluan 400 jarojn. 

Demando: Estas io kion mi ne bone komprenas. Si vi kritikas la nunan Papon kaj komparas lin 
kun aliaj pli liberalaj Papoj, tiukaze ne temas pri problemo de la strukturo de la Eklezio, sed de la 
personeco de la Papo. 

Kŭng: Gravas ankaŭ la personeco de la Papo. Joseph Ratzinger devenas de iu konservativa medio. 
Ankaŭ mi devenas de iu konservativa medio. Tio ĉi estas neniu honto, ĝi eĉ povus fariĝi avantaĝo. Sed li 
internigis tiun medion. Li vivis ĉefe en Germanio sen bona kono pri la mondo. Poste li translokiĝis al 
Romo kie li vivadis en iu artefarita geto kie oni ne perceptas tion okazantan en la cetero el la mondo. 
Legante iujn el liaj deklaracioj, kiel la dekreto kiun li publikigis pri la aliaj eklezioj kiam li ankoraŭ estis 
kardinalo, venas la sin-demando: kie loĝas reale ĉi tiu homo, ĉu en la luno? Nun li anoncas ian tute ne- 
konvinkan kampanjon pri evangelizado. Kiel li volas evangelizi la mondon per iu katekismo kiu pezas 

laŭlitere 1 kilogramon? Ĉu li volas torturi la personojn? Krome estas la afero de la Instruado de la Ekle- 
zio. Li eksprese parolas pri la “instruado de la Papo”. Ĉi tion, kompreneble, ne povas serioze akcepti iu 
klera persono. Kiu povas akcepti nuntempe ke unusola persono postulu por si mem la leĝ-dona, jura kaj 
ekzekutivaj povoj sur komunumo de pli ol mil milionoj da personoj? Krome, oni faras probleman impul- 
son al ia tipo je popola tradicia religieco kiun oni intencas promocii. Okazas teruraj scenoj en kiu iu Papo 
kiŝas la sangon de sia antaŭinto en arĝenta relikvujo. Nu, kie ni troviĝas? Tio ĉi estas mezepoka 
obskurantismo. 

Demando: Sinjoro Kŭng, ĉu la sistemo de Romo ne baziĝas sur la Nova Testamento kaj la Eklezia 
historio? 

Kŭng: Ne. La vorto “hierakio” mem vi ne trovus en la Nova Testamento. Jes ja aperas sesfoje la vorto 
“diakoneco” kun la fama frazo: “tiu kiu volus esti plejranga, estu la servisto de ĉiuj”. En tiu sama linio ni 
havas ankaŭ la scenon de la piedo-lavado. Sed la Papo volas esti sinjoro inter sinjoroj. Li aperas kiel ia 
moderna faraono. Se ni observas la ceremoniojn en Sankta-Petro, unu sola persono troviĝas en la cen- 
tro, dum la episkopoj sin tenas distance, kvazaŭ figurantoj. Neniu devas diri ion, nur unu parolas, nur 
unu decidas ĉion. Tiu ĉi ne estas Eklezio de nia epoko. Kaj ĝi tute ne kongruas kun la Nova Testamento 
kaj ĉi ties epoko, kie regadis la frateco, kie ĉeestis virinoj kaj kie ekzistis karisma komunumo, kiel oni 
vidas en la paŭlaj komunumoj. Tute male de tio praktikata nuntempe. Hodiaŭ reĝas ia mezepoka struktu- 
ro kiun, principe, oni povas trovi nur en la arabaj landoj. Tio memorigas al ni la komunistajn reĝimojn, 
bazitaj sur la sekretario de unika partio kiu decidas ĉion. La ceteraj estis elektitaj surbaze de sia lojaleco 
al la idearo de la lidero. Same okazas kun la episkopoj. Tamen, pli kaj pli da personoj akceptas ĉi tian 
aŭtoritatecan sistemon. Eĉ ne en Arabio oni akceptas nun la aŭtokratojn. Mi asertas ke ankaŭ ne en la 
Katolika Eklezio estos brila estonteco por la aŭtokratoj. 

Demando: Hans Kŭng apelacias al Jesuo, la papo apelacias al Jesuo. Kion povas fariu iu laik(in)o 
antaŭ tiuj du intencoj je legitimado? 

Kŭng: Li/ŝi devus legi la Biblion, tiele li/ŝi konstatus kie estas Jesuo. Kiam Ratzinger kiel teologo, ankaŭ 
kiel Papo, verkas pri Jesuo (...) li tion faras pri la laŭdogma Jesuo (...). Li ne diras ke Jesuo kontraŭ- 
staradis la religiajn instituciojn de sia epoko, ke fine li estis murdita far tiuj kiuj sin konsideradis orto- 
doksaj. Tute male, li parolas ĉiam pri la Kristo de la dogmoj, de la Eklezio kaj de la administracio. 

Demando: Gis ĉi tie la diagnozo de la krizo. En ĉi tiu kunteksto vi ofte uzas la metaforon de la 
malsano, ni pasu nun al la proponoj por la terapio. Vi havas konkretan bildon de la reformo de la 
Eklezio. El nia konversacio mi konkludas ke la reformo kiun Sinjoro Kŭng havas enmense postu- 
las tute elimini la eklezian institucion. 

Kŭng: Ne, tute ne, tute male. Mi volus rekonstrui la institucion de la Eklezio ekde malsupre, kompren- 
eble, surbaze de la Nova Testamento kaj la humanitarismo. 

Demando: Do, ĉu oni devas tute malaperigi la nunajn strukturojn aŭ ne? 

Kŭng: Oni devas aboli, kompreneble, la absolutismon de la Papo. Tamen oni povas konservi kaj apogi 
ian institucion kiu gvidu la instruadon, prezidata de iu episkopo en Romo, kondiĉe ke tion li faru en la li- 
nio de la Evangelio. Li eĉ povus havi ian ekumenan rolon. Tio, kion mi kritikas, estas ke unu sola perso- 
no volus decidi ĉion kaj, ekzemple, eksigus episkopon, kiel faris denove la Papo Ratzinger, unuafoje 
ekde la Koncilio. Ni havas la kazon de la episkopo Morris el Aŭstralio. Oni eksigis lin tial ke li diris ke ne 
restis al li pastroj kaj petis la abolicion de la deviga fraŭleco kaj ke oni akceptu virinojn al la sacerdoteco. 
Kiam oni eksigas al iu persono el sia ofico nur oni povas konkludi: ĉi tiu ne estas la Eklezio de Jesuo- 
Kristo, ĉi tiu estas sistemo kiu postulas kompletan identiĝon kaj eĉ ne al siaj episkopoj oni permesas la 
plej etan diverĝon. 

Demando: Ĉu kapablas la Katolika Eklezio entrepreni ĝi mem la reformon de interne? 

Kŭng: Nu, mi konas la sistemon de interne kaj batalas por ke oni enkonduku reformojn. Mi scias ke 
milionoj da personoj apogas min. Tiusence la afero dependas de la tempo-pasado. Simple, ni ne povas 
antaŭeniri surbaze de iu absoluta sinjoro kiu preskribas kion oni devas fari en la dorm-ĉambro (ŝlosila 
vorto: la pilolo...) kaj kiu establas ĉiujn normojn ekde sia limigita vidpunkto. Mi opinias ke la papa politiko 
jam evidentiĝis fiasko kaj devus ne plu tedi nin. La sola demando kiun oni faris ankaŭ en Sovetunio, la 
komunista partio, estas ĉi tiu: ĉu estas iu Gorvaĉov kiu povus eltiri nin el ĉi tiu domaĉo? 

Demando: Ĉu tio signifas ke vi deziras io simila al iu Perestrojko en la Eklezio? Tio postulas iun 
tre karisman personecon. 

Kŭng: Mi postulas ian Glastnost kaj ian Perestrojkon. Ĉefe por la ekleziaj financoj. Mi volus koni kiel oni 
reale pagadas ĉion en la vatikano, kiu(j) kondukas la dancon kaj reale havas ĉiujn fadenojn en sia mano. 

Kŭng diris ke unu ekzemplero de sia libro estis sendita al la Papo Ratzinger. Se ĉi tiu legis ĝin, kaj al li, spite al sia 
limigita vidpunkto, restis iom da juĝ-kapablo por objektive pritaksi la aferojn, sendube li devis konsideri ke la plej 
konvena por la Eklezio estus ki li abdiku. 

Oni verkis multajn librojn pri la Dua Vatikana Koncilio, kaj lasttempe 
ĝia nombro pligrandiĝis tial ke ĉi-jare estas la 50-jara jubileo de la ko- 
menciĝo de tiu ekumena Asembleo. Tamen ĉi tiu verko kiun ni re- 
cenzas ne aperis ĉi-jare sed antaŭ unu jardeko, konkrete en la jaro 
2002, kiam estis tre proksima la 40-jara datreveno de tiu evento. De 
tiam aperis kromaj du eldonoj de la libro -ĉiuj en la hispana lingvo- 
kaj en la tria, aperinta en marto de la nuna jaro, la verko, estas iome 
aktualigita. 

La aŭtoro prezentas en ĉi tiu verko, laŭlonge de ĉi ties 17 ĉapitroj, ian 
kritikan priskribon de la eklezia strukturo kaj ties organizacio, kiu, tia 
kia ĝi estas, plejofte obstaklas la renkontiĝon kun Dio anstataŭ stimuli 
ĝin. Ja, en tiu Eklezio unuflanke oni parolas pri komunio kaj Dia Po- 
polo sed dume, aliflanke, fakte, la instituicio konservas leĝan organi- 
zacion, kiu favoras la hierarkian povon kaj malebligas la spertadon de 
la plena komunio inter ĉiuj eklezianoj. 

La libro insiste memorigas ke la Koncilio havis difinitan planon por la 
estonteco de la Eklezio kaj ke tiurilate ĝi ellaboris doktrinon pri temoj 
kiel la povo de la papoj, de la episkopoj, la rajtoj de la laikoj, la rilatoj 
inter hierarkio kaj la fideluloj, la dialogo kun la moderna mondo... 

Sed Castillo ankaŭ pritemas en sia verko la ambiguecon de la Konci- 
lia doktrino ĉar se, unuflanke, ĝi enkondukis konsiderindajn modifojn 
en la eklezia teologio, aliflanke ĝi tute ne tuŝis la organizacion de la 
institucio ebligante tiamaniere ke la vatikana kurio konservu sian ne 
klare konstitucian povon sur la ensemblo de la eklezia membraro in- 
kluzivante la episkopojn kaj la kardinalojn. 

En la verko oni priatentas ankaŭ la fakton ke, laŭ la pasado de la jaroj 
post la Koncilio, oni estis nuligante iom-post-iom la konciliajn ating- 
aĵojn kaj klopodante forgesigi la renovigon celitan de tiu Asembleo. 

La legado de ĉi tiu libro povas esti tre utila por tiuj personoj konsciig- 
itaj pri la problemaro de la Eklezio kaj volas ricevi informon pri tiu 
afero for de la ordinaraj kanaloj de la propagando de la institucio. La 
aŭtoro de la verko spertis per si mem la sekvojn de la maltoleremo de 
eklezia hierarkio kiu monopoligas la povon en la institucio super ĉi 
ties tuta membraro kaj ŝajnas ne havi alian celon ol la konservado kaj 
ĝuado de tiu povo. 


Jose Maria Castillo (Puebla de Don 
Fadrique, Granado, aŭgusto de 1929) 
estas hispana katolika pastro, membro 
de la jezuita societo ĝis la jaro 2007 
verkisto kaj teologo en la penso-linio 
de la Teologio pri Liberigo. 

Li estas magistro pri Filozofio kaj Te 
ologio en la Fakultato de Teologio de 
Granado kaj doktoro pri Teologio en 
la Gregoria Universitato de Romo. 
Ekde 1968 li estis profesoro de dogma 
Teologio en la Fakultato de Teologio 
de Granado. En 1980 li estis apartigita 
el la ordinara instruado kaj restis ins- 
truante nur en la kursoj de licencio. En 
1988 li estis eksigita kiel profesoro de 
la Fakultato de Cartuja, samtempe kiel 
Juan Antonio Estrada kaj Benjamm 
Forcano pro iliaj teologiaj opinioj 
malakordaj kun la oficiala doktrino de 
la Eklezio. 


LA EKLEZIO KIUN VOLIS 
LA KONCILIO 

Jose Maria Castillo 

Lingvo: hispana 

Eldonejo: PPC Kolekto: Cruce 
Eldon-dato: 2002. Tria eldono en marto de 2013 
Paĝoj: 144 

La Rejno enfluas 
en la Tiberon 

Ralph M. Wiltgen 

Lingvo: angla, tradukita al kelkaj aliaj lingvoj 

Angle: The Rhine flows into the Tiber (1967) 
France: La Rhin se jette dans le Tibre (1973) 
Germane: Der Rheim flieflt in den Tiber (1988) 
Hispane: En Rin desemboca en el Tiber (1999) 
Pole: Ren wpada do Tybru (2001) 


Ralph M. VViltgen, S.V.D. 

Ralph M. Wiltgen (Cikago 1921- 
Techny, Ilinojso 2007). Estis ordinita 
sacerdoto en la jaro 1943. 

Dum la Dua Vatikana Koncilio li fon- 
dis kaj gvidis agentejon nomatan: Ser- 
vo je Informado pri la Vatikana Kon- 
cilio , kiu publikigis kaj distribuis in- 
form-resumojn du-foje ĉiusemajne en 
naŭ lingvoj al pli ol 3000 abonantoj en 
108 landoj. 

Liaj intervjuoj al centoj da kardinaloj, 
episkopoj kaj teologoj dum la Konci- 
lio provizis al li la materialon por la 
verkado de La Rejno enfluas en la Ti- 
beron- 

Li estias aŭtoro ankaŭ de multenom- 
braj artikoloj kaj kelkaj libroj pri reli- 
gia temaro. 


Ci tiu libro povas esti difinita kiel kolekto da informoj pri la disvolviĝo 
de la Koncilio. Ĝi estas ĝisfunda priskribo de la konciliaj sesioj kaj aliaj 
okazaĵoj en rilato kun la Asambleo. La titolo de la libro inspiriĝis en Ju- 
venal. Antaŭ du mil jarojn la granda latina satiristo lamentis ke la siria 
kulturo plenigas tiun de Romo: La Orontes fluas en la Tiberon. Ĉe la 
Koncilio, la kardinaloj, episkopoj, kaj teologoj de la landoj trans la Rej- 
no havis egan influon: La rejno fluas en la Tiberon. 

Laŭ la aŭtoro, la Dua Vatikana Koncilio estis la luktejo kie dialektike in- 
terfrontiĝis du teologiaj skoloj, la tiel nomataj progresema kaj konservati- 
va, kiuj, respektive, estis organizitaj en du grupoj, la Eŭropa Alianco kaj 
la Internacia Grupo de Patroj. La du blokoj, krom konkurenci en la ko- 
misionoj kaj en la koncilia aŭlo, havis internajn kunvenojn, kaj gazet- 
arajn konferencojn, kaj eldonadis dokumentojn kaj komunikaĵojn defend- 
ante iliajn respektivajn poziciojn. 

La Eŭropa Alianco , «La Rejno» pri kiu temas la aŭtoro, estis gvidata de 
la germana kardinalo Lrings kaj la aŭstriano Koning, kaj ĝia membraro 
estis konstituita de plejparto el la episkopoj de Germanio, Aŭstrio, Bel- 
gio, Nederlando kaj Svisio. Ĉi tiu grupo, asistita de, inter aliaj, Karl Rah- 
ner, atingis privilegian pozicion, ĉar la kvar debatestraj kardinaloj de la 
plen-kunsidoj, elektitaj de Paŭlo la 6-a, estis membroj de la Alianco 
(Agagianian, Dopfner, Lercaro kaj Suenens) kaj konstituis plimulton en 
la komisionoj kiuj preparadis la tekstojn por la plenaj debatoj. 

La aŭtoro de la libro pretendis esti verkinta objektivan kaj senpartian ra- 
porton, sed sufiĉas tralegi la tekston por konstati ke li bedaŭras la rezul- 
ton de la influo de la Eŭropa Alianco sur la decidoj de la Koncilio, ĉefe 
en kio koncernas al la kolegieco de la episkoparo, ekumenismo, religia li- 
bereco, liturgio kaj rifuzo kondamni la komunismon. Por Ralph M. Wilt- 
gen, aŭtoro de la libro, tiuj konciliaj disponoj estis fatalaj, kaj atribuas al 
ili la fakton ke la eklezia krizo kiun la Koncilio celis solvi pliakriĝis post 
ties okazado. Kvankam li ne eksplicite deklaras tion, lia raporto estas re- 
daktita tiamaniere ke la legantoj venu al la konkludo ke la solvo estus re- 
veni al la tridentina tradicio. Ne eblas scii kion li opinius hodiaŭ kiam 
kvardek jaroj da restarigaj klopodoj de tiu tradicio, perfide al la Koncilio, 
eĉ pli akrigis la krizon. 

Spite al la tendenca inspiro de la verko, ties legado povas utili al tiuj kiuj 
serĉus detalan konon de la disvolviĝo de la koncilia procezo. 

Pasintan nokton mi songis ke post 70 jarojn 
denove regos la ruguloj, sed ili akurate 
subvencios nin koste de la ŝtata budĝeto. 


Konvenas ke ni j es , almenaŭ 
modernigu la ĝj s | a dek-oka 

jarcento. 


Eklezion. 


Tio signifas ke ili bone es- 
tus lernintaj la lecionon. 


Mi pensas ke estus kon- 
vene elekti hispanan pa- 
pon. En tiu lando demi- 
sias neniu. 


Mi havis du op- 
ciojn: aŭ mi ĉe- 
sus esti papo aŭ 
mi ĉesus vivadi en 
la 16-a jarcento 


Eminenco, iuj pastroj 
de via diocezo kredas 


Sankta Dio! Kia skandalo! 
Oni tuj fermu tiun tem- 
la Evangelion kaj pre- p| on p 0r eviTi ke la mesa- 
dikas ĝin en sia parok- ĝ Q disvastiĝu! 

ejo de Vallekaso. 


Oni devas enkonduki 
la religion en la lern- 
ejojn, la politikon, la 
juĝistejojn, la hospi- 
talojn...! Kial? 


Ĉar al la 
preĝejoj 
venas 
preskaŭ 
neniu 


(Ne idoligu la te- Ĉu nur la borsajn 
rajn posedaĵojn. valor-paperojn? ffj| 

